மானிட சேவைக்கு வாழ்வை அர்ப்பணித்தசிவத்தமிழ்ச் செல்வியின் குருப+சை வழிபாடு இன்று



இந்த நூற்றாண்டில் வியத் தகு பணிகள் ஆற்றி சைவத்துக்கும் தமிழுக்கும் பெருந் தெண்டாற்றியவர் சிவத் தமிழ்ச் செல்வி தங்கம்மா அப் பாக்குட்டி அம்மையார். இவர் மறைந்து இரண்டு ஆண்டுகள் கடந்து விட்டன. தமக்கு ஒரு சரித்திரம் உண்டாக வேண்டும் என்ற கருத்து நாவலர் பெருமானி டம் இருந்ததில்லை. நாமே நாவ லரின் அருமை பெருமைகளைப் போற்றியும் துதி செய்தும் சரித்திரம் எழுதுகின்றோம், பேசுகின்றோம்.
சிவத்தமிழ்ச் செல்வி அம்மாவும் தமக்கு ஒரு சரித்திரம் வெளிவர வேண்டும் என்ற நோக்கில் இருந் தவர் அல்லர். அம்மையாரைப் பற்றி அவர்களின் வாழ்நாளிலேயே மணிவிழாவின் போது ‘சிவத் தமிழ்ச் செல்வம்’ என்ற நூல் வெளிவந்துவிட்டது. இந்த நூல் எழுதி உபகரித்த பெரும் அறிஞர் மாவை தமிழருவி த. சண்முக சுதந்திரம் ஆசிரியராவார்.
எழுத்தாளரான அதிபர் த. சண் முக சுந்தரம் பேராசிரியர் க. கண பதிப்பிள்ளை பேராசிரியர் சு. வித்தியானந்தன் போன்றவர்களின் வரலாறுகளை எழுதியவர். பேரா சான் சண்முக சுந்தரத்துக்கு நன்றி செலுத்து முகமாகவும் சிவத்தமிழ்ச் செல்வி அம்மையாரை ஓராண்டில் நினைவு கொள்ளுமுகமாக ‘சிவத் தமிழ்ச் செல்வம்’ நூலை மீண்டும் மறுபதிப்புச் செய்து வெளியிட்டேன்.
‘சிவத்தமிழ்ச் செல்வம்’ என்ற நூல் சிவத்தமிழ்ச் செல்வி அம்மையாரின் 60 ஆண்டு சுய வரலாற்றில் வாழ்வையும் பணியையும் மிகவும் துல்லியமாக எடுத்துக் காட்டியுள்ளது.
இனிவருங்காலத்தில் வெளிவரப்போகும் நூல்களுக் கெல்லாம் உசாத்துனையாக 83 வருடம் வாழ்ந்த சிவத்தமிழ்ச் செல்வி அம்மையாரின் வரலாற் றுக் குறிப்புக்களை தன்னகத்தே கொண்ட பெருமையுடைது இந்நூல்.
சிவத்தமிழ் செல்வி அம்மை யாரின் சமூகப் பணிகளும் சமயப் பணிகளும் மணி விழாவின் பின் 23 ஆண்டுகள் மிகவும் சிறப்பாகவே அமையப் பெற்றன. இவற்றைத் துல்லியமாக எழுதி ஒரு சரித்திர நூல் வெளிவருதல் வேண்டும். அம்மையாரின் வாழ்வும் பணி களும் நன்கு பேசப்படுகின்றன. அவை எழுதப்பட்டு ஏராளமான கட்டுரைகள் வெளிவந்துள்ளன.
1985ம் ஆண்டு மணி விழாவின் போது ‘சிவத்தமிழ் இன்பம்’ பல சிறப்புக்களைக் கொண்டுள்ளது. பல அறிஞர்களின் சரித்திரக் குறிப்புக்கள் எழுதியுள்ளனர். 2000ம் ஆண்டில் வெளிவந்த பவளவிழா மலரும், 2005ம் ஆண்டில் வெளிவந்த முத்துவிழா மலரும், யூனியன்கல்லூரி மாணவர்களின் வெளியீடான (1973ல்) ‘தமிழ்ப் பொய்கையும்’ (1974ம் ஆண்டு) இந்துமன்ற பாராட்டு விழா மலரும் (1997ல்) கவிஞர் வி. கந்தவனம் அதிபரின் ‘தங்கம்மா நான்மணி மாலையும்’ இவற்றில் குறிப்பிடத்தக்கவை.
எழுத்தாளரான திருமதி கோகிலா மகேந்திரன் ‘தங்கத் தலைவி’ என்ற வரலாற்று நூலை 2000ம் ஆண்டு வெளியிட்டார். சிவத்தமிழ்ச் செல்வி அம்மையார் ஸ்ரீ துர்காதேவி தேவஸ்தானத்தைத் தளமாகக் கொண்டு ஆற்றிய சமய, சமுதாயப் பணிகளை சைவத் தமிழ் உலகம் என்றும் மறக்காது. சிவத்தமிழ் அம்மையாருக்கு குருபூசை வழிபாடுகள் நடைபெறும் இன்றைய நாளில் அவரை நன்றியுடன் நினைவு கூருவோம்.
கா.சிவபாலன்
