த.தே,கூட்டமைப்புக்கும், யாழ். பல்கலைக்கழக மாணவர்களுக்கும் புலி முத்திரை குத்த அரச முயற்சி: சுரேஷ் பிரேமச்சந்திரன்


தமிழ்த் தேசிய கூட்டமைப்புக்கும், யாழ் பல்கலைக்கழக மாணவர்களுக்கும் புலி முத்திரை குத்தி தொடர்ந்தும் பிரித்தாளும் சூழ்ச்சியை அரசாங்கம் மேற்கொண்டு வருவதாக கூட்டமைப்பின் ஊடகப் பேச்சாளர் சுரேஷ் பிரேமச்சந்திரன் எம்.பி. தெரிவித்துள்ளார்.
தென்பகுதி பல்கலைக்கழக மாணவர்கள் மத்தியில் இப்போது ஒரு துண்டுப் பிரசுரம் விநியோகிக்கப்பட்டு வருவதாகவும், அதில் கூட்டமைப்பு மற்றும் யாழ். பல்கலைக்கழக மாணவர்கள் விடுதலைப்புலிகளின் கொள்கைகளை முன்னெடுத்து வருவதாகவும் தெரிவிக்கப்பட்டுள்ளதென தெரியவருவதாகவும் அவர் தெரிவித்துள்ளார்.
கைது செய்யப்பட்டு புனர்வாழ்வு முகாமுக்கு அனுப்பப்பட்டுள்ள நான்கு யாழ் பல்கலைக்கழக மாணவர்களுக்காக தென்பகுதி பல்கலைக்கழக மாணவர்கள் எதிர்ப்பு நடவடிக்கைகளை மேற்கொள்வதைத் தடுப்பதும் இத் துண்டுப்பிரசுரத்தின் நோக்கமெனவும் அவர் சுட்டிக்காட்டியுள்ளார்.

