தி.மு.க. கூட்டணி சமூக நீதியுடையது

ராமதாஸ்
தி.மு.க. கூட்டணி வெற்றிக் கூட்டணி மட்டுமல்ல சமூக நீதிக் கூட்டணியும் கூட என பா.ம.க. நிறுவனர் ராமதாஸ் தெரி வித்தார். திருப்போஷரூர் தொகுதி பா.ம.க. வேட்பாளர் ஆறுமுகத்தை ஆதரித்து திருக்கழுக்குன்றத்தில் கடந்த சனி இரவு அவர் பேசியதாவது, தி.மு.க, தலைமை யிலான எங்கள் கூட்டணி வெற்றிக் கூட்டணி மட்டுமல்ல சமூக நீதி கூட்டணி. 
சமுதாயங்கள் இணைந்த கூட்டணி. இப்பகுதியில் சில இளைஞர்களின் விரும்பத்தகாத செயல்களால் பிரச்சினை ஏற்பட்டது. அது மறக்கப்பட்டது. பா.ம.க. தோழர்கள், விடுதலை சிறுத்தைகளின் கொடியையும், விடுதலை சிறுத்தைகள் கட்சி தோழர்கள் பா.ம.க கொடியையும் மாற்றி மாற்றிப் பிடித்திருப்பதைக் காண் கிறேன். 
சமூக மாற்றம், நல்லிணக்கம் ஆகியவற்றுக்காக 30 ஆண்டுகளாகப் பாடு பட்டு வந்தேன். நானும் திருமாவளவனும் இணைந்திருப்பது அவர்கள் போட்டியிடும் தொகுதிகளில் வெற்றிபெறச் செய்யும்.
நாம் நிறுத்தியவர்களை அவர்கள் வெற்றிபெறச் செய்வர். நாம் சேர்ந்து தி.மு.க. போட்டியிடும் தொகுதிகளில் வெற்றிபெறச் செய்வோம். காங்கிரஸ் மற்றும் கூட்டணி கட்சிகளை வெற்றிபெறச் செய்வோம். மிகப்பெரும் வெற்றியும் பெறுவோம். 
ஒன்று சேர்ந்துள்ள எங்களை இனி யாராலும் பிரிக்க முடியாது. எங்கள் கூட்டணி சமுதாய நல்லிணக்க கூட்டணி. வரும் தேர்தலில் எங்களது கூட்டணி அதிக வாக்கு எண்ணிக்கையில் வெற்றி பெறுவது நிச்சயம் என்றார்.
