நன்பேரியல் தோட்டத்தின் அவல நிலைக்கு தீர்வு கிடைக்குமா?

<p><img style="display: block; margin-left: auto; margin-right: auto;" src="../image_article/nanperiyal-estate004.jpg" alt="" /><br />கடல் மட்டத்திலிருந்து 7 ஆயிரத்து 200 அடி உயரத்தில் உள்ள பலாங்கொடை நன்பேரியல் தோட்டத்தின் நெங்ரெக் பிரிவை அபிவிருத்தி செய்வதற்கு சப்ரகமுவ மாகாண சபை நடவடிக்கை எடுத்துள்ளது.<br /><br />இது சப்ரகமுவ மாகாணத்திலுள்ள மிக உயரமான தோட்டப் பகுதியாகும்.<br /><br />பலாங்கொடை நகரிலிருந்து 158 மைல் கட்டையை கடந்து செல்லும் வழியில் நன்பேரியல் தோட்டத்துக்குச் செல்லும் வீதி உள்ளது. அந்த வீதியிலிருந்து 32 கிலோ மீற்றர் தூரத்தில் நெங்ரெக் டிவிசன் உள்ளது.<br /><br />சுமார் 1800 வருடங்களுக்கு முன்ன சாமுவேல் பேகர் என்ற பெயருடைய வெள்ளையரால் இத்தோட்டம் நிருவப்பட்டுள்ளது. அப்போதைய காலத்தில் அமைக்கப்பட்ட வீதிகள், லயன் குடியிருப்புகளே இன்னும் காட்சியளிக்கின்றன.<br /><br />மேற்படி தோட்ட மக்கள் இன்னும் அந்த லயன் குடியிருப்புகளிலேயே தமது வாழ்க்கையை நடாத்தி வருகின்றனர்.<br /><br />மிகவும் கஷ்டத்திற்கு மத்தியிலும் போக்குவரத்து சிரமத்திற்கு மத்தியிலும் மக்கள் வாழ்ந்து வருவதை நேரில் சென்று பார்த்தபோது அதிர்ச்சியாக இருந்தது.<br /><br /><img style="display: block; margin-left: auto; margin-right: auto;" src="../image_article/nanperiyal-estate001.jpg" alt="" /><br />நன்பேரியல் நெங்ரெக் டிவிசனில் 32 குடும்பத்தைச் சேர்ந்தோர் வாழ்ந்து வருகின்றார்கள். மேற்படி தோட்டத்தில் மலை உச்சிப் பகுதியில் ஒவ்வொரு வருடமும் ஜுன் மாதம் முதல் தொடர்ந்தும் 3 மாதங்களுக்கு மிகப்பெரிய காற்று வீசுவதால் அத்தோட்ட மக்களின் குடியிருப்புகள் சேதமாகும் என்பதன் காரணத்தினால் குடியிருப்புகளை பாதுகாப்பதற்கு மிகப்பெரிய உயரமான மதில் ஒன்று அமைக்கப்பட்டுள்ளது.<br /><br /><img style="display: block; margin-left: auto; margin-right: auto;" src="../image_article/nanperiyal-estate002.jpg" alt="" /><br /><br />இந்த மதில் அப்போதைய வெள்ளையர் காலத்தில் அமைக்கப்பட்டதும் குறிப்பிடத்தக்கது.<br /><br />நன்பேரியல் தோட்டத்தின் நெங்ரெக் பிரிவில் 15 இற்கும் அதிகமான மாணவர்கள் உள்ளார்கள். அவர்களில் ஒருவர் மாத்திரமே பாடசாலைக்குச் செல்கிறார்.<br /><br />ஏனையோர் வீடுகளிலேயே முடங்கிக் கிடக்கின்றனர்.<br /><br />பாடசாலைக்குச் செல்வதாக இருந்தால் நெங்ரெக் பிரிவிலிருந்து 12 கிலோ மீற்றர் தூரத்தில் விவேகானந்தா தமிழ் வித்தியாலயம் அமைந்துள்ளது. நெங்ரெக் பிரிவிலிருந்து பிரதீப் என்ற மாணவன் மாத்திரமே பாடசாலைக்குச் செல்கின்றான்.<br /><br />இந்தச் சிறுவன் நான்காம் தரத்தில் கல்வி கற்கின்றான்.<br /><br />இத்தோட்டப் பிரிவில் போக்குவரத்து இல்லாத காரணத்தினால் இம்மாணவன் தினமும் 24 கிலோ மீற்றர் நடந்து செல்கிறான்.<br />இங்குள்ள ஏனைய மாணவர்கள் பாடசாலைக்கு செல்லாத காரணம் என்னவென்று ஆராய்ந்த போது தோட்டப் பிரிவிலிருந்து பாடசாலைக்கு செல்வதற்கான தூரமே எனத் தெரியவந்தது.<br /><br />இத்தோட்டத்தில் கடைகள் எதுவும் இல்லை. அதனால் மக்கள் பெரிதும் அவதிப்படுகின்றனர்.</p><p><img style="float: left; margin: 0px 3px;" src="../image_article/mahipala-herath003.jpg" alt="" width="150" /><br /><br />சப்ரகமுவ மாகாண முதலமைச்சர் மஹிபால ஹேரத்தின் வேண்டுகோளையடுத்து இரத்தினபுரி மாவட்ட சுகாதார சேவைகள் பணிப்பாளர் அதுவ தங்கல்ல தலைமையிலான குழுவினர் அங்கு சென்று மக்களின் பிரச்சினைகளை கேட்டறிந்துள்ளனர்.<br /><br />இது தொடர்பாக தோட்ட நிர்வாகத்துடன் அவர்கள் பேச்சுவார்த்தை நடத்தியுள்ளனர்.<br /><br />நெங்ரெக் பிரிவு மக்களின் நலத்துக்காக பலாங்கொடை தோட்ட நிருவாகத்தால் அமைக்கப்பட்டு தற்போது இயங்காமல் உள்ள சுகாதார மத்திய நிலையத்தை மீண்டும் திறப்பதற்கு மாவட்ட சுகாதார சேவைகள் பணிப்பாளர் அதுல தங்கல்ல நடவடிக்கை எடுத்துள்ளார்.<br /><br />நெங்ரெக் தோட்டப்பிரிவு மக்களின் அனைத்துத் தேவைகளும் பூர்த்தி செய்யப்பட வேண்டும் என்பதே அனைவரினதும் எதிர்பார்ப்பாகும்.<br /><br /><strong>-சிவா ஸ்ரீதரராவ்</strong></p>