மலர்ந்துள்ள புத்தாண்டில் நாட்டைமேம்படுத்த மக்களின் ஆதரவு அவசியமாகும்


மலர்ந்துள்ள 2012 ஆம் ஆண்டு புத்தாண்டில் புதிதாக சிந்தித்து செயற்படும் அரசியல் கலாசாரத்தின் மூலம் அபிவிருத்தியை நோக்கி எமது தேசத்தின் பயணத்தை துரிதப்படுத்துவோம் என்று ஜனாதிபதி மஹிந்த ராஜபக்ஷ அவர்கள் தமது புத்தாண்டுச் செய்தியில் குறிப்பிட்டுள்ளார்.
21வது நூற்றாண்டு பிறந்து 12 வருடங்கள் உருண்டோடிவிட்ட இன்றைய சூழ்நிலையில் நாம் கடந்த காலத்தில் நாட்டை எதிர்நோக்கியிருந்த துன்ப, துயரங்களையும், அச்சுறுத்தல்களையும் மறந்து புதிதாக உதயமாகி இருக்கும் அமைதியான சூழலில் நாட்டில் இன ஐக்கியத்தை யும், மக்களிடையே சகோதரத்துவ உணர்வையும் வலுப்படுத்தி, பொருளாதார அபிவிருத்தியை இலக்காக வைத்து செயற்படுவது அவசியமாகும்.
புத்தாண்டு பிறந்துள்ள இச்சந்தர்ப்பத்தில் நாம் பல்வேறு எதிர்பார்ப்புக் களுடன் அதன் பக்கம் எமது கவனத்தை செலுத்தியிருக்கிறோம். இதற்கென நாம் தீவிரமாக உழைப்பதற்கு திடசங்கற்பம் பூண வேண்டும். நாடு நமக்கு எதை செய்யும் என எதிர்பார்க்காமல், பிறந்த நாட்டிற்கு எங்களால் என்ன செய்ய முடியும் என்ற அர்ப் பணிப்புடன் செயற்படுவது அவசியமாகும்.
கடந்த சில ஆண்டுகளில் எமது மேன்மை தங்கிய ஜனாதிபதி மஹிந்த ராஜபக்ஷ அவர்களின் அர்ப்பணிப்பும் சிறந்த ஆளுமைத்திறனும் தேசிய அபிமானத்தை கட்டியெழுப்பி அதனை வலுப்படுத்தி பல் வேறு வெற்றிகளை நம் நாட்டிற்கு பெற்றுக் கொடுப்பதற்கு வழிய மைத்துக் கொடுத்ததை மறந்துவிடாமல், ஜனாதிபதி அவர்களின் சாதனைகளை எதிர்காலத்திலும் பல்வேறு துறைகளில் வெற்றிகரமாக நிறைவேற்றுவதற்கு மக்களாகிய நாம் அனைவரும் பூரண ஒத்து ழைப்பையும் அளிப்பது அவசியமாகும்.
மலர்ந்துள்ள புத்தாண்டில் நம்நாட்டு மக்கள் தேசிய உணர்வுடனும், நாட்டுப்பற்றுடனும் செயற்படுவது மிகவும் அவசியமாகும். சில வெளி நாட்டு சக்திகளின் அடிவருடிகளாக இருந்து, தேசத்திற்கு துரோகம் இழைக்கும் செயற்பாடுகளில் நாம் ஈடுபடலாகாது.
சமீபத்தில் யாழ்ப்பாணத்திலிருந்து கட்டுநாயக்க விமானநிலையத்திற்கு சென்னையிலிருந்து கொண்டுவரப்பட்ட இலங்கை பிரஜை ஒருவரின் சடலத்தை பொறுப்பேற்க வந்த இறந்தவரின் 11 உறவினர்கள் கடந்த 10 நாட்களாக காணாமல் போய்விட்டதாக வடபகுதியிலிருந்து வெளியாகும் ஒரு தமிழ்ப்பத்திரிகையில் இந்த தீயசக்திகள் ஒரு பொய்யான செய்தியை வெளியிட்டு, அதன் மூலம் நாட்டிற்கு சர்வதேச ரீதியில் அபகீர்த்தியை ஏற்படுத்துவதற்கு எடுத்த ஒரு முயற்சியை அமைச்சர் டக்ளஸ் தேவானந்தா சர்வதேசத்திற்கும், நாட்டிற்கும் அம்பலப்படுத்தி, இது வேண்டுமென்றே அரசாங்கத் திற்கு எதிராக மேற்கொள்ளப்படும் போலிப்பிரசாரம் என்பதை வெளிப்படுத்தினார்.
யுத்தகாலத்தில் இலங்கை இராணுவத்தினர் மேற்கொண்டதாக கூறப்படும் மனித உரிமை மீறல்கள் மற்றும் யுத்த குற்றச் செயல்கள் பற்றி தருஸ்மன் அறிக்கை, நவநீதம்பிள்ளையின் அறிக்கை மற்றும் சனல் 4 தொலைக்காட்சி சேவையில் ஒளிபரப்பப்பட்ட ஜோடிக்கப்பட்ட வீடியோ படங்கள் ஆகியவற்றின் மூலம் இலங்கைக்கு எதிராக சுமத்தப் பட்ட போலிக்குற்றச்சாட்டுக்கள் இன்று வலுவிழந்து, வருவதனால் அச்சமடைந்துள்ள இந்த தேசத்துரோக சக்திகள் இலங்கையில் யுத்தம் முடிவடைந்து இரண்டரை வருடங்கள் கடந்துவிட்டாலும், தொடர்ந்தும் இங்கு ஆள்கடத்தல், மக்கள் இரண்டரை வருடங்கள் கடந்துவிட்டாலும், தொடர்ந்தும் இங்கு ஆள்கடத்தல், மக்கள் காணாமல் போவது போன்ற மனித உரிமை மீறல் குற்றங்கள் இடம்பெற்றுக் கொண்டிருக்கின்றன என்பதை சர்வதேச ரீதியில் எடுத்துக்காட்டுவதற்காகவே இந்த போலியான கட்டுக்கதைகளை யும், வதந்திகளையும் பரப்பி வருகின்றன.
இலங்கையில் பூரண சமாதானமும், அமைதியும் இன்று ஏற்பட்டுள்ள போதிலும் அரசியலில் செல்லாக்காசாக மாறிக் கொண்டிருக்கும் சில அரசியல் கட்சிகளும் வெளிநாடுகளில் புலம்பெயர்ந்துள்ள, சில இலங்கையரின் பணத்தை கறக்கும் எண்ணத்துடன் சில தேசத் துரோக சக்திகளும் இத்தகைய போலிப்பிரசாரத்தை நாட்டிலும், சர்வதேச ரீதியிலும் மேற்கொண்டு, புலம் பெயர்ந்த மக்கள் தொடர்ந் தும் வெளிநாடுகளில் இருப்பதற்கு ஒரு சாதகமான சூழ்நிலையை உருவாக்குவதற்காகவே இந்த முயற்சிகளை எடுக்கின்றார்கள்.
இலங்கையில் சமாதானம் மீண்டும் திரும்பிவிட்டது என்ற உண்மை வெளிநாடுகளில் ஏற்பட்டு விட்டால், அந்நாடுகளின் அரசாங்கங்கள் அங்குள்ள புலம்பெயர்ந்துள்ள நம்நாட்டவர்களை மீண்டும் இலங் கைக்கு திரும்ப அனுப்பிவிடுவார்கள் என்ற அச்சத்தினால் தான் இத்தகைய போலி பிரசாரங்கள் மேற்கொள்ளப்படுவதாக அமைச் சர் டக்ளஸ் தேவானந்தா மேலும் கண்டனம் தெரிவித்துள்ளார்.
எங்கள் நாட்டின் எதிர்காலத்தை பொறுப்பேற்கவுள்ள இளைஞர் சமு தாயத்தை நெறியான பாதையில் நாட்டுப்பற்றுடன் செயற்படுவதற் கான சாதகமான சூழ்நிலையை உருவாக்குவதற்கு பெற்றோர், ஆசி ரியர்கள், சமூகத்தலைவர்கள், சமயத்தலைவர்கள் எமது இளம் சந்ததியினருக்கு நல்லாசான்களாக இருப்பது மிகவும் அவசிய மாகும். இந்த நல்லெண்ணத்தை நாம் நிறைவேற்றுவோம் என்று மக்கள் அனைவரும் திடசங்கற்பம் பூணுவதன் மூலம் நாட்டில் அனாவசியமான பிரச்சினைகள் உருவாகி எங்கள் நாட்டின் பொரு ளாதார வளர்ச்சிக்கும், மக்களின் நல்வாழ்வுக்கும் பாதகம் ஏற்படு வதை நாம் தவிர்த்துக் கொள்ளமுடியும்.
இன்னும் பதினைந்து நாட்களில் தை பிறந்துவிடும். தை பிறந்தால் வழி பிறக்கும் என்ற நம்பிக்கை எங்கள் மக்கள் மத்தியில் பாரம்பரிய மாக இருந்துவருகிறது. அதற்கமைய மலர்ந்துள்ள இந்த புத்தாண் டில் ஒன்றுபட்டு தேசத்தை கட்டியெழுப்பி எமது தாய்நாட்டை எதிர்காலத்தில் தேனும் பாலும் ஊற்றெடுக்கும் சொர்க்கப்பூமியாக மாற்றுவோம் என்று மக்கள் அனைவரும் மலர்ந்துள்ள புத்தாண்டில் திடசங்கற்பம் பூணவேண்டும்.
