ஸ்ரீவைகுண்டம் அருகே வானுடன்பஸ் மோதி 9 பேர் பலி


தூத்துக்குடி மாவட்டம், ஸ்ரீவைகுண்டம் அருகே அரசு பஸ்சும் வானும் மோதிக்கொண்ட விபத்தில் 9 பேர் பலியாயினர். 
திருநெல்வேலி தச்சநல்லூரைச் சேர்ந்தவர் சரவணகுமார், இவருடைய குடும்பத்தினர் 8 பேர் ஒரு வானில் திருச்செந்தூர் திருநெல்வேலி சாலையில் சென்று கொண்டிருந்தனர். 
இந்த வான் ஆதிச்சநல்லூர் பஸ் நிறுத்தம் அருகே வந்தபோது சாலையோரம் நடந்து சென்ற ஒரு பெண் மீதுமோதி நிலை தடுமாறியது. 
அப்போது வானும் எதிரே திருநெல்வேலியில் இருந்து திருச்செந்தூர் நோக்கி சென்ற அரசு பஸ்சும் மோதின. மோதிய வேகத்தில் வான் நொறுங்கியது. இந்த விபத்தில் வானில் இருந்த 8 பேர் உடல் நசுங்கி சம்பவ இடத்திலேயே இறந்தனர்.
சாலையோரத்தில் நடந்துவந்த பெண்ணும் பலியானார். திருநெல்வேலி அரசு டி. ஐ. ஜி. வரதராஜு, தூத்துக்குடி மாவட்ட எஸ்.பி. ராஜேந்திரன், ஸ்ரீவைகுண்டம் டி.எஸ்.பி மணி, இன்ஸ்பெக்டர் அருள்முருகன் மற்றும் ஸ்ரீவைகுண்டம் தீயணைப்பு மற்றும் மீட்புப் பணியினர் சம்பவ இடத்துக்கு விரை ந்தனர்.
விபத்தில் பலியான வர்களின் உடல்களை மீட்டு பிரேதப் பரி சோதனைக்காக ஸ்ரீவைகுண்டம் அரசு மருத்துவமனைக்கு அனுப்பி வைத்தனர்.
