தரம் குறைந்த தேயிலைக் கன்றுகளால்தேயிலை உற்பத்தியில் பாதிப்பு


(களுத்துறை தினகரன் நிருபர்)
களுத்துறை மாவட்டத்தில் அண்மைக்காலமாக விற்பனை செய்யப்பட்டு வரும் தரம் குறைந்த தேயிலைக் கன்றுகளின் காரணமாக தேயிலைப் பயிர்ச் செய்கைக்கும், தேயிலை உற்பத்திக்கும் ஏற்பட்டுள்ள பாரிய பாதிப்பினை கண்டறிந்துள்ள சிறு தேயிலைத் தோட்ட அபிவிருத்தி அதிகார சபை அதிகாரிகளின் அறிக்கையை மேற்கோள் காட்டிய களுத்துறை மாவட்ட செயலாளர் விமலசிறி பெரேரா பயிர்ச் செய்கைக்கு உதவாத தரமற்ற தேயிலைக் கன்றுகளின் விற்பனையை தடை செய்வதுடன், தரமானதும், இலகுவாகவும் பெற்றுக்கொள்ளக்கூடிய வகையில் மலிவு விலையில் தேயிலைக் கன்றுகளை உற்பத்தியாளர்களுக்கு பெற்றுக்கொடுப்பதுடன் களுத்துறை மாவட்டத்தில் தேயிலை உற்பத்தியை அதிகரிக்கவும் ஏற்ற நடவடிக்கைகளை எடுக்குமாறு சிறு தேயிலைத் தோட்ட அபிவிருத்தி அதிகார சபையை பணித்துள்ளார்.
இதன் அடிப்படையில் களுத்துறை மாவட்டத்தில் பதிவு செய்யப்பட்ட தனியார் தேயிலை நாற்று மேடை உரிமையாளர்களை தெளிவூட்டி தரமானதும் மலி விலையிலும் இலகுவான முறையில் தேயிலைக் கன்றுகளை உற்பத்தியாளர்களுக்கு வழங்கவும் சிறு தேயிலைத் தோட்ட அதிகார சபையினதும் விவசாய திணைக்களத்தினதும் கண்கானிப்பில் வழங்கவும் தீர்மானித்துள்ளதாக களுத்துறை மாவட்ட செயலாளர் காரியாலய ஊடக பிரிவு தினகரனுக்கு தெரிவித்துக்கொண்டது. 
