மனித உடலில் அதிசயிக்கத்தக்க உறுப்பு மூளை


மனித மூளை மனித நரம்பு மண்டலத்தின் தலைமை யானதும், மனித உறுப் புகளில் சிக்கலானதும் ஆகும். மனித மூளை, விழிப்புணர்வு இன்றியும் இயங்கும். இச்சை இன்றியும் செயற்பாடுகளான மூச்சுவிடுதல் சமிபாடு, இதயத்துடிப்பு, கொட்டாவி போன்ற செயற்பாடுகளையும், விழிப்புணர்வுடன் நிகழும் சிந்தனை புரிதல், போன்ற சிக்கலான உயர்நிலை செயற்பாடுகளையும் கட்டுப்படுத்துகிறது. மற்ற எல்லா உயிர்களையும் விட இத்தகைய சிக்கலான உயர்நிலை செயற்பாடுகளைச் சிறப்பாகக் கையாளும் திறனை மனித மூளை பெற்றிருக்கிறது.
மனிதனின் மூளை, மற்றைய பாலூட்டிகளின் மூளையின் பொது வடிவத்தினை பலவாறு ஒத்திருப்பினும், அவற்றின் மூளைகளைக் காட்டிலும் உடல் எடை- மூளை அளவு விகிதத்தில் குறைந்தது ஐந்து மடங்கு பெரியது. இதற்குக் காரணம், மனித மூளையின் நன்கு விரிவடைந்த பெருமூளைப் புறணிப் (cerebarl Cortex) பகுதியாகும்.
நரம்பிழையத்தால் (neural tissue) உருவாகி, பல தொடர் மடிப்புகளைக் கொண்ட இப்பகுதி மனிதனின் முன் மூளையில் அமைந்துள்ளது. குறிப்பாக, பிற விலங்குகளில் இருந்து மனிதனைப் பிரித்துக்காட்டும் சிறப்பு செயல்பாடுகளான தற்கட்டுப்பாடு, திட்டமிடல், பகுத்தறிதல், கற்றறிதல் ஆகியவற்றிக்குக் காரணமான மூளையின் முன் மடல்கள் மனித மூளையில் நன்கு விரிவடைந்து காணப்படுகின்றன. மேலும் கண் பார்வைக்குக் காரணமான பகுதியும் மனித மூளையில் நன்கு வளர்ச்சி பெற்றுள்ளது குறிப்பிடத்தக்கது.
மனித மூளையில் உள்ள சுமார் 50-100 மில்லியன் (5000-10000 கோடி) நரம்பணுக்களில் சுமார் 10 பில்லியன் நரம்பணுக்கள் புறணிக் கோபுர உயிரணுக்கள் ஆகும். இவ்வுயிரணுக்கள் தமக்குள் சமிக்ஞைகளை (குறிகைகளை) அனுப்பி கொள்ள ஏறத்தாழ 100 டிரிலியன் (10 ) நரம்பிணைப்புகளைப் பயன்படுத்துகின்றன.
மனித மூளை, தடிப்பான மண் டையோட்டின் எலும்புகளாலும், மூளை முதுகுத் தண்டுநீர்மம் (Cerebrospinal Fluid) என்னும் நீர்மத்தாலும் அதிர்வுகளிலிருந்தும் வெளிச் சேதங்களிலிருந்தும், குருதி மூளை வேலி Blood-brain barrter) என்னும் அமைப்பின் மூலம் இரத்த மண்டலத்திலிருந்தும், இரத்தம் மூலம் பரவும் நோய்களில் இந்தும் தீங்குறாமல் பெரிதும் பாதுகாக்கப்படுகி றது. ஆனாலும், அதன் மென்மையான தன்மையால் பல வகை நோய்களாலும் சேதங்களாலும் தீங்குகள் ஏற்படுவது தவிர்க்க இயலாதது.
பொதுவாக மூளையில் ஏற்படும் சேதங்கள் உள் தலை காயங்கள் எனப்படும் வகையைச் சார்ந்த, தலையில் ஏற்படும் காயம், மூளையில் இரத்த தடை ஏற்படுவதால் ஏற்படும் பக்கவாதம், நரம்பு நச்சுகள் எனப்படும் வேதியியல் நச்சுப் பொருட்களால் பாதிக்கப்படுதல் ஆகியன குறிப்பிடத் தக்கவை.
மூளை தொற்று நோய்களால் பாதிக்கப்படுவது மிக அரிதானது. ஏனெனில், இரத்த மண்டலத்தில் கலந்து உடல் உறுப்புக்களைத் தாக்கக் கூடிய பெரும்பாலான பாக்டீரியாகிருமிகளை, மனித மூளையில் குருதி- மூளை வேலி என்ற அமைப்பு வடிகட்டி விடுவதன் மூலம் மூளை தொற்றுநோய் நுண் ணுயிரிகளில் இருந்து பெரும்பாலும் பாதுகாக்கப்படுகிறது. இருப்பினும், மூளை பக்டீரியாவால் அரிதாக தாக்கப்படும்போது பிற்பொருளெதிரி மூலம் சிகிச்சை அளிப்பது மிக கடினமானதாகிறது. ஏனெனில் இதே குருதி மூளை வேலி அமைப்பு நோய் எதிர்ப்பு மருந்துகளையும் தடுத்து நிறுத்தி விடுவதே காரணம். வைரஸ் எளிதாக குருதி- மூளை வேலியை தாண்ட வல்லவை. இவை இரத்தத்தில் உள்ள வெண் குருதியணுக்களுகளுடன் சேர்ந்து தாண்டுகின்றன.
இவை தவிர பொதுவாகக் காணப் படும் பல மரபியல்நோய்களும் மூளை யைத் தாக்க வல்லவை. அவற்றுள் நடுக்குவாதம் (பார்க்கின்சன் நோய்), உடலின் நோய் எதிர்ப்பு மண்டலமே நரம்பு மண்டலத்தை தாக்கும் மல்டிபிள் சுகுலோரோசிஸ் (muitiple Sclerosis) ஆகியவை முக்கியமானவை உளவியல் நோய்களான உளச் சோர்வு தாழ்வு மனப்பான்மை, மந்த அறிவு ஆகியவையும் மூளையில் ஏற்படும் மாற்றங்களால் தோன்றுகின்றன.
மாந்தரில் ஒரு சராசரி ஆணின் மூளை சுமார் 1.5 கிலோகிராம் எடையும் 1260 கன சென்டிமீட்டர் அளவும் உடை யது. பெண்ணின் மூளை சுமார் 11.30 கன சென்டிமீட்டர் அளவுடையது. அளவுமுடையது. மனிதன் உயிருடன் இருக்கும் போது மூளையின் வெளிப் பரப்பு அடர்த்தியான சாம்பல் நிறத் திலும் உள்நிறை மஞ்சள் வெள்ளை நிறமாகவும் காணப்படுகிறது.
கோடிக்கணக்கான மயலின் உடைய நரம்பிழைகள், வெண்பொருளையும், பெருமூளைப் புறணியையும் இணை க்கின்றன. 20 வயதான ஆணின் மூளையில் உள்ள மயலின் உடைய நரம்பிழைகளின் மொத்த நீளம் சுமார் 176,000 கிலோ மீற்றர். அதே வயதில் பெண்ணின் மூளையில் உள்ள மயரின் உடைய நரம்பிழைகளின் மொத்த நீளம் சுமார் 149,000 கிலோ மீற்றர்.
மூளையின் மேல் பகுதியில் மடிப்புகளை உடைய பெரு மூளைப் புறணிப் பகுதி இரண்டு அரைக் கோளங்களாக அமைந்திருப்பதால், அவை பெருமூளை அரைக்கோளங்கள் (Cerebral hemispheres) என்று அறியப்படுகின்றன. இப்பகுதியே மூளையின் பெரிய பகுதி பெருமூளை அரைக்கோளங்களுக்குக் கிழே அவற்றை இணைத்தவாறு அமைந்து ள்ள தண்டுப் பகுதிமூளைத்தண்டு என்று அழைக்கப்படுகிறது. மூளையின் பின்பகுதியில், பெருமூளைப் புறணிக்கு கிழே மூளைத்தண்டிற்கு பின்பகுதியில் உள்ள பகுதி சிறுமூளை (Cerebeilurm) என்று அறியப்படுகிறது.
இப்பகுதியில் கிடைவாக்கில் வரி வரியான பள்ளம் போன்ற அமைப்பு உள்ளமையால், மூளையின் மற்ற பகுதிகளை விட தோற்றத்தில் மாறுபட்டதாகக் காணப்படுகிறது மற்ற பாலூட்டி இனங்களிலும் காணப்படும் சிறுமூளை, மூளையின் சிறிய பகுதிகளில் ஒன்று. மேலும், பொதுவான விதியாக ஓர் உயிரினத்தின் சிறுமூளை எவ்வளவு சிறிதாக உள் ளதோ, அதே அளவு அதன் பெருமூளை புறணி பகுதி குறைந்த மடிப்புகளை கொண்டதாக இருக்கும். எலி, சுண்டெலியின் பெருமூளைப் புறணி பகுதி மடிப்புக்களே இன்றி வழு வழுப்பான பகுதியாக இருப்பது இதற்கு ஓர் எடுத்துக் காட்டாக அமையும். பாலூட்டிகளில் மிக பெரியதான திமிங்கலமும் டொல்பினும் மனிதனைவிட மிக அதிகமான மடிப்புகளை கொண்டுள்ளன.
மனித மூளையின் சிறப்பு வேறுபாடு மிகப் பெரிய அளவிலான பெரு மூளைப் புறணிப் பகுதியாகும். மனிதனில் மிகப் பெரிதாக இருப்பதால் அது மூளையின் ஏனைய பகுதிகளை முழுவதும் மறைத்தவாறு காணப்படு கிறது. மனிதனின் சிறுமூளை மற்ற பாலூட்டிகளை விட அளவில் பெரியது. மனிதனின் பெருமூளைப் புறணி அளவில் மட்டுமல்லாது மூளையின் செயல் பாட்டிலும் பெரும் பங்கு வகிக்கிறது. எடுத்துக் காட்டாக ஒரு எலியின் பெருமூளைப் புறணி பகுதி அறுவை முறையில் அகற்றப்பட்ட நிலையிலும், அவ்வுயி ரினத்தால் நடக்கவும், உண்ணவும், வெளிப்புற மாற்றங்களை உணரவும் இயலும், ஆனால் பெருமூளை புறணி பாதிப்படைந்த நிலையில் உள்ள ஓர் மனிதன், நிரந்தர ஆழ்மயக்க (COMA) நிலைக்கு உட்படுவான்.
பெருமூளைப் புறணி தோராயமாக ஈடான வலது - இடது அரைக் கோளங்களாக பிரிக்கப்படுகிறது. உடற்கூறு வல்லுநர்கள் ஒவ்வொரு அரைக் கோளத்தையும் நான்கு மட ல்களாக பிரிக்கின்றனர். அவையாவன, முன் மடல், சுவர் மடல், பக்க மடல், மற்றும் பிடரி மடல். இப் பிரிவுகளின் பெயர்கள் அப்பிரிவுகளின் அருகில் இருக்கும் மண்டையோட்டு எலும்புகளின் பெயருக்கு ஏற்றவாறு அமைக்கப்பட்டிருப்பது குறிப்பிடத் தக்கது.
பெருமூளை புறணி பகுதி, ஓர் அகலமான பெரிய நரம்பணு இழைய விரிப்பை பல மடிப்புகளாக மடிப்பதன் மூலம் சுருக்கி குறுகிய மண்டையோட் டினுள் வைத்தது போன்ற வடிவத்தை யுடையது. ஒவ்வொரு பெருமூளைப் புறணி அரைக் கோளத்தில் உள்ள நரம்பணு இழையத்தை மடிப்புகளை அகற்றி விரித்தால் அவற்றின் பரப்பளவு சுமார் 1.3 சதுர அடியாகும். உடற்கூறு வல்லுநர்கள் இத்தகைய மடிப்புகளால் ஏற்படும் பள்ளத்தை வரிப்பள்ளம் எனவும், ஒவ்வொரு வரிப்பள்ளத்துக்கும் இடையே உள்ள வழுவழுப்பான பகு தியை மடிமேடு எனவும் குறிப்பிடு கின்றனர். பொதுவாக எல்லா மனிதர்களின் மடிப்புகளும் ஏழத்தாழ ஒரே வடிவத்தைக் கொண்டிருப்பினும், வேறுபாடுகளை அறியத்தக்க அளவில் அவை வடிவத்திலும், மதிப்புகளின் அமைவிடத்திலும் சில மாறுதல்களைக் கொண்டு தனித்தன்மையுடன் விளங்குகின்றன. இருப்பினும், சில பெரிய மடிப்புகளை எல்லாம்மாந் தரிடமும் காண இயலும்.
பெருமூளைப் புறணியின் வெவ்வேறு பகுதிகள், வெவ்வேறான புலனறிவுத் திறன்களை (பார்த்தல், கேட்டல், உணர்தல்) கற்று ஆளும் திறனை பெற் றுள்ளன.
மனிதனின் பார்வைக்கான புறணி நரம்பிழைய அமைப்புகள், கண்ணின் பின்புறம் அமைந்துள்ள விழித்திரையின் அமைப்பினை ஒத்துள்ளன. மனிதனின் கண்ணை வந்தடையும் ஒளியினை சமிக்ஞைகளாக மாற்றும் விழித்திரை யின் ஒவ்வொரு நரம்பணுவும், இப் பகுதியில் சில புறணி நரம்பணுக்களால் குறிக்கப்படுகின்றன. அதிலும் விழித்தி ரையின் நடுவில் உள்ள நரம்பணுக் களுக்கு (பார்வையின் நடுவில் இருக் கும் பொருட்களுக்கு அதிக முக்கியத் துவம் தரும் வகையில்) விழித்திரையின் ஓரத்தில் உள்ள நரம்பணுக்களை விட அதிக அளவு பார்வை புறணி நரம்பணுக்கள் ஒதுக்கப்பட்டுள்ளது. பெருமூளைப் புறணியில் உள்ள பார்வைப் புறணியில் விழித்திரையினில் விழும் ஒரு காட்சியின் தோற்றங்களை பல்வேறு கோணங்களில் ஆராய நூற் றுக்கணக்கான வெவ்வேறு விழித்திரை ஒப்புருவ வரைவுகள் உள்ளன.
