தமிழ்மொழி மூல பாடசாலைகளுக்கிடையே தமிழ்மொழி பாடசாலை தினம் நடத்த ஏற்பாடு


(தெனியாய நிருபர்)
தென் மாகாண தமிழ் மொழி மூல பாடசாலைகளுக்கிடையே தமிழ்மொழி பாடசாலைத் தினம் ஒன்றினை நடாத்த திட்டமிட்டுள்ளதாக தென் மாகாண பிரதிக் கல்விப் பணிப்பாளர் ஏ.எம்.எப். மதனியா கலீல் தெரிவித்தார்.
இதனடிப்படையில் 2011ஆம் ஆண்டு க.பொ.த (உ/த) பரீட்சை, 2010ஆம் ஆண்டு க.பொ.த. (சா/த) பரீட்சை, 2010ஆம் ஆண்டு புலமை பரிசில் பரீட்சை என்பவற்றில் சிறந்த பெறுபேறுகளை பெற்ற மாணவர்களும் 2011ஆம் ஆண்டு அகில இலங்கை தமிழ் மொழித் தினப் போட்டியில் மாகாண மட்டத்தில் வெற்றியீட்டியவர்களுக்குனம் சான்றிதழ்கள், பரிசில்கள் வழங்கி கெளரவிக்கப்படவுள்ளனர்.
எதிர்வரும் டிசம்பர் 08 ஆம் திகதி இடம்பெறவுள்ள இந்நிகழ்வின் பிரதம அதிதிகளாக அரசியல் பிரமுகர்கள், கல்வி அதிகாரிகள் உள்ளிட்ட பலரும் கலந்துகொள்ள வுள்ளனர். (ஐ-ஞ)
