கண்டி விஹாரமகாதேவி மகளிர் கல்லூரியில் நிகழ்ந்த வணிக தினவிழா

ஜீண்டி விஹாரமகாதேவி மகளிர் கல்லூரியின் வணிகப் பிரிவினரால் தமிழ் மற்றும் சிங்கள மொழி மூலம் ஒழுங்கு செய்யப்பட்ட வணிக தினவிழா கடந்த வெள்ளியன்று காலை கண்டி கலை, கலாசார மண்டபத்தில் அதிபர் திருமதி ஜயந்தி திசாநாயக்க தலைமையில் விமரிசையாக இம்பெற்றது.
பிரதம அதிதியாக மத்திய மாகாண மேலதிகக் கல்விப் பணிப்பாளர் லொக்குபண்டா கலந்துகொண்டார். வணிக விழா பிரதம உரையை கொழும்பு பல்கலைக்கழக விரிவுரையாளர் அஜித் ஜயவர்தன வழங்கினார். மாணவரின் உள்ளத்தில் ஊற்றெடுக்கும் வண்ணம் எண்ணக்கருக்களை முன்வைப்பதாக அவர் உரை அமைந்ததோடு சபையோரையும் பிரமிக்கச் செய்தது.
சந்தை ஆராய்ச்சியும் மனித வளமும் பற்றி ஆழ்ந்த, அகன்ற விளக்கங்களை விரிவுரையாளர் மாணவர்களுக்கு வழங்குகையில் ஒரு உற்பத்திப் பண்டத்தை வெற்றிகரமாகச் சந்தைப்படுத்த சந்தை ஆராய்ச்சி அவசியமாகும். வணிகமொன்றின் பலம், பலவீனம், வாய்ப்பு, அச்சுறுத்தல்கள் இவற்றை அடிப்படையாகக் கொண்டு இலக்குச் சந்தையொன்றை மையமாக வைத்து சந்தை ஆராய்ச்சி மேற்கொள்ள வேண்டும் இவ்வராய்ச்சிகளில் சில சாதகமாக அமையும் வேளை மேலும் பல பாதகமாக அமைகின்றன.
உலகில் சந்தையாராய்ச்சி மேற்கொள்ளாத நிறுவனங்களில் சோனி நிறுவனம் முன்னிலையானதாகும். சுமார் அரை நூற்றாண்டுகளாக உற்பத்தித் துறையிலீடுபடும் இந்நிறுவனம் மக்களுக்கு என்ன பொருள் தேவையானது என்பதை அவர்களறியார். ஆனால் எமது நிறுவனம் மக்களுக்கு என்ன பொருள் தேவையென்பதையுணர்ந்து உற்பத்தி செய்து சந்தைப்படுத்துவதால் சந்தையாராய்ச்சி தமது நிறுவனத்திற்கு அவசியமில்லை யென அந்நிறுவன முகாமைப் பணிப்பாளர் ஒரு கருத்தரங்கில் கருத்து வெளியிட்டதையும் விரிவுரையாளர் கூறினார்.
நவீன கல்வியின் நோக்கம் ஆக்கத்திறன் மின்கோரை உருவாக்குவதாகும். இதனை வணிகக் கல்வித்துறை நிறைவேற்றுகிறது. தாழ்வு மனப்பாங்குடன் நோக்கப்பட்ட தொழில் முயற்சிகள் கூட இன்று நவீன தொழிலாக உருவெடுத் துள்ளது. இதற்கு வணிக எண்ணக்கருக்களும் வாய்ப்புகளும் ஆதாரமாக அமைகின்றன எனவும் தொடர்ந்து பேசுகையில் குறிப்பிட்டார். பிரதம அதிதி, கெளரவ அதிதிகள், அதிபர், வணிக மன்ற பொறுப்பாசிரியை, தலைவர் ஆகியோரும் உரையாற்றினர். வணிக எண்ணக் கருக்களைச் சித்திரிக்கும் வகையில் மாணவரின் கலைவிழா நிகழ்ச்சிகள் அமைந்தன. அயலிலுள்ள பாடசாலைக ளிலிருந்து மாணவர்களும் ஆசிரியர்களும் விழாவிற்கு வருகை தந்திருந்தனர். அனைவருக்கும் கல்லூரியின் இலட்சினையுடனான ஞாபகப்பரிசில்களும் கோவைகளும் விழா மலர்களும் வழங்கப்பட்டன.

