ராசாவின் மனுவிற்கு அழைப்பாணை அனுப்ப நீதிமன்றம் உத்தரவு


2ஜி ஸ்பெக்ட்ரம் ஒதுக்கீட்டில் ரூ. 176 இலட்சம் கோடி ஊழல் நடந்திருப்பது கண்டுபிடிக்கப்பட்டது. இந்த ஊழல் தொடர்பாக தொலைத் தொடர்புத் துறை முன்னாள் அமைச்சர் ஆ. ராசா, கனிமொழி எம்.பி. கலைஞர் டி.வி. நிர்வாக இயக்குனர் சரத்குமார் உட்பட 14 பேர் கைதுசெய்யப்பட்டனர்.
டில்லி திகார் சிறையில் அடைக்கப்பட்ட 14 பேரில் முதல் குற்றவாளியாக அறிவிக்கப்பட்ட ஆ. ராசாவைத் தவிர மற்ற 13 பேரும் ஒருவர் பின் ஒருவராக பிணையில் விடுதலை ஆனார்கள். இதைத் தொடர்ந்து ஆ. ராசாவும் தன்னை பிணையில் விடுதலை செய்யக் கோரி டில்லி சி. பி. ஐ.சிறப்பு நீதிமன்தற்தில் மனுத் தாக்கல் செய்தார்.
இந்த மனு மீதான விசாரணை முடிந்ததும் ஆ. ராசாவிற்கு பிணை வழங்க நீதிபதி உத்தரவிட்டார். மேலும் தமிழகத்துக்கு நீதிமன்ற அனுமதி இன்றி செல்லக்கூடாது எனவும் நிபந்தனை விதித்தார். ஆ. ராசாவுக்கு நீதிபதி ரூ. 30 இலட்சம் சொந்த உத்தரவாத அடிப்படையில் பிணை வழங்கி உத்தரவிட்டது குறிப்பிடத்தக்கது.
இந்நிலையில் 2 ஜி ஸ்பெக்ட்ரம் ஒதுக்கீட்டில் தன் மீதான வழக்கை ரத்து செய்ய வேண்டு என ஆ. ராசா டில்லி உயர் நீதிமன்றத்தில் மனுத் தாக்குதல் செய்தார். இந்த மனுவை விசாரித்த நீதிபதி ராசா அளித்த மனுவிற்கு பதிலளிக்குமாறு அழைப்பாணை அனுப்ப உத்தரவிட்டுள்ளார்.
