மலரும் புத்தாண்டில் நாடுவளம்பெற பிரார்த்திப்போமாக


நாளை மலரும் தமிழ், சிங்கள புத்தாண்டு இந்நாட்டு மக் களுக்கு உண்மையான சமாதானத்தையும், அமைதி யான வாழ்க்கையையும் வளமான நாட்டையும் பெற் றுக் கொடுக்க வேண்டுமென்று பிரார்த்திக்க விரும்புகிறோம்.
மஹிந்த சிந்தனை எண்ணக்கரு இனங்களிடையே ஒற்றுமையை வளர்த்து, நாட்டில் பொருளாதார வளர்ச்சியை மேம்படுத்தி மக் களுக்கு வளமான வாழ்க்கையை ஏற்படுத்திக் கொடுப்போம் என்று வலியுறுத்துகிறது.
ஜனாதிபதி மஹிந்த ராஜபக்ஷவின் சிறந்த ஆளுமையின் மூலம் எங்கள் நாட்டை வளமான நாடாக மறுமலர்ச்சியடையச் செய்து, தெற்காசியாவின் இன்னுமொரு சிங்கப்பூராக மாற்ற வேண்டும் என்ற இலட்சியக் கனவை நிறைவேற்றுவதற்கு இந்நாட்டு மக் கள் அனைவரும் பங்காளிகளாக இணைந்து அரசாங்கத்தின் சகல முயற்சிகளுக்கும் பூரண ஒத்துழைப்பை நல்குவோம் என்று திடசங்கற்பம் செய்துகொள்வதற்கு மலரும் இந்த புத்தா ண்டு ஒரு அரிய வாய்ப்பை அளிக்கின்றது.
பொதுமக்களினால் மாத்திரம் இந்த நற்பணியை நிறைவேற்றுவது சாத்தியமல்ல. எங்கள் நாட்டின் சகல அரசியல் கட்சிகளும், கட்சி வேறுபாடுகளுக்கு அப்பால் சென்று நாட்டுப்பற்றுடன் அர சாங்கம் மேற்கொள்ளும் நற்பணிகளுக்கும் அபிவிருத்தி செயற் பாடுகளுக்கும் பூரண ஒத்துழைப்பை நல்க வேண்டும்.
இந்தியாவில் நூற்றுக்கணக்கான அரசியல் கட்சிகள் பல்வேறு கொள்கைகளை முன்வைத்து அரசியல் செய்கின்றன. அவைய ணைத்தும் நாட்டிற்கு ஆபத்து ஏற்படும் ஒவ்வொரு சந்தர்ப்பத் திலும் அரசியல் வேற்றுமைகளையும், பேதங்களையும் மறந்து, அரசாங்கத்துடன் இணைந்து நாட்டை காப்பாற்றுவதற்காக மன முவந்து தங்கள் ஒத்துழைப்பை வழங்குகின்றன.
1962ம் ஆண்டில் இந்தியாவில் இடம்பெற்ற எல்லைப்போரின் போது, இந்திய அரசியல் கட்சிகள் அனைத்தும் ஒன்றிணைந்து இந்தியர்கள் என்ற நாட்டுப்பற்றுடன் இந்திய அரசாங்கத்திற்கு தங்கள் பூரண ஒத்துழைப்பை நல்கினார்கள்.
பெண்கள் தங்கள் விலை மதிப்பற்ற தங்க நகைகளை யுத்த நிதி க்காக சிறிதேனும் கவலைப்படாமல் வாரி வழங்கினார்கள். இது போன்று, பிரிட்டிஷ் ஆட்சியாளர்களின் கொடுமைக்கு எதிராக இந்தியர்கள் கொதித்தெழுந்து போராட்டங்களை நடத்திய போது, இந்து, முஸ்லிம் என்ற பேதமின்றி அனைவரும் இந் தியாவை அந்நியர்களிடமிருந்து விடுவிப்பதற்காக தங்கள் உயி ரையே பணயம் வைத்து போராடினார்கள். இந்தப் போராட்டங் களின்போது, வெள்ளையர்களின் துப்பாக்கி வேட்டுகளுக்கு ஆயிரக்கணக்கான இந்தியர்கள் பலியானார்கள்.
இந்தியர்களைப் போன்று நாமும் பெருமையுடன் நாங்கள் இந்நாட் டின் குடிமக்கள் என்ற உணர்வுடன் பேதங்களை மறந்து, சகல இனங்களுடன் ஒற்றுமையாக வாழ்வதற்கு தங்களை தயாராக் கிக்கொள்வது அவசியமாகும்.
நாடு முன்னேற வேடுண்மாயின் இந்நாட்டு மக்கள் தங்கள் சோம் பலை துறந்து, கடுமையாக உழைப்பது அவசியமாகும். அவ்வி தம் உழைப்பவர்களே இலங்கையின் நாட்டுப்பற்றுடைய பிர ஜைகளாக இருக்க முடியும்.
எமது சமூகத்திலுள்ள நாச வேலைகளை மேற்கொள்ளும் தீய சக் திகளை நல்வழிப்படுத்தி, அவர்களையும் நாட்டுப்பற்றுடன் இரு ப்பதற்கான ஒரு சாதகமான சூழ்நிலையை உருவாக்கும் பொறு ப்பு பொதுமக்கள் கையிலேயே இருக்கின்றது.
இந்த தடவை புத்தாண்டுத் தினத்தில் மக்கள் தங்கள் மத வழி பாடுகளை நடத்தி முடித்த பின்னர் உற்றார், உறவினர், நண்பர்க ளுடன் இன்சுவை உணவுகளை உண்டு மகிழ்ச்சியுடன் பொழு தைக் கழிப்பதுடன், கிராமிய விளையாட்டுகளிலும் கலந்துகொ ண்டு பரஸ்பர நட்புறவை வளர்த்துக்கொள்ள வேண்டும்.
பொதுவாக தமிழ், சிங்கள புத்தாண்டு காலத்திலேயே மது அருந் திய பின்னர் நண்பர்கள், உறவினர்களுடன் கோஷ்டி சண்டை யில் ஈடுபட்டு, சில சந்தர்ப்பங்களில் கொலைகள் கூட நடப்பது ண்டு. மது போதையில் வாகனங்களை அளவுக்கு அதிகமான வேகத்தில் ஓட்டுவதிலும் விபத்துகளும் மரணங்களும் சம்பவி ப்பதுண்டு.
பட்டாசுகளை கவனக் குறைவாக வெடிக்கச் செய்வதன் மூலமாக விபத்துகளும், அயலவர்களிடையே மோதல்களும் ஏற்படுவது ண்டு. பலர் தீக் காயங்களுக்கும் இழக்காவதுண்டு.
மலரும் புத்தாண்டில் நாமனைவரும் இத்தகைய ஆபத்துகளில் இரு ந்து எங்களை காத்துக்கொண்டு அமைதியான முறையில் புத்தா ண்டை கொண்டாட வேண்டுமென்று மனதில் தீர்க்கமான முடிவை எடுப்பது அவசியமாகும்.
நாளை உதயமாகும் தமிழ், சிங்கள புத்தாண்டு தினத்தில் நாடு வள ம்பெற்று மக்கள் வாழ்க்கையில் நிரந்தர சுபீட்சம் கிடைப்பதற்கு நாம் அனைவரும் எங்களை நல்வழியில் இட்டுச் செல்லும், எல்லாம் வல்ல இறைவனை பிரார்த்திப்போமாக..........!
