முஸ்லிம்கள் எக்காலத்திலும்தாய்நாட்டுக்கு விசுவாசமாகவேசெயற்பட்டு வருகின்றனர்

அமைச்சர் ரிஷாட் பதியுதீன்
‘சிங்கள மக்களில் பெரும்பான்மையினர் இந்த நாட்டின் ஏனைய சமூகங்களுடன், சகோதரத்துவத்தையும் சமாதான வாழ்வையும் விரும்புகின்றனர். ஆனால் சிலர் காழ்ப்புணர்ச்சிகளை கட்டவிழ்த்து விடுகின்ற பொழுது அதன் தாக்கம் சிறுபான்மை சமூகத்தினை மட்டுமல்லாது பெரும்பான்மையினையும் சேர்த்தே பாதிக்கின்றது. இதைத்தான் கடந்த காலங்களில் நமது நாட்டில் இடம்பெற்ற நிகழ்வுகளில் கண்டோம்.&#39;
கட்டார் நாட்டுக்கு விஜயம் செய்த அமைச்சர் றிசாத் பதியுதீன், தம்புள்ள பள்ளிவாசல் தொடர்பான தற்போது ஏற்பட்டுள்ள நிலைவரத்தையடுத்து வெளியிட்டுள்ள செய்திக்குறிப்பில் மேற்கண்டவாறு கூறியுள்ளார்.
இது குறித்து அமைச்சரினால் ஊடகங்களுக்கு அனுப்பி வைக்கப்பட்டுள்ள அறிக்கையிலேயே மேற்கண்டவாறு தெரிவிக்கப்பட்டுள்ளது. 
மேலும் அவ்வறிக்கையில் தெரிவிக்கப்பட்டுள்ள தாவது;
தம்புள்ள விவகாரம் இலங்கை வாழ் முஸ்லிம் சமூகத்தின் உணர்வுகளைப் பாதித்திருக்கின்றது. முஸ்லிம்கள் தமது உயிர்கள் மற்றும் உறவுகளை விட தமது மார்க்கத்தை உயர்வாக மதிக்கின்றார்கள்.
சுதந்திர இலங்கையின் ஆரம்பகாலத்தில் தமிழ் மக்கள் எதிர்நோக்கிய பிரச்சினைகளை அன்றைய தமிழ் தலைமைத்துவங்கள், சுட்டிக்காட்டிய பொழுது, அவற்றிற்கு தீர்வு கண்டிருந்தால், 30 வருட யுத்தத்தையும் தவிர்த்திருக்கலாம், நாட்டையும் அபிவிருத்தியின் பால் இட்டுச் சென்றிருக்கலாம். 
ஆனால் அன்று தமிழ் சமூகத்தினை துச்சமென மதித்து, அவர்களது உணர்வுகளை காலுக்குள் போட்டு மிதித்ததன் விளைவு தமிழ் மக்களை விரக்தியின் விளிம்புக்குள் தள்ளி முப்பது வருடங்கள் யுத்தம் செய்து பல உயிர்களை இழந்து அதன் மூலம் அபிவிருத்தியில் பின்னடைவினை ஏற்படுத்தியது.
ஜனக பண்டார தென்னக்கோன், இச்சம்பவத்தை கண்டிப்பதோடு, மட்டுமல்லாமல் முஸ்லிம்கள் அப்பள்ளியில் தொழுவதற்கு அனுமதிக்கப்பட வேண்டும் என்றும் வேண்டுகோள்விடுத்துள்ளார். அவர்கள் அனைவருக்கும் எமது முஸ்லிம் சமூகம் சார்பில் நன்றி கூறுகின்றோம்.
முஸ்லிம்களை பொறுத்த வரை தமது தாய் நாட்டை நேசிப்பது, அவர்களது மார்க்கக் கடமைகளில் ஒன்று என்ற அடிப்படையில் அன்று பிரிட்டிஷாருக்கு எதிராக போராடிய போதும், யுத்தம் நடைபெற்ற போதும், யுத்தம் முடிவடைந்த போதும், முஸ்லிம்கள் தாய் நாட்டிற்கு விசுவாசமாகவே செயற்பட்டார்கள்.
இவ்விடயத்தில் பெரும்பான்மை சிங்கள சகோதரர்கள், தெளிவாக இருப்பதையிட்டு நாம் மகிழ்ச்சியடைகின்றோம். நன்றியும் தெரிவிக்கின்றோம். சிறிய ஒரு குழுவினருக்கு பயந்து முஸ்லிம்களின் அடிப்படை உரிமைகளில் கைவைக்க அரசு இடம் கொடுக்கக் கூடாது.
