மாத்தளை கண்டலம மீன்பிடி கிராம வீதி அபிவிருத்திக்கு 460 இலட்சம் ரூபா நிதி


(மத்திய மாகாண மேலதிக குறூப் நிருபர்)
எமது சிறு வயதுப் பருவமும் இளைஞர் பருவமும் முழுமையாக எல்.ரீ.ரீ.ஈ. யினரின் பயங்கரவாத சமயத்திலேயே கழிந்தன. நாம் பாடசாலைக்குச் சென்றதும் விளையாடியதும் ரி.வி. பார்த்ததும் வானொலி கேட்டதும், மற்றும் பொழுதைக் கழித்ததும் குண்டுத் தாக்குதல் செய்திகளுக்கும் கொலைச் செய்திகளுக்கும் மத்தியிலாகும். 
ஆனால் இன்று அவ்வாறு இல்லை. எனவே அன்று ஜனாதிபதி தேர்தலில் நாம் எடுத்த முடிவு சரியானது என் பதை இன்று நாம் உணர்கிறோம்’ என்று மத்திய மாகாண சபை உறுப்பினர் பிரமிதி பண்டார தென்னக்கோன் மாத்தளை மாவட்டத்தில் மீன்பிடி கிராமமான கண்டலமவுக்கான போக்குவரத்துப் பாதைகள் தொகுதிகளை புனரமைப்புச் செய்ய ஏற்பாடு செய்யப்பட்டிருந்த அடிக்கல் நாட்டு விழாவில் கலந்துகொண்டு பேசுகையில் குறிப்பிட்டார்.
ரூபா 460 இலட்ச நிதி ஒதுக்கீட்டில் ஆரம்பிக்கப்பட்ட மேற்படி பாதை புனரமைப்புகளால் மீன்பிடி கிராமமான கண்டலம புத்தெழில் பெறுமுகமாகவும் இக்கிராம மக்களின் போக்குவரத்து வசதிகள் மேம்பாடு பெறுவதற்காக வும் மேற்கொள்ளப்பட்ட நடவடிக் கைகளை விபரிக்கையில், மாகாண சபை உறுப்பினர் பிரமிதி பண்டார தென்னக்கோன் மேலும் கூறியதாவது, 
அன்று ஜனாதிபதி மஹிந்த ராஜபக்ஷ அவர்கள் மீன்பிடித்துறை அமைச்சராக இருந்தபோது மாத்தளை கண்டலமை முதன் முறையாக மீன்பிடி மாதிரிக் கிராமமாக தெரிவு செய்த அவர் இன்று ஜனாதிபதியாக இருக்கும் நிலையிலும் கண்டலமவை மறக்கவில்லை என்றும் கூறினார்.
கண்டி மாவட்ட பாராளுமன்ற உறுப்பினர் எரிக் பிரசன்ன வீரவர்த் தன, ம.ம. சபை பிரதி தலைவர் டப்ளியூ. எம். யசமான, தம்புள்ள நகர சபைத் தலைவர் ஜாலிய ஒபாத, தம்புள்ள பி.ச. தலைவர் கே.ஜீ. சோமதிலக உட்பட பல பிரமுகர்களும் இவ்விழாவில் பங்கேற்றனர். (ஐ-ஞ)
