இலங்கையர்களை ஏமாற்றிய நைஜீரிய பிரஜைக்கு சிறை


அதிஷ்ட இலாபச்சீட்டில் பரிசு கிடைத்திருப்பதாகக் கூறி, இலங்கையர்களை ஏமாற்றிய நைஜீரியப் பிரஜையொருவருக்கு கொழும்பு &ndash; கோட்டை நீதிவான் ஐந்து வருடங்களுக்கு ஒத்திவைக்கப்பட்ட ஒரு வருட சிறைத்தண்டனை விதித்துத் தீர்ப்பளித்தார்.
கிளின்ச் கிறிஸ்டியன் ௭னும் மேற்படி நபர் இலங்கை இளைஞர் ஒருவரிடமிருந்து 7,20,400 ரூபாவை மோசடி செய்ததாகவும் மற்றொரு வர்த்தகரிடமிருந்து 1,000 அமெரிக்க டொலர்களை மோசடி செய்யமுயன்றதாகவும் குற்றம் சுமத்தப்பட்டிருந்தார். இக் குற்றச்சாட்டை ஒப்புக்கொள்வதாக அவர் சார்பில் ஆஜரான வழக்குரைஞர் ஷிராஸ் நூர்தபன் தெரிவித்தார்.
அதன்பின் மேற்படி நைஜீரியப் பிரஜைக்கு 5 வருட காலத்திற்கு ஒத்திவைக்கப்பட்ட ஒருவருட சிறைத் தண்டனை விதித்து நீதிவான் கனிஷ்க விஜேரத்ன தீர்ப்பளித்ததுடன், இரு குற்றங்களுக்கும் தலா 1,500 ரூபா வீதம் அபராதமும் விதித்தார்.
ஈ.௭ஸ்.பி.௭ன். கிரிக்கெட் சபை நடத்திய அதிர்ஷ்ட இலாபச்சீட்டில் 7,50,000 ஸ்ரேலிங் பவுண் பரிசு கிடைத்திருப்பதாக மேற்படி இலங்கையர்களுக்கு தொலைபேசியூடாக குறுந்தகவல் அனுப்பி மேற்படி நைஜீரியப் பிரஜை மோசடி செய்ததாகக் குற்றம் சுமத்தப்பட்டிருந்தார்.

