ஜெயலலிதாவுடன் காங்கிரஸ் முதல்- மந்திரி iலா தீட்சித் சந்திப்பு



டில்லியில் முதல்- அமைச்சர் ஜெயலலிதாவை, டில்லி மாநில காங்கிரஸ் முதல்- மந்திரி iலா தீட்சித் சந்தித்து பேசினார். பாரதீய ஜனதா, கம்யூனிஸ்டு கட்சி தலைவர்களும் ஜெயலலிதாவை சந்தித்தனர்.
தமிழகத்தின் முதல்- அமைச்சராக மூன்றாவது முறையாக பொறுப்பேற்ற பின் முதன் முறையாக ஜெயலலிதா நேற்று முன்தினம் டில்லி சென்றார். 
பின்னர் டில்லியில் உள்ள தமிழ்நாடு இல்லம் சென்ற முதல்- அமைச்சர் ஜெயலலிதாவுக்கு காவல்துறை சார்பில் அணிவகுப்பு மரியாதை அளிக்கப்பட்டது. அதனை முதல்-அமைச்சர் ஜெயலலிதா ஏற்றுக்கொண்டார். முதல்- அமைச்சர் ஜெயலலிதாவை தமிழ்நாடு இல்லத்தில் டில்லி மாநில காங்கிரஸ் முதல்- மந்திரி iலா தீட்சித் மரியாதை நிமித்தமாக சந்தித்து பேசினார். 
அப்போது அவர் ஜெயலலிதா மீண்டும் முதல்- அமைச்சராக பதவி ஏற்றதற்கு தனது நெஞ்சார்ந்த வாழ்த்துக்களைத் தெரிவித்துக்கொண்டார். இந்த சந்திப்பு பற்றி அவரிடம் நிருபர்கள் கேட்டபோது கருத்து எதையும் தெரிவிக்க மறுத்துவிட்டார்.
இதேபோல், ஜெயலலிதாவை இந்திய கம்யூனிஸ்டு கட்சியின் தேசிய செயலாளர் டி. ராஜா சந்தித்து பேசினார்.
சந்திப்பு முடிந்த பின் அவர் நிருபர்களிடம் பேசுகையில், ஜெயலலிதாவுடன் சந்திப்பின் போது அரசியல் பற்றி பேசவில்லை என்றும், மின்சார பற்றாக்குறையாலும், கடன் சுமையாலும் பாதிக்கப்பட்டுள்ள தமிழ்நாட்டின் பொருளாதாரத்தை மேம்படுத்துவது குறித்து ஆலோசனை நடத்தியதாகவும் தெரிவித்தார்.
பாரதீய ஜனதா கட்சியின் தலைமை செய்தித் தொடர்பாளர் ரவிசங்கர் பிரசாத் எம்.பி. தனது மனைவி மாயா சங்கருடன் சென்று மரியாதை நிமித்தமாக முதல்- அமைச்சர் ஜெயலலிதாவை சந்தித்து பேசினார்.
இது பற்றி ரவிசங்கர் பிரசாத் நிருபர்களிடம் பேசும்போது இது மரியாதை நிமித்தமான சந்திப்பு என்று தெரிவித்தார்.
