தென் மாகாண சபைத் தேர்தலில் முஸ்லிம்களின் பங்களிப்பு

எஸ். சுபைர்தீன்

நாட்டின் சுதந்திரப் போராட்ட வரலாற்றில் உன்னத இடம் வகிப்பது தென் இலங்கையாகும். நாட்டின் தேசிய சுதந்திரப் போராட்டத்தில் தெற்கு முஸ்லிம்கள் ஒரு போதும் இரண்டாம் இடத்தை வகிக்கவில்லை. தேசிய நீரோட்டத்தில் இணைந்து கொள்ள முனைப்போடு இருந்தார்கள்.
போர்த்துக்கேய ஆக்கிரமிப்புக்கு எதிராக பதினாறாம் நூற்றாண்டில் கோட்டை இராஜதானிய அரசர்களான ராஜசிங்கன், மாயாதுன்ன போன்ற மன்னர்களின் படைகளில் முன்னின்று போராடிய முஸ்லிம்களை பழிவாங்குவதற்காக 1575ல் ஆயிரத்துக்கும் மேற்பட்ட முஸ்லிம்கள் மாத்தறை கடற்கரையில் வரிசையாக நிறுத்தப்பட்டு போத்துக்கேயரினால் சுட்டுத் தள்ளப்பட்டனர். நாட்டின் விடுதலைக்காக இத்தகைய மாபெரும் உயிர்த் தியாகம் செய்தோர், இந்த தென்னிலங்கை முஸ்லிம்கள் தான். இத்தகைய போராட்டத்தின் தொடர்ச்சியாகத்தான் இன்றைய தென் மாகாண சபை, தேர்தலை காண்கின்றோம்.
யானை தன் தும்பிக்கையாலேயே தன் தலையில் மண்ணை வாரி போட்டுக் கொள்கிறது. இத்தகைய மடத்தனத்தை முஸ்லிம்கள் செய்ய முடியாது. உதவிக்கரம் நீட்டியவர்களின் கைகளை வலுப்படுத்துவது எம்முடைய கடமையாகும்.
விடுதலை வீரர்களை உருவாக்கிய தென்னிலங்கையில் மாகாண சபைத் தேர்தலில் முஸ்லிம்கள் தேசிய அரசியல் நீரோட்டத்தில் இணைந்து தங்களுடைய பங்கை ஆற்ற வேண்டிய மிக முக்கியமான கால கட்டம் இதுவாகும்.
30 (முப்பது) ஆண்டுகளாக நடந்து வந்த போர் இறுதியில் 2009 ஆம் ஆண்டு மே மாதம் 18ம் திகதி நந்திக் கடல் வளைகுடாவில் முடிவுற்ற போது தேசிய அரசியலில் எதிர் நீச்சல் போடும் சிந்தனை மாறி தேசிய நீரோட்டத்தில் ஒன்றிணைந்து செல்வது தான் அறிவுக்கு உகந்தது, என்ற மனப்பான்மை சிறுபான்மை மக்களின் உள்ளத்தில் உதிக்க ஆரம்பித்துள்ளது. 
இந்த நிலையில் இரண்டாவது சிறுபான்மையாக உள்ள முஸ்லிம்கள் தேசிய நீரோட்டத்தில் சேர்வதற்கு தங்களுடைய வாக்குகளை யாருக்கு அளிக்க வேண்டும் என்ற கேள்வி எழுகின்றது.
வரலாற்றுப் பின்னணியில் இதனை முஸ்லிம்கள் முடிவு செய்யலாம். ஜே.ஆர்.ஜயவர்தன ஆட்சியின் கீழ் 1987ம் ஆண்டு இலங்கை - இந்திய ஒப்பந்தம் ஏற்பட்ட போது, கிழக்கில் செறிந்து வாழும் முஸ்லிம்களின் அரசியல் அபிலாஷைகளை புறம்தள்ளி விட்டு கிழக்கு மாகாணத்தை வட மாகாணத்தோடு இணைத்தபோது 42 விதமாக இருந்த கிழக்கு முஸ்லிம்கள் இரவோடு இரவாக 17 விகிதமாக குறைக்கப்பட்ட அரசியல் கொடுமையை மறக்க முடியாது. வட கிழக்கு இணைப்பை ஆதரிக்கவோ அல்லது எதிர்க்கவோ முடியாத துர்ப்பாக்கிய நிலைக்கு தள்ளப்பட்டனர். 
முஸ்லிம்கள் தங்களுடைய அரசியல் உரிமையை- அந்த பிறப்பு உரிமையைப் பெற்றுத்தந்த “கிழக்கை வடக்கிலிருந்து சட்டரீதியாக பிரித்த நிகழ்வு” இன்றைய ஐக்கிய மக்கள் சுதந்திர முன்னணி அரசின் கீழ்தான் நடைபெற்றது என்பதை நன்றியோடு நினைவு கூர்வது எம்முடைய கடமையாகும்.
முஸ்லிம்கள் தங்கள் கரங்களாலேயே தங்களுக்கு தீங்கு இழைத்ததன் காரணமாக பள்ளிவாயல்களில் அதான் (பாங்கு) ஒலி பரப்புவதற்கு நீதிமன்றம் தடை விதித்த போது ஐவேளை தொழுகைக்கான பாங்கை நாடு முழுவதும் முழங்க வைக்க வானொலியின் ஊடாக ஒலிபரப்பு செய்வதற்கு உத்தரவு இட்ட அதிமேன்மை தங்கிய ஜனாதிபதி மஹிந்த ராஜபக்ஷ அவர்களை, அவர்களின் அரசாங்கத்தை முஸ்லிம்களால் எப்படி மறக்க முடியும்?
எனவே முஸ்லிம்களின் வாக்குகளை பெற மிகவும் தகுதியான கட்சி ஐக்கிய மக்கள் சுதந்திர முன்னணியே.
ஐ.தே.க. அரசாங்கம் பதவியில் இருந்த காலத்தில் வட கிழக்கு முஸ்லிம்கள் சொல்லொணாக் கொடுமைகளுக்கும், இம்சைகளுக்கும் ஆளாக்கப்பட்டனர். அவர்களுடைய வீடுகள், நிலங்கள், வியாபார நிலையங்கள் அடித்து நொறுக்கப்பட்ட போது, தீயினால் எரிக்கப்பட்ட போது, கொலைகள் சர்வ சாதாரணமாக நடந்த போது வாழ்விடங்களிலிருந்து வெளியேற்றப்பட்ட போது, மையத்துகளின் கண்கள் பிடுங்கி எடுக்கப்பட்ட போது கண்டும் காணாதது போல் இருந்த அரசாங்கம் ஐக்கிய தேசிய கட்சி அரசாங்கம் தான் என்பதை முஸ்லிம்கள் அறிவார்கள். 
பயங்கரவாத நடவடிக்கைகளில் இருந்து வட கிழக்கு முஸ்லிம்களுக்கு ஏதாவது ஒரு நிவாரணம் கிடைத்தது என்றால் அது ஸ்ரீலங்கா சுதந்திரக் கட்சி முன்னணியாகக் கொண்ட ஆட்சியில் தான் என்பதை யாரும் மறுக்க முடியாது. 
இந்நிலையில் முஸ்லிம்களின் வாக்கு யார் பக்கம்? அது ஐக்கிய மக்கள் சுதந்திர முன்னணியை நோக்கித் தான் செல்ல வேண்டும்.
ஸ்ரீலங்கா சுதந்திரக் கட்சி முஸ்லிம்களுக்குச் செய்த சேவைகளைப் பாருங்கள்
ஸ்ரீலங்கா சுதந்திரக் கட்சி அரசாங் கத்தினால் தான் 1956ம் ஆண்டு முதன் முதலாக முஸ்லிம் ஆசிரி யர்கள் அரசாங்கப் பாடசாலை களுக்கு நியமிக்கப்பட்டனர்.
முதன் முதலில் மெளலவி ஆசிரியர்களும், அரபு ஆசிரியர்களும் நியமனம் பெற்றதும் அதே அரசாங்கத்தில் தான்.
இலங்கை வானொலியில் முதன் முதலில் முஸ்லிம் சேவை என்ற பிரிவை ஆரம்பித்தது ஸ்ரீலங்கா சுதந்திரக் கட்சி அரசாங்கம்.
கல்வித் துறையில் முஸ்லிம்களுக் கென ஆசிரியர் பயிற்சிக் கல்லூ ரிகள், காலியிலும் கண்டியிலும் அத்துடன் அட்டாளைச்சேனை, அளுத்கமவிலும் திறக்கப்பட்டது ஸ்ரீலங்கா சுதந்திரக் கட்சி அரசாங்க காலத்தில் தான்.
இஸ்லாம், இஸ்லாமிய நாகரீம், அரபு மொழி ஆகிய பாடங்களை க.பொ.த. (உ.த) பரீட்சைக்கு அனுமதித்ததும் ஸ்ரீலங்கா சுதந்திரக் கட்சி அரசாங்கமே.
ஐக்கிய தேசிய கட்சி ஆட்சிக்கு வந்த போதெல்லாம் முஸ்லிம்களு க்கு வாடிக்கையாகக் கொடுக்கப் பட்ட அமைச்சு பதவி தொழில் அமைச்சர் பதவி மட்டுமே. இந்த நிலையை நீக்கி முதன் முதலில் கல்வி அமைச்சு பதவியும், சபாநயகர் பதவியும் கொடுத்தது ஸ்ரீலங்கா சுதந்திரக் கட்சி.
 அரசாங்கம் என் பதையும் ஞாபகப்படுத்தியே ஆக வேண்டும்.
அரசாங்கத் தின் காலத்தில் தான் என்பதனை பெருமிதத்தோடு ஞாபகப்படுத்தும் அதேநேரத்தில், நாட்டின் பல பாகங்களிலும் பல்வேறு தேசிய பாடசாலைகளை முஸ்லிம் களுக்கு அமைத்துக் கொடுத்ததும் இன்றைய அரசாங்கம் தான் என்பதை நினைக்கும் போது முஸ்லிம்கள் பூரிப்படையத்தான் வேண்டும்.
இலங்கை பாலஸ்தீன நட்புறவு சங்கத்தின் தலைவராக அன்று முதல் இன்று வரை கடமையாற்றிக் கொண்டி ருக்கும் எமது அதி மேதகு ஜனாதிபதி மஹிந்த ராஜபக்ஷ அவர்களின் அரசுக்கு மேற்கத்திய அரசுகள் ஆதரவு வழங்க தயங்கிய போது, யுத்த காலத்திலும், அதேபோல் சமாதான காலத்திலும் இலங்கைக்கு உதவி செய்த நாடுகள் பாகிஸ்தான், ஈரான், லிபியா, பாலஸ்தீனம் போன்ற முஸ்லிம் அரபு நாடுகள்தான். 
முஸ்லிம் நாடுகளின் ஆதரவு பெற்ற எமது ஜனாதிபதி அதி மேதகு மஹிந்த ராஜபக்ஷ அரசுக்கு எமது முஸ்லிம் மக்கள் ஆதரவு அளிப்பது முஸ்லிம் நல்லுறவை கட்டி எழுப்புவதற்கு பேருதவியாக அமையும் என்பதை நாம் அறிய முடியும். இத்தகைய சந்தர்ப்பத்தில் முஸ்லிம்களின் ஆதரவை அதிக மேதகு ஜனாதிபதி மஹிந்த ராஜபக்ஷ அவர்கள் நாடி நிற்பது மிகவும் நியாயமான ஒன்றாகும். இந்நிலையில் முஸ்லிம் வாக்கு கட்சியைத் தவிர வேறு எங்கும் போகக் கூடாது.
இதுவரை நடந்து முடிந்த அனைத்து மாகாண சபைத் தேர்தல்களிலும் அமோகமான, மாபெரும் வெற்றிகளை அடைந்திருக்கும் இன்றைய அரசாங்கம் நடைபெற இருக்கும் தென்மாகாண தேர்தலிலும் நூற்றுக்கு 80% வீதமான வாக்குகளைப் பெற்று வெற்றிக் கொடியை நாட்டும் என்பதில் எந்த விதமான சந்தேகமும் இல்லை. 
இந்த மாபெரும் வெற்றிப் பிரவாகத்தில் எமது முஸ்லிம்களும் பங்காளிகளாக மாற வேண்டும் என்றால், வெற்றியின் சின்னமான வெற்றிலைக்கு நம்முடைய பொன்னான வாக்குகளை அளித்து 
