இசைத் துறையில் இலத்திரனியல்!


து இலத்திரனியல் யுகம். எல்லா துறைகளிலும் இலத்திரனியல் புகுந்துவிட்டது. குறிப்பாக, இசைத் துறையை இது அதிவேக வளர்ச்சி அடைய வைத்திருக்கிறது.
இலத்திரனியல் இசைக் கருவிகளில் உள்ள ஒரு முக்கியமான நன்மை சிறு துரும்பளவு கூட தவறாத விலகாத நெகிழாத தொனி, ஸ்வரதாள சுத்தம் போன்றவை.
கணிதத்துக்கு எப்படி சரியான, முழுமையான கணக்கீடு தேவையோ அதேபோல் சங்கீதமும் இனிமையும், கணக்கீடும் சேர்ந்த ஒரு துறையாகும்.
இலத்திரனியலானது இனிமை சுருதி, லயம் ஆகியவற்றை மிகச் சரியாகப் பிரதிபலிப்பதால் இசைத் துறை வளர்ச்சி அடைந்துள்ளது.
இலத்திரனியல் சம்பந்தமான பல இசைக் கருவிகளையும் பொதுவாக ‘சிந்தசைசர்’ என்ற பெயரில் குறிப்பிடுகின்றனர். இதன் முக்கிய செயல் என்னவென்று பார்ப்போம். ஒலி அதிர்வுகளை ஓர் அணு விடாமல் பரவச் செய்ய வேண்டும். தவறுகளை அல்லது பிசிறுகளை வடிகட்டித் தர வேண்டும். சப்த அலைகளை அதிகரிக்க வேண்டும்.
காந்த நாடாவில் தகவல்களைச் சேகரிக்கும் முறை பல ஆண்டுகளாகவே இருந்து வருகிறது. இதுவும் இலத்திரனியல் அடிப்படையில் ஒலியைப் பரவச் செய்வதே ஆகும். ஆனால் சிந்தசைசரின் உபயோகமே தனிச் சிறப்பு வாய்ந்தது.
முதன் முதலில் 1954ம் ஆண்டு சிந்தசைசர் உருவானாலும் அது வியாபார ரீதியாக வளர்ச்சி அடையவில்லை. ஏனெனில் பலவகைத் தொழில்நுட்பங்களையும் வெவ்வேறு தடங்களின் மூலமாக இயக்கி இணைத்து பலவித சுவிட்சு போர்டுகள், கட்டுப்படுத்திகளை நேரடியாக இயக்க வேண்டியிருந்தது. பின்னர் ‘மின் அழுத்தக் கட்டுப்படுத்தி’ (வோல்டேஜ் கண்ட்ரோலர்) முறை அறிமுகமானது. மின் அழுத்தக் கட்டுப்படுத்தி மூலம் ஒலி சமிக்ஞைகள், தடங்கள் ஆகியவை தானாகவே இயங்க முடிந்தது.

ஒரு நெம்புகோல் மட்டும் இருந்தால் எவ்வளவு கனமான பொருளையும் அசைத்து நகர்த்திவிட முடியும். இந்த உண்மையை உலகறிய கூறியவர், ஆக்கிமிடீஸ் என்ற பேரறிஞர்.
தம்முடைய தத்துவத்தின் மகத்தான பேருண்மையை உணர்த்துவதற்காக ஆக்கிமிடீஸ் கீழ்க்கண்டவாறு கூறி னார்.
&#39;நான் நிற்பதற்கும் என் நெம்புகோலை நிறுத்துவதற்கும் ஓர் இடத்தைத் தாருங்கள். நான் இந்த உலகத்தை நகர்த்திக் காட்டுகிறேன்.
கி.மு. 287ம் ஆண்டு காலப்பகுதியில் சிசிலி தீவில் உள்ள சிரகாஸ் என்ற நகரில் பிறந்தவர், ஆக்கிமிடீஸ். தன் வாழ்நாளில் அறிவியல் வளர்ச்சிக்குப் பல ஆக்க பூர்வமான பணிகளைச் செய்தார் இவர். &#39;ஆக்கிமிடீஸ் தத்துவம்&#39; இன்றும் அறிவியலில் பயன்படுத்தப்பட்டு வருகிறது.
ஆக்கிமிடீஸ் ஒரு கணித மேதை. அது மட்டுமல்ல சிறந்த இயந்திரவியல் அறிஞராகவும் திகழ்ந்தார். பல புதிய கருவிகளை அவர் கண்டு பிடித்தார்.
சிரகாஸ் நகரம் உரோமானியர்களால் முற்றுகையிடப்பட்ட போது ஆக்கிமிடீஸ் ஒரு புதிய போர்க்கருவியைக் கண்டுபிடித்தார்.
அந்தக் கருவியைத் தொலைவில் இருந்தே பயன்படுத்தி எதிரிகளின் கப்பலைத் தீப்பிடிக்கச் செய்ய முடியும். அந்தக் கருவியால் ஏற்பட்ட சேதத்தைத் தாங்க முடியாமல் உரோமானியர்கள் பின்வாங்கி ஓடினர்.
பின்னர் பெரும் படைபலத்துடன் மூன்றாண்டுகள் போராடி சிரகாஸ் நகரத்தைக் கைப்பற்றிய உரோமானியர்கள் ஆக்கிமிடீஸை பிடித்துக் கொன்றனர். இறப்பதற்கு முன் ஆக்கிமிடீஸ் விடுத்த வேண்டுகோள் &#39;என்னை அழித்தாலும் பரவாயில்லை எனது கணக்குகளை மட்டும் அழித்துவிடாதீர்கள் என்பதுதான்.
