மின்சார தொழில்நுட்பவியலாளர்சேவை அவசியமென கோரிக்கை

(கண்டி தினகரன் சுழற்சி நிருபர்)
மத்திய மாகாண சபைக்கு மின்சார தொழில்நுட்பவியலாளர் ஒருவர் தேவை என பல வருடங்களாக பல முறை கோரிக்கை விடுத்தபோதும், இதுவரை நிதி ஆணைக்குழுவும் உள்ளூராட்சி அமைச்சின் முகாமைத்துவமும் அனுமதி வழங்காமையால் ஒத்திவைக்க வேண்டிய நிலை ஏற்பட்டுள்ளது.
இவ்வாறு தெரிவித்தார் மத்திய மாகாண சபையின் சபை தலைவர் சாலிய பணடார திசாநாயக்க. மத்திய மாகாண மாதாந்த கூட்டம் கடந்த வாரம் பள்ளேகல மாகாண சபை மண்டபத்தில் நடைபெற்ற போது சபை உறுப்பினரின் பிரேரணை ஒன்றின் விவாதத்தில் உரையாற்றுகையில் மின்சார தொழில்நுட்ப கோளாறு காரணமாக ஒலிபெருக்கிகள் இயங்காமல் போனமையால் தொடர்ந்து கூட்டத்தை நடத்த முடியாமல், அடுத்த மாதம் மார்ச் 8ந் திகதிக்கு ஒத்திவைத்த போது சபை தலைவர் இவ்வாறு தெரிவித்தார்.
நான் பதவி ஏற்ற பின் மூன்று தடவை கடிதம் மூலம் தொழில்நுட்பவியலாளர் தேவை பற்றி அறிவித்த போதும், இதற்கு அனுமதி மறுக்கப்பட்டுள்ளது. இதனால் சபையை தொடர்ந்து நடத்த முடியாத நிலை ஏற்பட்டுள்ளது என தெரிவித்தார். (ஐ - ஞ)
