இந்தியர் நால்வர் மன்னாரில் கைது


மன்னார் நகரப்பகுதியில் பொலிஸார் மேற்கொண்ட திடீர் சுற்றிவளைப்புத் தேடுதலின் போது நேற்று மாலை இந்தியர்கள் நான்குபேர் கைது செய்யப்பட்டுள்ளதாக மன்னார் பொலிஸார் தெரிவித்துள்ளனர்.
-குறித்த நால்வரும் மன்னார் பகுதியில் உள்ள வீடு ஒன்றில் தங்கியிருந்த போதே கைது செய்யப்பட்டுள்ளதாக பொலிஸார் தெரிவித்துள்ளனர்.
கைது செய்யப்பட்ட இந்தியர்களில் இரண்டு ஆண்களும் இரண்டு பெண்களும் அடங்குகின்றனர்.இவர்கள் அனைவரும் இந்தியாவில் இருந்து இலங்கைக்கு வந்து ஒரு மாதம் எனவும் மன்னாருக்கு வந்து நான்கு நாட்கள் எனவும் பொலிஸாரின் ஆரம்ப கட்ட விசாரணைகளின் மூலம் தெரிய வந்துள்ளது.
குறித்த நால்வரதும் நடத்தைகளில் ஏற்பட்ட சந்தேகங்களின் காரணமாகவே நால்வரும் கைது செய்யப்பட்டுள்ளதாக மன்னார் பொலிஸார் தெரிவித்துள்ளனர்இவர்கள் தற்போது தடுத்து வைக்கப்பட்டு விசாரணைகளுக்கு உட்படுத்தப்பட்டு வருகின்றனர்.

