மழை வெள்ளம் காரணமாக அம்பலவன்பொக்கணை  மக்கள் மீண்டும் இடம்பெயர்வு


கடந்த மாதம் பிற்பகுதியில் மீள்குடியேற்றப்பட்ட அம்பலவன்பொக்கணை மக்கள் கடந்த சில நாட்களாக பெய்து வரும் கடும் மழை காரணமாக மீண்டும் இடம் பெயர்ந்துள்ளனர்.
வவுனியா மெனிக்பாம் முகாமில் தங்கியிருந்த இப்பகுதி மக்களை அரச அதிகாரிகளும், இராணுவத்தினரும் வற்புறுத்தி மீள்குடியேற்றதிற்காக அழைத்துச் சென்று அடிப்படை வசதிகள் அற்ற நிலையில் தற்காலிக கூடாரங்களில் மீள்குடியேற்றினர். 
இவ்வாறு மீளக் குடியமர்ந்த மக்கள் கடந்த சில நாட்களாக பெய்துவரும் கன மழை, வெள்ளம், காற்று காரணமாக தமது கூடாரங்கள் பிடுங்கி வீசப்பட்டமையாலும், கூடாரங்களுக்குள் மழைவெள்ளம் புகுந்தமையாலும் மீண்டும் நிர்க்கதியாகி இடம் பெயர்ந்துள்ளனர்.

