130 ஆண்டு கால தபால் நிலையமேற்கூரை இடிந்து விழுந்தது


இந்த தபால் நிலையத்தில் தபால் அனுப்புதல் உள்ளிட்ட பல்வேறு பிரிவுகள் உள்ளன. இந்த கட்டடத்தின் ஒரு பகுதியில், கடந்த 2000ம் ஆண்டில் தீ விபத்து ஏற்பட்டது. இதன் பின், விபத்து ஏற்பட்ட அப்பகுதி பயன்படுத்தப்படாமல் இருந்தது. சென்னையில், கடந்த சில நாட்களாக பெய்து வரும் மழையால், பொது தபால் நிலைய கட்டடத்தின் மேற்கூரை சேதமடைந்திருந்தது. 
இந் நிலையில், நேற்று முன்தினம் மதியம் திடீரென அப்பகுதி இடிந்து விழுந்தது. தகவலறிந்த தீயணைப்புத் துறையினர், இடிபாடுகளை அகற்றும் பணியில் ஈடுபட்டனர். இந்த விபத்தில், ஊழியர்களுக்கு எவ்வித பாதிப்புமில்லை என தபால் நிலைய அதிகாரிகள் தெரிவித்தனர்.
