15 இலட்சம் ரூபா செலவில் தேர்


(இங்கிரிய தினகரன் நிருபர்)
பாணந்துறை ஸ்ரீகந்தசாமி கோயிலுக்கென சுமார் 15 இலட்சம் ரூபா செலவில் சித்திரத் தேர் ஒன்று நிர்மாணிக்கப்பட்டு வருகின்றது. இந்து சமய கலாசார அலுவல்கள் திணைக்களம் மேற்கொண்ட நடவடிக்கையினால் யாழ்ப்பாணம், திருநெல்வேலி ஆறுமுகம் சிற்பாலயத்தைச் சேர்ந்த பிரபல ஆச்சாரியார் கலாபூசனம் சீவரத்தினம் ஜெயபிரகாஷ் (அப்பன்) தலைமையிலான குழுவினரால் இத்தேர் நிர்மாணிக்கப்பட்டடு பூர்த்தியடையும் நிலையில் உள்ளது.
எதிர்வரும் ஆகஸ்ட் மாதம் 1ந் திகதி கோயிலில் நடைபெறவிருக்கும் தேர்த்திருவிழாவுக்கு முன்னதாக தேர் வெள்ளோட்டம் விடப்படவுள்ளது. 1983ம் ஆண்டு இடம்பெற்ற இனக்கலவரத்தின் போது குண்டர்களின் தாக்குதலுக்குள்ளான இக்கோயிலில் இருந்த தேர் தீ வைத்து எரிக்கப்பட்டமை குறிப்பிடத்தக்கதாகும். 
முறையான பராமரிப்பின்றி கைவிடப்பட்ட நிலையில் கிடந்த இக்கோயில் இந்து சமய கலாசார திணைக்களம் மேற்கொண்ட நடவடிக்கையினால் புனருத்தாரணம் செய்யப்பட்டு 25 ஆண்டுகளுக்குப் பின்னர் கடந்த 2010ம் ஆண்டு ஜுலை மாதம் மகாகும்பாபிஷேகம் நடைபெற்றமை குறிப்பிடத்தக்கதாகும்.
