லோக்பால் விவகாரம் தொடர்பாக மன்மோகன் - ராகுல் சந்திப்பு


லோக்பால் மசோதா நாடாளுமன்றில் விவாதிக்கப்பட உள்ள நிலையில் நேற்றுக் காலை பிரதமர் மன்மோகன் சிங்கை அவரது இல்லத்தில் காங்கிரஸ் கட்சி பொதுச் செயலாளர் ராகுல் காந்தி சந்தித்து பேசி னார். இதனிடையே லோக்பால் மசோதா தொடர்பாக இருவரும் ஆலோசனை செய் திருக்கக் கூடும் என தகவல்கள் தெரி விக்கின்றன. இந்த சந்திப்பு முக்கியத்துவம் பெறுகிறது. மத்திய அமைச்சர் பிரணாப் முகர்ஜி, மூத்த அமைச்சர்களுடன் ஆலோசனை நடத்தினார். ஹசாரே உண்ணாவிரதத்தை முடிவுக்கு கொண்டு வரும் வகையில் மத்திய அரசு தீவிர நடவடிக்கையில் இறங்கியுள்ளது. ஹசாரேவுடன் நடத்திய சந்திப்பு குறித்து விலாஸ்ராவிடம் ஆலோசனை நடத்திய பிரதமர் பிரணாப் முகர்ஜி மற்றும் அந்தோணியுடன் ஆலோசனை நடத்தினார். இந்த சிறப்பு கூட்டத்திற்கு பின் பிரணாப் முகர்ஜி, நாடாளுமன்றில் ஜன் லோக்பால் மசோதா தாக்கல் செய்யப்படுவது குறித்து மூத்த அமைச்சர்களான சல்மான் குர்ஷித், பார்லிமென்ட் விவகாரத் துறை அமைச்சர் பன்சால், அம்பிகா சோனி ஆகியோருடன் ஆலோசனை நடத்தினார். அரசு உறுதிமொழியை எழுத்து பூர்வமாக அளிக்க வேண்டும் என ஹசாரே கேட்டிருந்தார்.
இந்த உறுதிமொழியை தயார் செய்வது குறித்து விவாதிக்கப்பட்டது. விவாதம் நடத்தப்பட உள்ள ஜன் லோக்பால் மசோதா குறித்த விவரங்கள் அடங்கிய கடிதம் தயாராகிவிட்டது. இக்கடிதம், இந்தி மற்றும் மராத்தி மொழியில் தயாரிக்கப்பட்டுள்ளதாகத் தெரிகிறது. இக்கடிதம் பார்லிமென்டின் விவாதம் துவங்குவதற்கு முன் ஹசாரேயிடம் அளிக்கப்படும் எனத் தெரிகிறது. உறுதிமொழி கடிதத்தை ஹசாரே பெற்றுக் கொண்டதும், உண்ணாவிரதத்தை முடித்துக் கொள்வது பற்றிய அறிவிப்பை வெளியிடுவார் என எதிர்பார்க்கப்படுகிறது. இதற்கிடையில், ஹசாரே குழுவைச் சேர்ந்த பிரசாந்த் பூஷன் கூறுகையில் :-
‘அரசு கோரிக்கைகளை ஏற்பதாகச் சொல்லியிருப்பது வரவேற்கத்தக்கது. நாடாளுமன்றில் மசோதா நிறைவேற்றுவதில், கட்சிகளிடையே ஒருமித்த கருத்து ஏற்பட வேண்டும். இல்லையென்றால் இழுபறி நிலை ஏற்படும். எனவே, மசோதா நிறைவேறும் வரை உண்ணாவிரதம் தொடரும் என்றார். இதே கருத்தை கிரண் பேடியும் தெரிவத்தார். அத்வானியுடன் சந்திப்பு : நாடாளுமன்றில் மசோதா விவாதிக்கப்பட உள்ள நிலையில் அன்னா ஹசாரே குழுவைச் சேர்ந்த கிரண் பேடி, பிரசாந்த் பூஷன், சாந்தி பூஷன், மனோஜ் செசுடியா ஆகியோர் பாரதிய ஜனதா தலைவர் அத்வானியை சந்தித்து பேசினர்.
