தன்மானமுள்ள முஸ்லிம்களால் தாங்கிக்கொள்ள முடியாது : ஆர்ப்பாட்டக்காரர்கள் கோஷம்



எமது உயிரிலும் மேலான இறை தூதர் முஹம்மது நபி (ஸல்) அவர்களை இழிவுபடுத்தும் நோக்கில் இட்டுக்கட்டபட்ட அவதூறுகளை தன்மானமுள்ள எந்தவொரு முஸ்லிமினாலும் தாங்கிக் கொள்ளமுடியாது என அக்குறணையில் இன்று ஞாயிற்றுக்கிழமை (23.9.2012) இடம்பெற்ற ஆர்ப்பாட்டத்தில் அக்குறணைவாழ் முஸ்லிம்கள் கோஷம் எழுப்பினர்.


இஸ்லாத்திற்கும், முஹம்மது நபிக்கும் அவதூறு ஏற்படும் வகையில் தயாரிக்கப்பட்ட &ldquo;இன்னசன்ஸ் ஒப் முஸ்லிம்ஸ்" என்ற திரைப்படத்திற்கு தமது எதிர்பை காட்டும் முகமாக அக்குறணை நகரில் மாபெரும் ஆர்ப்பாட்டத்தின் போதே போதே மேற்கண்டவாறு கோஷம் எழுப்பினர்.

இதில் சுமார் பத்தாயிரத்திற்கும் மேற்பட்டவர்கள் கலந்து கொண்டு அமெரிக்க அதிபர் பராக் ஒபாமாவின் கொடும்பாவியை எதிரித்து தங்களது எதிர்ப்பினை வெளியிட்டதோடு பிராத்தனை நிகழ்வொன்றும் இடம்பெற்றது. மேலும் அப்பகுதியில் இன்று கடையடைப்பு செய்யப்பட்டிருந்தமையும் குறிப்பிடத்தக்கது.


