தி.மு.கவில் ராசாவைத் தொடர்ந்துமாறனின் அமைச்சுப் பதவிக்கும் ஆபத்து!

அடுத்த மாதம் அமைச்சரவையில் அதிரடி மாற்றங்கள்
பிரதமர் மன்மோகன் சிங் தலைமை யிலான மத்திய அமைச்சரவை ஜுலை 2 அல்லது 3ம் திகதி மாற்றியமைக்கப்படும் என்று தெரிகிறது. அப்போது மத்திய ஜவுளித்துறை அமைச்சர் தயாநிதி மாறனின் பதவி பறிக்கப்படலாம் என்று கூறப்படுகிறது.
நாடாளுமன்றத்தின் மழைக்காலக் கூட்டத் தொடர் ஜுலை 2வது வாரத்தில் தொடங்குகிறது. அதற்கு முன்பாகவே மத்திய அமைச்சரவையில் மாற்றம் செய்ய பிரதமர் முடிவு செய்துள்ளார்.
இது தொடர்பாக நேற்று முன்தினம் காங்கிரஸ் தலைவர் சோனியா காந்தியும் பிரதமரும் தீவிர ஆலோசனை நடத்தினர். அமைச்சரவையில் பெரிய அளவில் மாற்றம் கொண்டு வர இருவரும் முடிவு செய்துள்ளதாகத் தெரிகிறது.
இந்த அமைச்சரவை மாற்றத்தின்போது தி.மு.கவைச் சேர்ந்த இரு அமைச்சர்கள் மாற்றப்படலாம் என்று தெரிகிறது.
ஸ்பெக்ட்ரம் விவ காரத்தில் சிக்கிய தயா நிதி மாறனின் பதவி பறிக்கப்படலாம் என்றும், இன்னொரு இணையமைச்சர் மாற்றப்பட்டு அவருக்குப் பதில் வேறு ஒருவர் நியமிக்கப் படலாம் என்றும் தெரிகிறது. 2 ஜி விவகாரத்தால் தொலைத் தொடர்புத் துறை அமைச்சர் பதவியிலி ருந்து ஆ. ராசா விலகி னார். 
அவருக்குப் பதில் தி.மு.கவைச் சேர்ந்த யாருக்கும் அமைச்சர் பதவி தரப்படவில்லை. அந்தப் பொறுப்பை மனிதவள மேம்பாட்டு அமைச்சர் கபில் சிபல் கூடுதலாகக் கவனித்து வருகிறார். அதே நேரத்தில் தயாநிதி விலக்கப்பட்டால் அவருக்குப் பதில் தி.மு.கவைச் சேர்ந்த ஒருவருக்கு பதவி தரப்படுமா என்பதும் தெரியவில்லை.
மேலும் தமிழகத்தைச் சேர்ந்த காங்கிரஸ் எம்.பி. ஒருவர் மத்திய அமைச்சராக் கப்படலாம் என்றும் கூறப்படுகிறது.
சில அமைச்சர்களின் செயல் பாடுகள், பிரதமருக்கு திருப்தி அளிக்கவில்லை. எனவே வெற் றிடமாக உள்ள பதவிகளுக்கு புதிய அமைச் சர்களை நியமிக்கவும், சரியாகச் செயல் படாத அமைச்சர்களை மாற்றி விட்டு, அந்த பதவிகளை, சிறப்பாகச் செயல் படுவோருக்கு வழங்கவும் பிரதமர் திட்ட மிட்டுள்ளார். நடைபெற இருக்கும் உத்தரப் பிரதேச சட்டசபைத் தேர்தலை மனதில் கொண்டு அந்த மாநிலத்துக்கு அமைச்சரவையில் முக்கி யத்துவம் அளிக்கவும் திட்டமிடப் பட்டுள்ளது.
அமைச்சரவை மாற்றத்தின் போது, நிதியமைச்சர் பிரணாப் முகர்ஜி, உள் துறை அமைச்சர் சிதம்பரம், பாது காப்புத்துறை அமைச்சர் ஆண்டணி ஆகியோரின் இலாகாக்களில் எந்த மாற்றமும் செய்யப் படமாட்டாது என்று தெரிகிறது. முன்னதாக ஐந்து மாநிலங்களில் நடைபெற்ற சட்டப்பேரவைத் தேர்தல்கள், லோக்பால் மசோதா ஆகிய காரணங்களால் அமைச்சரவை மாற்றத்தில் தாமதம் ஏற்பட்டு வந்தது குறிப்பிடத்தக்கது.
