உல்லாசப் பயணிகளை கவரமாத்தளை மாநகரை அழகுபடுத்தும் திட்டம்


(உக்குவளை விசேட நிருபர்)
உல்லாசப் பயணிகளை கவரும் வகையில் மாத்தளை நகரை அழகுபடுத்தும் வேலைத்திட்டங்கள் தற்போது துரிதப்படுத்தப்பட்டுள்ளதாக மாத்தளை மாநகர முதல்வர் ஷில்மி முஹம்மத் கரீம் தெரிவிக்கின்றார். 
கடந்த எட்டாம் திகதி இடம்பெற்ற மாத்தளை மாநகர சபை தேர்தலைத் தொடர்ந்து மாத்தளை மாநகர பிதாவாக மூன்றாம் முறையாகவும் பதவிப் பிரமாணம் செய்து கொண்டதைத் அடுத்து மாநகர முதல்வரின் நேரடி கண் காணிப்பில் அழகுபடுத்திடும் பணிகள் ஆரம்பிக்கப்பட்டுள்ளன. 
உக்குவளை - தவலங்கொய இராணுவ முகாமைச் சேர்ந்தவர்கள், மாத்தளைப் பொலிஸார் - மாநகர சபை ஊழியர்கள் என பலர் இப்பணியில் ஈடுபட்டுள்ளதாக மாநகர முதல்வர் ஹில்மி முஹம்மத் கரீம் தெரிவிக்கின்றார்.கடந்த காலங்களில் மாத்தளை நகரில் கண்ட கண்ட இடங்களிலெல்லாம் போஸ்டர்கள், கட்அவுட்கள், விளம்பரப் பதாகைள் என்பன தொங்கவிடப்பட்டிருந்தன, இவைகளால் மாத்தளை மாநகரம் அலங்கோலமாக காட்சியளிக்கின்றது மட்டுமன்றி சூழல் மாசு ஏற்படும் வகையிலும் இவைகள் அமைகின்றன.
