ஓடிச்செல்லும் குற்றங்களை மெதுவாய் சென்று பிடிக்கும் சட்டங்கள்

<p><strong>கேட்டியளே சங்கதி!</strong><br /><br />கிட்டடியில ஒரு படம் பார்த்தேன். சூதுகவ்வும் என்றொரு படம். அதில் இரண்டு பேர் விடியக்காலத்தால எழும்பி வெட்டிக் கதை பேசிக் கொண்டிருப்பினம் பாருங்கோ.... இதில் ஒருவர் மற்றவரைப் பார்த்துக் கேட்பார், &lsquo;நீ தினமும் பேப்பர் பாக்கிறனியா?&rsquo; எண்டு&hellip; அதற்கு மற்றவர் சொல்லுவார், &lsquo;இல்லை அண்ண&hellip; பாக்கிறதில்லை. தினமும் டேற்ர (திகதி) மாத்தி விக்கிறாங்கள். இதில என்னத்தப் பாக்கிறது&rsquo; என்று சலிப்போடு; சொல்லுவார் பாருங்கோ&hellip;<img src="../image_article/Sexual-Assault-and-pics-s.jpg" alt="" width="600" /></p><p>உண்மைதான், இன்றைக்கு இலங்கையில வெளிவரும் தினசரிப் பத்திரிகைகளைப் பார்த்தால் எங்களுக்கும் அப்படித்தான் எண்ணத் தோன்றுது பாருங்கோ... 3 வயது பிஞ்சு முதல் 70 வயதான கிழவி வரை பாலியல் வல்லுறவால் சீரழிப்பு என்ற சங்கதி தானே தினமும் செய்திகளாக பேப்பரில வெளிவருகின்றன.</p><p>3 வயது சிறுமி மீது பாலியல் வல்லுறவு சந்தேகத்தில் பாட்டன் கைது; 13 வயது பாடசாலை மாணவி மீது பாலியல் வல்லுறவு: 15 வயது மாணவி மீது பாலியல் வல்லுறவு: 17 வயது பாடசாலை மாணவி கடத்தி பாலியல் பல்லுறவு: 15 வயது சிறுவனை குடிக்கக் கொடுத்து பாலியல் பலாத்காரம்: குடும்பப் பெண் பிள்ளைகள் முன் பாலியல் பலாத்காரம்: 70 வயது முதியவர் பேரனால் பாலியல் வல்லுறவு அப்பப்பா&hellip;. இப்படி தினமும் ஒன்றல்ல இரண்டல்ல நாலஞ்சு செய்தி பேப்பரில இருக்கும். தினமும் காலையில எழும்பிப் பேப்பரப் பார்த்தால் நேற்றயான் பேப்பர் மாதிரியே இருக்கும். செய்தித் தலைப்புகள் அப்படியே இருக்க தினமும் வயசும் இடமும் தான் மாறி வரும். அப்படித்தான் பாக்கிறவயளுக்குத் தோன்றும் பாருங்கோ&hellip;</p><p>இன்றைக்கு நாட்டில குற்றச் செயல்கள் கடுகதி வேகத்தில அதிகரிச்சுக் கொண்டு போகுது. அந்த வேகத்திற்கு ஈடாக குற்றம் புரிவோர் கைதாவது நடக்கிறதில்லைப் பாருங்கோ&hellip; அதுவும் வடக்கு, கிழக்குப் பிரதேசங்களில் கண்கண்ட சாட்சிகள் இருந்தாலும் கூட மெதுவாகத்தான் எல்லாம் நடக்கும். சிவில் பாதுகாப்புத் தரப்பினரும் சட்டங்களும் அவயளைப் பிடிப்பதில் அவ்வளவாக அக்கறை காட்ட மாட்டினம். கடந்தகால சில சம்பவங்கள் இதற்கு எடுத்துக் காட்டுப் பாருங்கோ&hellip;. அந்தளவுக்கு சுதந்திரம் குற்றவாளிகளுக்கு இந்த நாட்டில&hellip;</p><p>அண்மையில தான் யாழ்ப்பாணத்தில பாலியல் குற்றவாளி ஒருவருக்கு 17 வருடகால கடூழியச் சிறைத் தண்டனை நீதி மன்றத்தால் கொடுக்கப்பட்டது. அதுவும் குற்றம் நடந்து 7 வருடங்களுக்குப் பிறகு வழங்கப்பட்டிருக்குப் பாருங்கோ&hellip; அதுதான் எங்கட நாட்டு நீதித்துறையின் வேகம். என்னவோ இவ்வளவு காலம் தாழ்த்திக் குற்றவாளிக்குத் தண்டனையைக் கொடுத்து தர்மம் வெல்லும் என்பதை புலப்படுத்தியிருந்தாலும் பாதிக்கப்பட்ட தரப்புக்கு என்ன நிவாரணம் வழங்கப்பட்டது என்பது தான் கேள்வியாக தொங்கி நிக்குது.</p><p>இந்த நாட்டில் இயற்கை அழிவுகளால் பாதிக்கப்படுவோருக்கு நிவாரணம் கிடைக்கும். ஆனால் இப்படியாக பாலியல் ரீதியாகப் பாதிக்கப்பட்டு தமது இயல்பு வாழ்க்கையையே இழந்து நிற்போருக்கு இந்த அரசாங்கத்தால் என்ன நிவாரணம் கிடைக்கிறது. பாதிக்கப்பட்டவர் குற்றவாளியைக் காட்டினாலும் சரியான ஆதாரங்களைத் தேடுகிறோம்.. தேடுகிறோம் என காலத்தை இழுத்தடித்து தண்டனையை வழங்குவார்கள். அதிலும் சட்டத்தின் ஓட்டையைப் பயன்படுத்தி குற்றவாளி பிணையில் வரக்கூடியதாக இருக்கும். இதைத்தான் சட்டம் தன் கடமையைச் செய்யும் என்கிறார்கள் போல&hellip;</p><p>குற்றவாளிக்கு தண்டனை வழங்குவதன் முலம் இந்த நாட்டில் சட்ட திட்டங்கள் சரியாகப் பின்பற்றப்படகின்றன என வெளியுலகிற்கு காட்டிக் கொள்ளலாம். ஆனால் அதே நேரம் பாதிக்கப்பட்டவர்களுக்கு என்ன நிவாரணம் கிடைக்கிறது என்று பார்த்தால் அது வெறுமையாகவே காணப்படும். ஏனைய குற்றங்களைப் போலவே பாலியல் குற்றங்களையும் பார்ப்பதால் பாதிக்கப்படுவோர் முதன்மையற்றவர்களாகப் போகின்றனர் பாருங்கோ&hellip;&nbsp;</p><p>யாழ்ப்பாணத்தில மட்டும் கடந்த வருசத்தில 2 ஆயிரத்து 75 பாலியல் துன்புறுத்தல் முறைப்பாடுகள் பதிவாகியுள்ளனவாம். ஒரு மாவட்டத்தில் மட்டும் இவ்வளவு எண்டால் ஏனையவற்றில் சொல்லித் தெரிய வேண்டியதில்லை. வடக்கில் மட்டுமன்றி இன்றைக்கு நாட்டின் எல்லாப் பகுதிகளிலும் சிறுவர், பெண்கள் மீதான வன்கொடுமைகள் அதிகரித்துள்ளது பாருங்கோ&hellip; வயதான பெண் கூட வீட்டில் தனிய இருக்க முடியாத சூழ்நிலை. அந்தளவுக்கு குற்றவாளிகளின் நடமாட்டம் சுதந்திரமாக இருக்கு&hellip;.</p><p>ஒரு நாட்டில் குற்றச் சம்பவங்கள் நடைபெறுவது வழமையானதுதான் என நாம் கருதினாலும் இக்குற்றச் செயல்களைச் செய்தவர்கள் சட்டத்தின் பிடியிலிருந்து தப்பித்து சுதந்திரமாக நடமாடித் திரிவதைத்தான் ஏற்றுக்கொள்ள முடியாதிருக்குப் பாருங்கோ&hellip; இக்குற்றச் செயல்களுடன் தொடர்புடையவர்கள் இனங்காணப்பட்டாலும் அவர்களை சட்டத்தின் முன் நிறுத்தி தண்டனையைப் பெற்றுக்கொடுப்பதில் மிக நீண்ட காலம் தாமதப்படுத்துவதும் இக்குற்றச் செயல்கள் அதிகரிப்பதற்கு காரணமாக அமைத்து விடுகின்றன. உடனுக்குடன் தண்டனைகள் வழங்கப்படுமிடத்து இத்தகைய சமுகச் சீரழிவான குற்றங்கள் நடைபெறுவதைக் குறைத்துக்கொள்ளலாம்.&nbsp;</p><p>போர் முடிவுக்கு கொண்டுவரப்பட்டு நான்கு ஆண்டுகள் கடந்த பின்னரான இக்காலப்பகுதியில் இலங்கையில் பரவலாக குற்றச் செயல்கள் அதிகரித்து வருகின்றன. இலங்கையின் தென்பகுதி மாவட்டங்களில் குற்றச் செயல்களில் ஈடுபடுபவர்கள் சர்வசாதாரணமாகவே அவற்றைச் செய்த விடுகினம். காரணம் சட்டத்தின் படி உள்ளே சென்றாலும் அதே சட்டத்தின் வழியே வெளியே வந்து விடலாம். ஆனாலும் அப்பிரதேசங்களில் குற்றவாளிகள் வெகுசீக்கிரமே கைதாகிவிடுவார்கள். வடக்கில் கைதுகளே தாமதமாகத்தான் நடைபெறும் பாருங்கோ&hellip; ஏனென்றால் பாதிக்கப்படுவது தமிழச்சிகள் தானே&hellip;</p><p><br /><strong>உங்களில் ஒருத்தன்</strong></p><p>&nbsp;</p><p>&nbsp;</p><p>&nbsp;</p>