நாடக உலகில் மங்காத இடத்தை வகிக்கின்ற வில்லியம் ஷேக்ஸ்பியர்!

அருணா தருமலிங்கம்
நாளை சர்வதேச நாடக தினமாகப் பிரகடனப் படுத்தப்பட்டுள்ளது. ஏலவே உலகப் புகழ்பெற்ற ஆங்கில நாடக ஆசிரியராகவும், கவிஞராகவும் திகழ்ந்த வில்லியம் ஷேக்ஸ்பியரின் (William Shakes Peare) பிறப்பு, வாழ்க்கை வரலாறு, பிளேக் நோயி னால் நாடகங்களுக்கு ஏற்பட்ட பின்னடைவு ஹம்லெட், சொனற் (ஷிonnலீt) என்பவற்றின் மகத்துவங்கள் பற்றியும் விரிவாக ஆராய்வது இங்கு உசிதமாகும். சொனற் என்பது நூற்றுக்கும் மேற்பட்ட விசேட கவிதைகளாகும்.
ஷேக்ஸ்பியர் லண்டனிலுள்ள சிறு குக் கிராமத்தில் பிறந்தார். இவரது தந்தையார் ஜோன் ஷேக்ஸ்பிரியர் கையுறைகள் தயாரித்து சந்தைப்படுத்தும் ஓரு வணிகராவார். ஷேக்ஸ்பியர் 12 வயது வரை இலத்தீன் மொழியில் இலக்கண இலக்கியங்களைக் கற்று வந்தார். துரதிஷ்டவசமாக இவரது தந்தையாரின் வியாபாரம் திடீரெனத் தடைப்பட்டதினால் பாடசாலைக்குச் சென்று கற்கைநெறிகளை அவரால் மேற்கொள்ள முடியவில்லை. 19 வயதில் கல்விகூடம் ஒன்றின் ஆசிரியர் பணியை மேவினார். பின் லண்டன் மாநகரில் வேலைவாய்ப்பு பெறும் நோக்குடன் அங்கு இடம்பெயர்ந்தார். மனதிற்கு திருப்தியளிக்கக் கூடிய பணியொன்றும் அவருக்கு இலகுவில் கிடைத்தது. ஓய்வுநேரங்களில் நாடகங்களில் சிறு பாத்திரங்கள் ஏற்று நடித்தார். அதேவேளை, நாடகங்கள் எழுதுவதிலும் தனது பங்களிப்பையாற்றினார். ஷேக்ஸ்பியரின் நாடகங்கள் அநேகமானவை செய்யுள் வடிவிலேயே அமைந்திருந்தன.
இவரது நாடக மேம்பாட்டிற்கு தடைக்கல்லாக ‘பிளேக்’ எனும் கொடிய நோய் அமைந்து விட்டது. இந்நோய் துரிதகெதியில் பரவி அநேகம் பேர் மாண்டனர். நாடக அரங்குகள் யாவும் உடனடியாக இழுத்து மூடப்பட்டன. இக்கால கட்டத்தில் ஷேக்ஸ்பியரால் வெளியில் நடமாட முடியவில்லை. வீட்டினுள் முடங்கிக் கிடந்த அவருக்கு நாட கங்களையும் கவிதைகளையும் எழுத நிறைய சந்தர்ப்பங்கள் உண்டாகியது. இவற்றில் சில ஷேக்ஸ்பியரின் சொந்த வாழ்க்கையைப் பிரதிபலி ப்பவை என்றும் கூறலாம்.
இதனிடையே பிளேக் நோய் கட்டுப்பாட்டின் கீழ் கொண்டு வரப்பட்டதைத் தொடர்ந்து நாடக அரங்குகள் மீண்டும் திறக்கப்பட்டன. ஷேக்ஸ்பியரின் தலைமையில் நாடகக் குழுவொன்று செயற்படத் தொட ங்கியது.
அரச குடும்பத்தினரை மகிழ்விப்ப தற்காக அரண்மனைகளில் நாகடங்கள் அரங்கேறின. அதேவேளை இவரது நாடகங்களுக்கு பொதுமக்களின் ஆதரவும் பெருமளவில் கிடைத்தது.
ஷேக்ஸ்பியர் எல்லாமாக முப்பத்தேழு நாடகங்களை எழுதியுள்ளார். அவற்றுள் பிரதானமானவை இன்பியல் நாடகங்கள் (COMEDIES), துன்பியர் நாடகங்கள் (TRAGEDIES), படுவேனில் கனவு (A SUMMER NIGHT’S DREAM), அடங்காப் பிடாரியை அடக்குதல் (THE TAMING OF THE SHREW), எவனிஸ் வணிகர் (THE MERCHANT OF VENICE) என்பனவாகும். துன்பியல் நாடகங்களில் புகழ்பெற்றது ரோமி யோவும் ஜுலியட்டும் (ROMEO AND JULIET) என்பனவாகும். மக்பெத் (MACBETH), ஹாம் லெட் (HAMLET), லியர் அரசன் (KING LEAR), ஜுலியஸ் சீஸர் (JULIUS CAESAR) என்பவையும் துன்பியல் நாடகங்களுள் அடங்கும் வரலாற்று நாடகங்கள்.
வரலாற்று நிகழ்ச்சிகளை அடிப் படையாகக் கொண்டவை. இவற்றுள் ஆங்கில மன்னர்களைப் பற்றிய நான்காம் ஹன்ரி, ஐந்தாம் ஹன்ரி, மூன்றாம் ரிச்சர்ட் என்ற நாடகங்கள் பெரும்புகழ் பெற்றவை இவருடைய நாடகங்களில் அதி உன்னத நாடகமாகப் போற்றப்படுவது ஹாம்லெட் ஆகும். இவர் தம் நாடகங்களில் இசை, சட்டம், அரசியல், போரியல் கலை, வரலாறு, உளவியல், விளையாட்டு போன்ற துறைகளிலும் இவருக்கு இருந்த ஆழ்ந்த புலமைப்புலப்படுத்துகின்றன. இலங்கையில் வாழுகின்ற நாடகக் கலைஞர்கள் அனைவரும் ஷேக்ஸ் பியரையும் அவரது நாடகங்கள் பற்றியும் நன்கு அறிந்திருப்பார்கள் என்பது கண்கூடு.
ரோமியோவும் ஜூலியட்டும், ஹாம்லெட் போன்றவை நாடக உலகில் உன்னத இடத்தை வகிக் கின்றன என்பதை மறுக்கவோ மறைக்கவோ இயலாது. நாடக ஆசிரியர்கள் பட்டியலில் சேஷ்க்ஸ் பியரின் நாமம் முதலிடத்தை வகிக்கின்றது என்று கூறினாலும் மிகையாகாது.
