அன்பும் நட்புறவும் மிக்க சமூகம் கட்டியெழுப்பப்பட வேண்டும்



ச்சிக்கடை புனித அந்தோனியார் திருத்தலத்தின் வருடாந்த திருவிழா நேற்று வெகு விமரிசையாகக் கொண்டாடப்பட்டது.
நேற்றுக் காலை திருவிழா திருப்பலியை கொழும்பு மறை மாவட்டத் துணை ஆயர் பேரருட் திரு இம்மானுவேல் பெர்னாண்டோ ஆண்டகை நிறைவேற்றினார். நேற்று மாலை புனித அந்தோனியாரின் திருச்சொரூப பவனி நடைபெற்றது. அதனைத் தொடர்ந்து இறுதி ஆசீர்வாதம் நடைபெற்றது.
நேற்று முன்தினம் மாலை வெஸ்பர்ஸ் ஆராதனையை கொழும்பு உயர் மறை மாவட்டப் பேராயர் கர்தினால் பேரருட்திரு மெல்கம் ரஞ்சித் ஆண்டகை நிறைவேற்றினார். இம்முறை திருவிழா திருப்பலியிலும் ஏனைய வழிபாடுகளிலும் நாடெங்கிலுமிருந்து இலட்சக் கணக்கான மக்கள் கலந்துகொண்டனர்.
திருவிழா திருப்பலியை நிறைவேற்றிய துணை ஆயர் இம்மானுவேல் பெர்னாண்டோ ஆண்டகை அன்பும் நட்பும் மிக்க சமுதாயமொன்றைக் கட்டியெழுப்ப அனைவரும் உழைக்க வேண்டும் எனவும் அதற்கு கோடியற்புதர் புனித அந்தோனியாரின் அருள் கிட்ட வேண்டும் எனவும் தெரிவித்தார். 
பேரருட்திரு இம்மானுவேல் பெர்னாண்டோ ஆண்டகை கொழும்பு மறை மாவட்டத் தின் துணை ஆயராகப் பொறுப்பேற்றபின் முதல் முறையாக புனித அந்தோனியார் திருத்தல திருவிழாத் திருப்பலியை நிறைவேற்றியமை குறிப்பிடத்தக்கது. 

