இந்தியாவின் தேசியபானமாக தேநீர்


பாமரர்கள் முதல் கோடீசுவரர்கள் வரை தினமும் ருசித்து பருகும் பானமாக தேனீர் (டீ) இருந்து வருகிறது. உழைப்பாளர்களுக்கு தேநீர் தான் உற்சாக பானமாக உள்ளது. 
அந்த வகையில் மக்களின் அன்றாட வாழ்க்கையில் பிரதான இடத்தை பிடித்த தேநீர் இந்தியாவின் தேசிய பானமாகிறது என்று மத்திய திட்டக் குழு துணைத் தலைவர் மாண்டெக்சிங் அலுவாலியா தெரிவித்தார்.
அசாம் தேயிலை பயிரிடுவோர் சங்க பவள விழாவில் நேற்று முன்தினம் கலந்துகொண்டு பேசிய அவர் அசாமில் முதன் முதலாக தேயிலை பயிரிட்ட மணிராம் தேவனின் 212 ஆம் ஆண்டு பிறந்த நாளான அடுத்த ஆண்டு ஏப்ரல் 1ம் திகதி முதல் தேனீர் இந்தியாவின் தேசிய பானம் ஆகும் என்றார். 
இதற்கு இன்னொரு முக்கிய காரணம், தேயிலை தொழிலில் பெருமளவில் பெண் தொழிலாளர்கள் பங்கேற்று இருப்பதும் ஆகும் என்றும் அவர் கூறினார்.
