2013ஆம் நிதியாண்டுக்கான வரவு - செலவுத்திட்ட 2ஆம் வாசிப்பு : 103 மேலதிக வாக்குகளால் பாராளுமன்றத்தில் நிறைவேற்றம்


2013ஆம் நிதியாண்டுக்கான வரவு - செலவுத் திட்டத்தின் இரண்டாவது வாசிப்பு நேற்று பாராளுமன்றத்தில் 103 மேலதிக வாக்குகளால் நிறைவேற்றப்பட்டது.
2013ஆம் நிதியாண்டுக்கான வரவு - செலவுத் திட்ட இரண்டாம் வாசிப்பு மீதான வாக்கெடுப்பு நேற்று சனிக்கிழமை பாராளுமன்றில் மாலை 6 மணிக்கு இடம்பெற்றது.
இவ் வரவு-செலவுத்திட்டத்திற்கு ஆதரவாக 156 வாக்குகளும் எதிராக 53 வாக்குகளும் அளிக்கப்பட்டன.
அரசும் அதன் பங்காளிக் கட்சிகளும் ஆதரவாக வாக்களித்த அதேவேளை, பிரதான எதிர்க்கட்சியான ஐக்கிய தேசியக் கட்சி, தமிழ் தேசியக் கூட்டமைப்பு மற்றும் ஜனநாயக தேசியக் கூட்டமைப்பு ஆகிய எதிர்த்து வாக்களித்தன.

