இ.தொ.கா. முஸ்லிம் காங்கிரஸ் போன்று தமிழ் தேசியகூட்டமைப்பு அரசாங்கத்துடன் ஒத்துழைக்க வேண்டும்


இலங்கை தொழிலாளர் காங்கிரஸ¥ம் அதன் பொதுச் செயலாளரும், அமைச்சருமான ஆறுமுகன் தொண்டமான், ஸ்ரீலங்கா முஸ்லிம் காங் கிரஸ் தலைவரும், அமைச்சருமான ரவூப் ஹக்கீம் ஆகிய இருவரும் தாங்கள் பிரதிநிதித்துவப்படுத்தும் மக்களின் நலவுரிமைகளை பேணிப் பாதுகாப்பதற்காக அரசாங்கத்தில் முக்கிய அமைச்சர் பதவிகளை ஏற்றுக் கொண்டு ஒத்துழைப்புடன் செயற்படுகிறார்கள்.
அதே பாணியில் தாங்கள் பிரதிநிதித்துவம் வகிக்கும் தமிழ் மக்களின் நல் வாழ்வுக்காக தமிழ் தேசிய கூட்டமைப்பும் அரசாங்கத்தில் சேராவிட்டா லும் அரசாங்கத்துடன் இணைந்து செயற்பட வேண்டும். அதன் மூலமே தமிழ் மக்கள் எதிர்நோக்கும் பிரச்சினைகளுக்கு நிரந்தரமான நல்ல தீர் வொன்றை ஏற்படுத்தலாம் என்ற கருத்தை பொருளாதார அபிவிருத்தி அமைச்சர் பசில் ராஜபக்ஷ வலியுறுத்தியுள்ளார்.
தமிழ் தேசிய கூட்டமைப்பு தங்களுக்கு வாக்களித்த தமிழ் மக்களின் நல்வாழ் வுக்காக அரசாங்கத்துடன் அடுத்த இரண்டு, மூன்று வருடங்களுக்கு இணைந்து ஒத்துழைப்புடன் செயற்பட வேண்டுமென்று அமைச்சர் பசில் ராஜபக்ஷ பகிரங்க வேண்டுகோள் ஒன்றை விடுத்துள்ளார்.
தமிழ் தேசிய கூட்டமைப்பு இன்று நடந்து கொள்ளும் போக்கை எல்.ரீ.ரீ.ஈ.யு டன் ஒப்பிட்டு பார்க்குமிடத்து இவ்வமைப்பு எல்.ரீ.ரீ.ஈயை விட மோச மான முறையில் நடந்து கொள்கின்றது என்றே நாம் நினைக்க வேண்டியி ருக்கிறது. எல்.ரீ.ரீ.ஈ. சில சந்தர்ப்பங்களில் விரும்பியோ, விரும்பாமலோ அல்லது வேறு ஏதாவது ஒரு சுயநல நோக்கத்துடனோ யுத்தம் கடுமை யாக நடந்து கொண்டிருந்த காலகட்டத்திலும் அரசாங்க தரப்பினருடன் வெளிநாடுகளில் பேச்சுவார்த்தைகளை நடத்த முன்வந்தது. அவ்வப்போது யுத்த நிறுத்த உடன்படிக்கைகளை செய்து கொண்டு திடீரென்று போரை பிரகடனம் செய்யும் தந்திரங்களையும் கையாண்டது. அன்று எல்.ரீ.ரீ.ஈ. தமிழ் மக்களின் ஏகப்பிரதிநிதிகள் என்ற அகங்காரத்துடன் தமிழ் மக்களு க்கு உதவி செய்கிறோம் என்கிற போர்வையின் கீழ் அவர்களை துன்பு றுத்தியது.
தமிழ் தேசிய கூட்டமைப்பும் இன்று தமிழ் மக்களின் ஏகப் பிரதிநிதிகள் என்ற தவறான எண்ணத்துடன் செயற்படுகிறதென்றும் அதனால் அரசாங் கம் தங்களுடன் மாத்திரம் பிரச்சினையை தீர்த்து வைப்பதற்கான பேச்சு வார்த்தைகளை நடத்த வேண்டுமென்ற நிலைப்பாட்டில் இருந்து வருகின் றது. உண்மையில் தமிழ் தேசிய கூட்டமைப்பு தமிழ் மக்களின் ஏகப் பிர திநிதிகள் அல்ல என்பதை சமீபத்திய தேர்தல் முடிவுகள் பறைசாற்றுகின் றன என்று அமைச்சர் பசில் ராஜபக்ஷ சுட்டிக்காட்டினார்.
எனவே, தமிழ் தேசிய கூட்டமைப்பு தான் பிரதிநிதித்துவப்படுத்தும் தமிழ் மக் களின் நன்மைக்காக அரசாங்கத்துடன் இணைந்து, அரசாங்கம் மேற்கொ ள்ளும் நற்பணிகளுக்கு பூரண ஒத்துழைப்பை வழங்கி தங்களை ஆதரி த்து வாக்களித்த தமிழ் மக்களுக்கு உதவி செய்ய வேண்டுமென்றும் அமைச்சர் மேலும் வேண்டுகோள் விடுத்தார்.
அரசாங்கம் 2012ம் ஆண்டு வரவு செலவுத் திட்டத்தில் வடபகுதியின் அபிவி ருத்தி நடவடிக்கைகளுக்காக 6 பில்லியன் அமெரிக்க டொலர்களை ஒது க்கியிருக்கிறதென்று சுட்டிக்காட்டிய அமைச்சர் பசில் ராஜபக்ஷ, இந்தத் தொகை நாட்டின் ஏனைய பகுதிகளின் அபிவிருத்தி நடவடிக்கைகளுக் காக அரசாங்கம் ஒதுக்கியுள்ள பணத்தில் 60சதவீதமாகும் என்றும் சொன் னார்.
இவ்விதம் வடபகுதியின் அபிவிருத்திக்காக மேற்கொள்ளும் திட்டங்களுக்கு மேலதிகமாக வடபகுதிக்கான ரயில் பாதை அமைத்தல், யாழ்ப்பாண மாவ ட்டத்திற்கு இலங்கையின் தேசிய மின் விநியோகத்தை இணைப்பதற்காக சுண்ணாகம் வரை நேரடி மின் இணைப்பை ஏற்படுத்தும் பணிகள் ஆகி யன இன்னும் ஒன்றரை வருடங்களில் பூர்த்தி செய்யப்படும் என்றும் அவர் கூறினார். வடபகுதிக்கான தூய்மையான குடி நீர்த்திட்டங்கள், நெடு ஞ்சாலைகள் ஆகியவற்றை அமைப்பதற்காகவும் மேலதிகமாக நிதி ஒதுக் கீடுகள் செய்யப்பட்டிருப்பதாகவும் அமைச்சர் தெரிவித்தார்.
மனிதாபிமான முறையில் தரைக்கண்ணி வெடிகளை அகற்றும் பணி பற்றி விளக்கிக் கூறிய அமைச்சர் பசில் ராஜபக்ஷ, பொதுவாக 12 அங்குலம் ஆழத்தில் தான் கண்ணிவெடிகள் புதைக்கப்படும் என்றும் அவற்றை அர சாங்கம் வெளிநாட்டின் உதவியுடன் மக்கள் வாழும் பிரதேசங்களில் முற் றாக அகற்றிவிட்டு, அதற்கான சான்றிதழை ஐக்கியநாடுகள் அமைப்பின் மூலம் பெற்ற பின்னரே அங்கு மக்களை குடியமர்த்துவதற்கு அனுமதி அளித்தது என்றும் கூறினார்.
அமைச்சர் டக்ளஸ் தேவானந்தாவின் வேண்டுகோளை ஏற்றுக் கொண்ட ஜனா திபதி, தனது இந்திய விஜயத்தின் போது இந்திய அரசாங்கத்திடம் வட பகுதியில் வீடுகளை அமைக்குமாறு விடுத்த வேண்டுகோளை ஏற்று, இந் திய அரசாங்கம் 50 ஆயிரம் வீடுகளை அங்கு கட்டுவதற்கு உடன்பட்ட தென்றும், ஏற்கனவே, இதில் 800 வீடுகளுக்கான நிர்மாணப்பணிகள் ஆர ம்பிக்கப்பட்டிருப்பதாகவும் அமைச்சர் பசில் ராஜபக்ஷ மேலும் தெரி வித்தார்.
அம்பாறையில் இருந்து திருகோணமலை செல்வதற்கு முன்னர் பல மணித்தி யாலங்கள் எடுக்குமென்று சுட்டிக்காட்டிய அமைச்சர், மக்கள் 17 இடங் களை படகுகள் மூலமே கடந்து மறுபக்கத்திற்கு செல்ல வேண்டியதென் றும் இன்று அவ்விடங்களில் 17 புதிய பாலங்கள் அரசாங்கத்தினால் அமை க்கப்பட்டதனால் சில மணி நேரங்களில் அம்பாறையில் இருந்து திரு கோணமலைக்கு செல்லக்கூடிய வாய்ப்பு ஏற்பட்டுள்ளதென்றும் மகிழ்ச்சி தெரிவித்தார்.
உயர்பாதுகாப்பு வலையத்தில் உள்ள பொதுமக்களின் வீடுகள் இப்போது படி ப்படியாக அவர்களிடம் திரும்பிக் கொடுக்கப்படுவதாகவும், அரசாங்கக் காணிகளில் ஆயுதப் படைகளின் முகாம்களை அமைப்பதற்கும் நட வடிக்கை எடுக்கப்பட்டு வருவதாகும் தெரிவித்த அமைச்சர், இந்த தனிப் பட்டவர்களின் வீடுகளை ஆயுதப்படையினர் பயன்படுத்தினாலும் அவர் களுக்கு அதற்கான வாடகையும் செலுத்தப்படுகிறது என்றும் கூறினார்.
எனவே, நாட்டில் மீண்டும் இனங்களுக்கிடையே ஐக்கியத்தையும், நல் லிணக்கப்பாட்டையும் ஏற்படுத்துவதற்கு அரசாங்கத்தின் நல்லிணக்கப்பா ட்டு நடவடிக்கைகளுக்கு தமிழ் தேசிய கூட்டமைப்பு பூரண ஒத்துழை ப்பை அளிப்பது அவசியமென்றும் அமைச்சர் வலியுறுத்தினார்.
