பகவான் சாய்பாபா திருவுருவ 
படத்தில் விபூதி கொட்டும் விந்தை


ஓசூரில் தனியான கம்பெனி அதிகாரி வீட்டில், சாய்பாபா புகைப்படத்தில் இருந்து விபூதி கொட்டுவதை பக்தர்கள் பரவசத்துடன் பார்த்து வணங்கி சென்றனர்.
ஓசூர் மத்திகிரி சாலை அம்மன் நகரை சேர்ந்தவர் ராஜு (45). இவரது மனைவி சரஸ்வதி ராஜு தனியார் கம்பெனியில் பணிபுரிந்து வருகிறார். இவர் தீவிர சாய்பாபா பக்தர் வீட்டில் உள்ள ஜன்னல் அலுமாரியில் சாய்பாபா உருவம் பொறித்த புகைப்படத்தில் மாலை போட்டு தினம் பூஜை செய்து வணங்கி வந்தார். 
கடந்த சில மாதம் முன் சாய்பாபா மறைந்த நாள் முதல், ராஜு வீட்டில் இருந்த அவரது உருவப் படத்தில் இருந்து தினம் விபூதி கொட்டி வந்தது. 
முதலில் அதைப் பெரிதாக எடுத்துக் கொள்ளாத ராஜு படத்தில் இருந்து கொட்டிய விபூதிகளை துடைத்து எடுத்துள்ளார். அதன்பின் மீண்டும் மீண்டும் எடுத்துப் போடப் போட சாய்பாபா புகைப்படத்தில் இருந்து விபூதி கொட்டியதை பார்த்து ராஜு குடும்பத்தினர் பக்தி பரவசம் அடைந்தனர்.
சாய்பாபா படத்துக்கு முன் வைக்கப்படும் எந்த தண்ணீரும் சில நொடிகளில் விபூதி மற்றும் நல் மணத்துடன் நல்ல சுவையாக மாறி விடுகிறது. சாய்பாபா புகைப்படத்தில் இருந்து விபூதி கொட்டுவதை அறிந்த அவரது பக்தர்கள் சுற்று வட்டார பொதுமக்கள் தினம் ராஜு வீட்டுக்குச் சென்று அந்த படத்தில் இருந்து கொட்டும் விபூதியைப் பார்த்து பரவசமடைந்து விபூதி பெற்று வணங்கி செல்கின்றனர். 
வீட்டுக்கு வரும் பக்தர்களை விபூதி கொட்டுவதைப் பார்த்துச் செல்ல அனுமதிக்கும் ராஜு குடுத்பத்தினர் விபூதி மற்றும் நறுமணத்துடன் கூடிய சாய் பாபா தண்ணீரையும் வழங்குகின்றனர்.
இது குறித்து ராஜு கூறியதாவது சாய் பாபா இறந்த பின் தற்செயலாக அவரது படத்தின் முன் நின்று மனம் உருகி வணங்கினேன். திடீரென அவரது புகைப்படத்தில் இருந்து நல்மணம் மிகுந்த விபூதி கொட்டுவதைப் பார்த்தேன். 
எங்களுடைய வீட்டில் நிகழ்ந்த இந்த அதிசயத்தை புகைப்படம் எடுத்து நாடு முழுவதும் தெரிந்தால் வீட்டிற்கு வரும் பக்தர்களைச் சமாளிக்க முடியாது என்னுடைய குடும்பத்தினருக்கும் பாதுகாப்பு இருக்காது. அதனால், புகைப்படம் எடுக்க அனுமதிக்கவும், விபூதி விழுவதை விளம்பரப்படுத்துவதிலும் எனக்கு உடன்பாடு இல்லை என்றார்.
