பாராளுமன்ற கூட்டுக்குழு விசாரணை 18இல்

ஓகஸ்ட் மாதத்தில் அறிக்கை
ஸ்பெக்ட்ரம் ஊழல் குறித்து பொதுக் கணக்கு குழு தனது விசாரணையை முடித்துவிட்ட நிலையில், மிகவும் பர பரப்பாக எதிர்பார்க்கப்படும் பாராளுமன்ற கூட்டுக் குழு (ஜே.பி.சி.), தன் விசார ணையை, வரும் 18ம் திகதி தொடங் கவுள்ளது. 
வாரத்தில் இரு நாட்கள் விசா ரணை நடத்துவது என்றும், காலை, மாலை என இரண்டு வேளைகளிலும் விசாரணையை தொடர்ந்து நடத்தி, வரும் ஓகஸ்ட் மாத இறுதிக்குள் அறிக் கையை தயார் செய்ய முடிவெடுக்கப்பட் டுள்ளது. 
ஸ்பெக்ட்ரம் ஊழல் குறித்து பாராளுமன்றத்தின் பொதுக் கணக்கு குழு விசாரணை நடத்தியது. இந்த குழுவின் தலைவராக இருந்த பா.ஜ., மூத்த எம்.பி.யான முரளி மனோகர் ஜோஷி, தனது அறிக்கையை மிகுந்த சர்ச்சைக்கு மத்தியில் சபாநாயகர் மீராகுமாரிடம் சமர்ப்பித்தார். 
இவரது அறிக்கை முன் கூட்டியே வெளியானதால் கோபமடைந்த காங்கிரஸ் தி.மு.க. எம்.பி.க்கள் ஜோஷியின் தலைமையையும் அவரது அறிக்கையையும் ஏற்க முடியாது என எதிர்த்தனர். ஆயினும் முரளிமனோகர் ஜோஷியையே மீண்டும் பொதுக் கணக்கு குழுவின் தலைவராக சபாநாயகர் அறிவித்துள்ளார். 
ஜோஷி அளித்த அறிக்கை ஏற்கப்படுமா அல்லது பொதுக்கணக்கு குழு மீண்டும் தனது விசாரணையை தொடங்குமா என்பது இதுவரை தெளிவாக வில்லை. இந்த சூழ்நிலையில் தான் பாராளுமன்றத்தின் கூட்டுக் குழு தனது விசாரணையை ஆரம்பிக்கவுள்ளது. இந்த குழுவின் தலைவராக பி.சி.சாக்கோ நியமனம் செய்யப்பட்டுள்ளார்.
இந்த கூட்டுக் குழு, தனது விசாரணையை முதன் முறையாக, வரும் 18ம் திகதி அன்று முறைப்படி தொடங்கும். இந்த தகவலை கூட்டுக் குழுவின் தலைவர் பி. சி. சாக்கோ நேற்று முன்தினம் டில்லியில் தெரிவித்தார். அடுத்த நாள் 19ம் திகதியும் இந்த கூட்டம் நடைபெறவுள்ளது.
தொலைத் தொடர்பு இலாகாவின் செயலரை அழைப்பாணை அனுப்பவும் திட்டமிடப்பட்டுள்ளது. அவரோடு சேர்ந்து ‘டிராய்’ அமைப்பின் தலைவர் மற்றும் வருவாய் துறை செயலர் ஆகியோரையும் முதற்கட்ட விசாரணைக்கு ஆஜராகும்படி கோரப்பட்டுள்ளது.
பாராளுமன்றத்தின் கூட்டுக் குழுவில் மொத்தம் 30 எம்.பி.க்கள் வரை அங்கம் வகிக்கின்றனர். முக்கிய கட்சிகளின் எம்.பி.க்கள் இதில் பிரதிநிதித்துவம் அளிக்கப்பட்டுள்ளதால், விசாரணை மிகுந்த பரபரப்பை கிளப்பலாம் என்று எதிர்பார்க்கப்படுகிறது. ஸ்பெக்ட்ரம் ஊழல் விசாரணையை விரைந்து முடிக்க வேண்டுமென்று திட்டமிடப்பட்டுள்ளதால் வாரத்தில் இரண்டு நாட்களாவது விசாரணை கூட்டம் நடத்த தீர்மானிக்கப்பட்டுள்ளது.
விசாரணையை வெகு வேகமாக நடத்தி முடித்து, வரும் ஓகஸ்ட் மாத இறுதிக்குள் அறிக்கையை தயார் செய்து, சபாநாயகரிடம் ஒப்படைக்க முடிவு செய்துள்ளதாக சாக்கோ தெரிவித்தார்.
மேலும், பொதுக் கணக்கு குழுவின் அறிக்கை குறித்து, தான் கருத்து தெரிவிப்பதற்கு ஒன்றும் இல்லை என தெரிவித்த சாக்கோ, “சபாநாயகரிடம் பொது கணக்கு குழு அறிக்கை உள்ளது. அவர் பார்த்து முடிவெடுப்பார் என்றார்.
தமிழகத்தில் இருந்து டி. ஆர். பாலு, சிவா மற்றும் தம்பித்துரை ஆகிய மூன்று பேர் பாராளுமன்றத்தின் கூட்டுக்குழுவில் இடம்பெற்றுள்ளனர் என்பது குறிப்பிடத்தக்கது.
நிரா ராடியா போன்ற சாட்சிகள் கூட்டுக் குழு விசாரணைக்கு தேவையில்லை. ஊழலில் சம்பந்தப்பட்டவர்கள் யார் யாரோ அவர்களை மட்டுமே தேர்ந்தெடுத்து, விசாரணைக்கு அழைப்பது பற்றி குழு முடிவெடுக்கும் என்று கூறப்படுகிறது.
