கிழக்கில் முதலமைச்சர் பதவியை மு.கா.வுக்கு வழங்கத் தயார் - சம்பந்தன் அறிவிப்பு






அரசாங்கத்தின் பணத்துக்கோ, பதவிக்கோ தமிழ்த் தேசிய கூட்டமைப்பினராகிய நாம் ஒருபோதும் விலைபோக மாட்டோம்.கிழக்கின் முதலமைச்சர் பதவியை முஸ்லிம்களுக்கு வழங்குவதற்குத் தயாராக இருக்கிறோம். ஆகவே முஸ்லிம்களின் உணர்வுகளை மதித்து ஸ்ரீலங்கா முஸ்லிம் காங்கிரஸ் சரியான முடிவினை எடுக்கும் என்பதைத் தொடர்ந்தும் எதிர்பார்த்திருக்கிறோம் என தமிழ்த் தேசிய கூட்டமைப்பின் தலைவரும் பாராளுமன்ற உறுப்பினருமான இரா.சம்பந்தன் தெரிவித்தார்.
ஹோட்டல் ஜானகியில் இன்று சனிக்கிழமை இடம்பெற்ற ஊடகவியலாளர் சந்திப்பின்போது கருத்து வெளியிடுகையிலேயே அவர் இவ்வாறு குறிப்பிட்டார்.
எமக்கு பதவி மோகம் கிடையாது. அதற்காக எமது உணர்வுகளை விட்டுக்கொடுத்து விலைபோக மாட்டோம் என்பதைத் தெரிவித்துக்கொள்கிறோம். தேசிய அரசாங்கம் அமைப்பது தொடர்பில் ஜனாதிபதி மகிந்த ராஜபக்ஷ பேச வேண்டும் என அவர் மேலும் தெரிவித்தார்.


