உலக நாயகியாய் அருள்புரியும்மாத்தளை ஸ்ரீ முத்துமாரி அம்மன்




இங்கைத் திருநாட்டின் இருதயம் போன்று இலங்குவது பன்னகமெனும் மாத்தளை மாநகரம். இங்கு மலை வளமும், கலை வளமும், மாண்புற்று விளங்குகின்றது. ஓங்கி வளர்ந்த தென்னை மரச் சோலைகள் ஒருபுறம், முக்கனிகள் அடங்கிய கனிச் சோலைகள் மற்றொருபுறம், இவ்வழகிய இயற்கை எழில் கொஞ்சும் இம்மாத்தளை மாநகருக்கு மேலும் மெருகூட்டி சைவத்தையும், தமிழையும் வளர்க்கும் பழம்பெரும் பகுதியாக விளங்குவது அருள்மிகு ஸ்ரீ முத்துமாரி அம்மன் தேவஸ்தானமாகும்.
இலங்கையிலேயே பஞ்ச ரதங்கள் பவனிவரும் அம்பிகை திருத்தலம் மாத்தளை ஸ்ரீ முத்துமாரியம்மன் தேவஸ்தானமாகும். அதிலும் அம்பிகையின் சித்திரத் தேரை தாய்மார்கள் வடம்பிடித்து இழுப்பதும், இரதத்தில் அம்பிகை ஊஞ்சலாடி வருவதும் கண்கொள்ளாக் காட்சியாகும்.
உலகில் ஏற்படும் தீமைகளைப் போக்குவதும் நன்மைகளைப் பெருக்குவதுமாகும். உலக உயிர்களுக்கு அருள் புரிவதற்காக அன்னை பராசக்தி பல்வேறு நிலைகளில் நின்று செயற்படுகிறாள். இதனை சொரூபங்கள் என அழைப்பர். 
சக்தியே அலைமக ளாகவும், கலை மகளாகவும், உமை யாகவும், காளியாகவும், துர்க்கை யாகவும், வேறு பல சொரூபங்களாக வும் காட்சியளிக்கிறாள். மனோன்மணி, சாமுண்டேஸ்வரி, மகாமாரி, கெளரி, பரமேஸ்வரி, அம்பிகை, பவானி, மாரி, சண்டி, பத்திரகாளி எனப் பல பெயர்களைப் பெறுகின்றாள்.
இச் சொரூபங்கள் யாவற்றுள்ளும் வீரத்தின் உறைவிடமாக விளங்கும் துர்க்கை, செல்வத்தின் உறைவிடமாக விளங்கும் திருமகள், கலைகளின் உறைவிடமாக விளங்கும் கலைமகள் ஆகிய தெய்வவங்கள் இந்துக்கள் மத்தியில் பிரபலம் பெற்று விளங் குவதும், இவை கோயில்களில் மட்டுமன்றி வீடுகளிலும் வைத்து வழிபடப்படுவதும் இவர்களின் விசேட விழாவான நவரா த்திரி விழா வருடா வருடம் ஆலயங்களிலும், வீடுகளிலும் வேலைத் தலங்களிலும், கல்வித் தலங்களிலும் வெகு விமரிசையாகக் கொண்டா டப்படுவது குறிப்பிடத்தக்கது.
மேலும் உலகப் பொரு ட்களின் இயக்கத்துக்கெல் லாம் சக்தி இன்றியமை யாதது. இயற்கைச் சக்திக்கு அழிவில்லை என்பதை மெஞ்ஞானிகளும், விஞ் ஞானிகளும் ஒரு மனதாக ஒப்புப் கொண்டுள்ளனர். சக்தியின்றி சிவம் இல்லை. சிவம் இன்றி சக்தி இல்லை. அசைவற்றிருக்கும் அறிவு வடிவத்தைச் சிவம் என்றும், அசைவுள்ள ஆற்றல் வடி வத்தை சக்தியென்றும் கூறுவர்.
இத்துடன் சக்தியானவள் அர்த்த நாரீசுவர வடிவில் இறைவனுடலில் பாதியினை கொள்கின்றாள். இது சைவமும், சாக்தமும் ஒன்றிக் கலக்கும் நிலையினை காட்டுகிறது எனலாம். சக்தி உருவம் சிவனை விட்டுப்பிரியாது ஒன்று என்பதையும், அவ்வாறு பிரியின் உலக இயக்கம் ஒன்றும் இல்லை என்பதையும் கந்தபுராணம் வலியுறுத்துகின்றது. சக்தி, சிவம் என்ற இரு ஆற்றல்களை மின் ஆற்றலுக்கு ஒப்பிடலாம்.
மாத்தளை அன்னை மானிலம் பயனுவ சித்திரைத்தேரில் பவனி வரும் மாசி மக நன்னாளே மகா மாயி என்ற அன்னை பராசக்தி புவி யில் அவதரித்த திருநாள். சாம்பரைப் பூசி மலை மிசை வாழும் சங்கரனை மாலையிட அன்னை அவள் புவியில் தோன்றிய பொன்னாள். உண்மையிலே உலகை இரட்சித்து காக்கும் அன் னையவள் புவியில் அவதரித்த நன்னாளிலேயே மாத்தளை மாநகரில் அன்னை அடியவர்களுக்கு அருள் பாலிக்க எழுந்தருளுகின்றாள். 
‘எதையும் எதுவும் மறைப்பதில்லை’ என்பதற்கேற்ப மாத்தளை அன்னை அவள் எமது உள்ளத்திலே கோடி சூர்ய பிரகாசமாக வீற்றிருப்பாளாயின் அஞ்ஞானம் என்னும் இருள் விலகி மெஞ்ஞானம் என்னும் அருள் பெருகி மனம் மேகக் கூட்டம் இல்லாத வானம் போல தெளிவாக இருக்கும்.
மாத்தளை அன்னையின் சந்நிதியில் கரம்கூப்பி தொழுது நின்றால் செய்கை அனைத்திலும் வெற்றிகிட்டும். உயிரெனத் தோன்றி உணர்வு கொண்டே வளர்ந்து ஏங்கிடும் சக்தியை அடி பணிந்தாள் அன்னை. 
அவள் எம்மை மேன்மையுறச் செய்வாள். பயிரைக் காக்கும் மழையென எம்மைப் பாலி த்து காப்பாள். காஞ்சியிலே காமா ட்சியாகவும், மதுரையிலே மீனாட் சியாகவும், காசியிலே விசாலாட் சியாகவும், மாத்தளையில் மாரி யம்மனாகவும் திகழும் எம் அன்னை மாத்தளையின் வடக்கு வாசலில் இருந்து அருள் பாலிக்க, காளிங்கன் தலைமிசை நடனமாடி பாற்கடலிலே பள்ளி கொள்ளும் எம் பரந்தாமன் ஸ்ரீ அழகர்பெருமானாக அன்னையின் ஆலயத்தின் வடக்கேயும், ஞானம் ஓங்கி வளர்ந்திடச் செய்யும் ஏழுமுக காளியம்மன் மேற்கேயும், அருளாகிய தாய் மடிமேலே பொலிவேலுடன் வரும் வடிவேலன் ஸ்ரீ கதிர்வேலாயுத சுவாமியாக கிழக்கேயும், அங்குச பாசமும், கொம்பும் தரித்த விக்ன விநாயகன் தெற்கேயும் தத்தமது இடங்களில் வீற்றிருந்து அடியார்களுக்கு அருள்வேண்டி எழுந்தருளுவாள்.
மேலும் பஞ்சரத பவனி இன்று மலையகத் தமிழர்களின் ஒரு பொதுத் திருவிழாவாக இடம்பெறுகிறது. மாபெரும் திருவிழாக் கோலம் மக்கள் மனதில் பக்திப் பெருவெள்ள த்தைப் பெருக்கெடுக்கச் செய்கின்றது. இவ் வைபவத்திற்கு ஒப்பானது வேறு எதுவுமே இல்லை என்று கூறலாம். கொடியேற்றம், அன்னதானம், தீக்குளிப்பு, வேட்டைத் திருவிழா, தேர்த்திருவிழா, தீர்த்தம், பூங்காவனம் என்று இருபத்தியொரு தினங்களாகத் திருவிழாக்கள், நடைபெறுகின்றன. பகல், இரவு என இரு நேரத் திருவிழாக்கள் இங்கு நடைபெறுவதும் குறிப்பிடத்தக்கது.
தேர்த்திருவிழாவானது பஞ்ச இரதோற்சவம் மிக விமரிசையாக தீப அலங்காரத்தினால் அலங்கரிக்கப்பட்டு பக்தர்கள் புடைசூழப் பலவித வாத்தியங்கள் முழங்க அடியார்களுக்கு முத்துமாரி அம்மன் காட்சி அளிப்பாள். 
அவள் மாத்தளை மாநகரைச் சுற்றி வீதி வலம் வரும் காட்சி கண்கொள்ளா காட்சியாகும். பல்வேறு தென்னோலை மாவிலை, வாழை தோரணங்களும் கொண்ட பந்தல்கள் நிறைந்த இவ்விரதோற்சவ தினத்தன்று ஸ்ரீ முத்து விநாயகர், ஸ்ரீ வள்ளி, தெய்வானை சமேத ஸ்ரீ சுப்பிரமணியப் பெருமானும், ஸ்ரீ முத்து மீனாட்சி அம்பிகை சமேத, ஸ்ரீசோமசுந்தரேஸ்வர மூர்த்தியும், ஸ்ரீ முத்து மாரியம்மன், ஸ்ரீசண் டேஸ்வரர் மூர்த்திகள் பஞ்ச ரதங்களில் எழுந்தருளி பக்தர்கள் படைசூழ வருவது கண்கொள்ளாக் காட்சியாகும்.
இக்கோயிலில் குடிகொண் டிருளியுள்ள முத்துமாரியம்மனின் மகத்துவத்தை இந்துக்களைப் போலவே பெளத்தர்களும் உணர்ந்துள்ளனர். சிங்கள மக்கள் இவ்வம்மனை ‘பத்தினி தெவியோ’ என்றழை க்கின்றனர்.
தேர்த்திருவிழாவன்று பக்த கோடிகள் வடம்பிடித்து தேரை இழுத்து மகிழ்ந்து திருவருளில் திளைப்பர். உண்மையிலே திருவிழா காண்பது ஒரு பேரின்பம். ஆயிரக் கணக்கான பக்தர்களின் குறைதீர்க்கும் ‘உலக நாயகியான முத்துமாரியம்மனை’ நாம் பாடிப் பணிந்து கோடானு கோடி அருள் பெறுவோமாக.
கலாபூஷணம்
செல்வத்தம்பி மாணிக்கவாசகர்.
