வட, கிழக்கு பாடசாலை மாணவர் மத்தியில்ஒழுக்கம், இன நட்புறவை விருத்தி செய்ய நடவடிக்கை


(அட்டாளைச்சேனை குறூப் நிருபர்)
மஹிந்த சிந்தனை வேலைத் திட்டத்தின் கீழ் வட/ கிழக்கு மாகாணங்களிலுள்ள பாடசாலை மாணவர்களின் ஒழுக்கத் தரத்தையும், உயர் இன நிலைப்பாட்டையும், உள்ளக இன நட்புறவையும் அபிவிருத்தி செய்வதற்காக ஆசிரியர்களுக்கென கல்வி அமைச்சால் தேசிய கல்வி நிறுவனத்தின் ஜீ ஐ இஸட் நிறுவனத்தின் அனுசரணையுடன் அக்கரைப்பற்று வலயக் கல்விப் பணிப்பாளர் பணிமனையின் கேட்போர் கூடத்தில் ஒழுங்கு செய்யப்பட்ட இரண்டு நாள் கருத்தரங்கு சிறப்பாக நடைபெற்றது. 
அக்கரைப்பற்று வலயக் கல்விப் பணிப்பாளர் ஏ. எல். எம். காசிம் தலைமையில் நடைபெற்ற இக்கருத்தரங்கை தேசிய கல்வி நிறுவனத்தின் சமாதானமும் அர்த்முள்ள கல்விக்குமான நிபுணர் கலாநிதி டி. எச். ஏ. லலிதா ஆரம்பித்து வைத்தார்.
கல்வி அமைச்சின் சமய விழுமிய கல்விப் பிரிவில் பிரதிக் கல்விப் பணிப்பாளர் ஏ. எம். அகமட், அட்டாளைச்சேனை கல்விக் கல்லூரி பீடாதிபதி ஏ. எல். ஏ. றசூல், சம்மாந்துறை வலயக் கல்விப் பணிப்பாளர் எம். கே. எம். மன்சூர், கல்விக் கல்லூரி சிரேஷ்ட விரிவுரையாளர் எம். பி. ஏ. அkஸ் ஆகியோர் வளவாளர்களாகக் கலந்துகொண்டு விரிவுரைகள் நிகழ்த்திய இந்நிகழ்வில் பொத்துவில், திருக்கோயில், ஆலையடிவேம்பு, அக்கரைப்பற்று, அட்டாளைச்சேனை போன்ற பிரதேசங்களிலுள்ள முன்னணிப் பாடசாலைகளில் பணிபுரியும் தெரிவு செய்யப்பட்ட ஆசிரியர்கள் கலந்துகொண்டனர்.
கல்வி அமைச்சின் சமய விழுமிய கல்விப் பிரிவின் பிரதிப் பணிப்பாளர் ஏ. எம். அகமட் இக்கருத்தரங்கை ஏற்பாடு செய்திருந்தார். (ஐ - ஞ)
