மனித உரிமைப் பேரவையின் 21 ஆவது கூட்டத் தொடருக்கு தயாராகும் இலங்கை


ஜெனீவாவில் ௭திர்வரும் செப்டெம்பர் மற்றும் ஒக்டோபர் மாதங்களில் நடைபெறவுள்ள ஐக்கிய நாடுகள் சபையின் மனித உரிமைப் பேரவையின் 21 ஆவது கூட்டத் தொடருக்கு இலங்கை தூதுக்குழுவினர் தயாராகிவருவதாக பெருந்தோட்டக் கைத்தொழில் அமைச்சின் தகவல்கள் தெரிவித்தன. 
பெருந்தோட்டக் கைத்தொழில் அமைச்சரும் மனித உரிமைகள் குறித்த ஜனாதிபதியின் விசேட தூதுவருமான மஹிந்த சமரசிங்க தலைமையில் அரச உயர்மட்டக் குழுவொன்று மனித உரிமைப் பேரவையின் 21 ஆவது கூட்டத் தொடரில் கலந்துகொள்ளவுள்ளதாகவும் தெரிவிக்கப்படுகின்றது. 
கடந்த ஜூன் மாதம் நடைபெற்ற ஐக்கிய நாடுகள் மனித உரிமைப் பேரவையின் 20 ஆவது கூட்டத் தொடரில் இலங்கையின் சார்பில் அமைச்சர்கள் மட்ட குழு கலந்துகொண்டிருக்கவில்லை. மாறாக அதிகாரிகள் மட்ட குழுவே அமர்வுகளில் கலந்துகொண்டு யுத்தத்தின் பின்னரான இலங்கையின் முன்னேற்ற நிலைமை குறித்து ௭டுத்துரைத்திருந்தது. அத்துடன் 20 ஆவது கூட்டத் தொடரின் ஆரம்ப அமர்வில் ஐ.நா. மனித உரிமை ஆணையாளர் நவநீதம் பிள்ளை இலங்கை குறித்து ௭ந்த கருத்தும் வெளியிட்டிருக்கவில்லை. 
இது இவ்வறு இருக்க செப்டெம்பர் மற்றும் ஒக்டோபர் மாதங்களில் நடைபெறவுள்ள 21 ஆவது கூட்டத் தொடரில் கற்றறிந்த பாடங்களும் நல்லிணக்கமும் தொடர்பான ஆணைக்குழுவின் பரிந்துரைகளை அமுல்படுத்த அரசாங்கத்தினால் உருவாக்கப்பட்டுள்ள தேசிய செயற்றிட்டம் குறித்தும் விளக்கமளிக்கப்படும் ௭ன்றும் அறிய முடிகின்றது. அரசாங்கத்தின் சார்பில் ஏற்கனவே அண்மையில் பரிந்துரைகளை அமுல்படுத்த உருவாக்கப்பட்டுள்ள தேசிய செயற்றிட்டம் குறித்து கொழும்பில் வெளிநாட்டு இராஜதந்திரிகளுக்கு விளக்கமளிக்கப்பட்டிருந்தது. மேலும் இவ்வருடம் நவம்பர் மாதம் முதலாம் திகதி மனித உரிமைப் பேரவையின் யு.பி. ஆர். ௭னப்படும் உலக கால மீளாய்வு கூட்டத்தில் கலந்துகொள்வதற்கும் அமைச்சர் மஹிந்த சமரசிங்க தலைமையிலான குழு தயாராகிவருகின்றது. 
இதற்கு முன்னோடியாக யுத்தத்தின் பின்னரான இலங்கையின் முன்னேற்ற நிலைமைகள் குறித்து விரிவான அறிக்கையும் மனித உரிமைப் பேரவைக்கு இலங்கையினால் சமர்ப்பிக்கப்படவுள்ளது. ௭திர்வரும் ஒன்பதாம் திகதிக்கு முன்னர் இந்த அறிக்கை ஜெனிவாவில் உள்ள இலங்கை உயர்ஸ்தானிகராலயம் ஊடாக மனித உரிமைப் பேரவைக்கு சமர்ப்பிக்கப்படவேண்டியுள்ளது. இதேவேளை, ஐ.நா. மனித உரிமைப் பேரவையின் 22 ஆவது கூட்டத் தொடர் அடுத்த வருடம் மார்ச் மாதம் நடைபெறவுள்ளமை குறிப்பிடத்தக்கது.

