சேர். பொன். அருணாசலம்பாராட்டிய ஆணைக்குட்டி சுவாமிகள்

குருபூசை நேற்று முன்தினம்
கொழும்பு மாநகரில் மிகவும் பழைமை வாய்ந்ததும், திருவருள் சக்தியுடன் கூடியதும், புண்ணிய தீர்த்தத்தலமும், சகல வளங்களுடனும் சிறந்து விளங்கு வது முகத்துவாரத்தில் வீற்றிருக்கும் ஸ்ரீசுண்ணாம்பிகா சமேத ஸ்ரீமத் அருணாசலேஸ்வர ஆலயமாகும். இற்றைக்கு சுமார் நூற்றாண்டு களுக்கு முன் சேர். பொன்னம்பலம் அருணாசலம் இத்திருக்கோயிலை அமைக்க பெருமுயற்சி எடுத்தார். அன்று தொட்டு இன்றுவரை இவ்வாலயம் கொழும்பு வாழ் சைவ மக்களின் வழிபாட்டிக்கும், சைவ சமய வளர்ச்சிக்கும் பெரும்பங்காற்றி வருகின்றது.
மேலும் இவ்வாலயம் ‘ஆனைக் குட்டிச் சாமியார்’ என்ற முற்றும் துறந்த ஞானியாரின் சமாதியின் மீது கட்டப்பெற்ற ஆலயமாகும். இவரின் குருபூசை நேற்று முன்தினம் (07.03.2011) திங்கட்கிழமை ஆகும்.
இவ்வருட திருசுவாமிகள் கெளபீனமும் முழங்காலின் மேல் ஏக வஸ்திரமுமே தரிப்பது வழக்கம். இவரின் வாசஸ்தலம், தியான யோகஸ்தலம் கப்பித்தா வத்தை பால செல்வவிநாயகர் தேவஸ்தான சந்நிதி முன்னுள்ள ஓர் அவையாகும். அக்காலத்தில் சுனாமிகளிடம் மெய்யன்பு கொண்டு கொழும்பில் வாழ்ந்த பிரபல வர்த்தகர்களும், நகரத்தார்களும் அவரை அங்கு சென்று வணங்கினர். மெய்யன்புடன் தம்மை அடைந்தோரின் நோய், பிணிகளை நீக்கி அருள்பரியும் சித்தர் ஆனார்.
இத்துடன் திருமூலர் தொடங்கித் தமிழ்நாட்டில் சித்தர் பதினெண்பர் இருந்திருக்கிறார்கள். மேலும் இவர்களின் வழியைப் பின்பற்றி சித்தர்கள் பலர் தமிழகத்தில் தோன்றினர். 
அத்தகைய சித்தர்களில் நால்வர் இலங்கைக்கு வந்து சித்துக்கள் நடத்தி இலங்கையின் வடக்கே யாழ்ப்பாணத்தில் நீராவியடியிலும், தெற்கே நாவலப்பிட்டி குயீன்ஸ் பரியிலும் மேற்கே கொழும்பு முகத்துவாரத் திலும், கிழக்கே காரைதீவிலும் சமாதிநிலை எய்தினர். அவர்களே, முறையே கடையில் சுவாமிகள், நவநாதசித்தர், பெரிய ஆனைக்குட்டி சுவாமிகள் சித்தானைக்குட்டி சுவாமிகள் ஆவர்.
’சித்’ என்பது அவிவது சித்தை உடையவர்கள். சித்தர்கள் எனவே, அறிவு படைத்தவர்கள் சித்தர்கள். அவர்கள் அறிஞர்கள், மேதைகள், நுண்ணறிவு படைத்தவர்கள், மெய்ஞ்ஞானிகள், சித்தர்கள் சாதாரண மக்களால் செய்ய முடியாத பல அரிய செயல்களைச் செய்வார்கள். அவைகளை அற்புதங்கள் என பொதுமக்கள் போற்றினர். 
நாம் எவற்றையெல் லாம் அற்புத காரியங்களைக் கொள்கிறோமோ அவற்றைச் செய்யும் அவர்கள் சித்தர்களுக்குண்டு. இதனாலேயே சித்தர்கள் இயற்கை க்கு மாறான பல அற்புதங்களைச் செய்தனரென கதைகள் வழங்கப்படு கின்றன. 
சித்தர்கள் அழியா உடலைப் பெற்றவர்கள். உடம்பை அழிய விடாது பாதுகாக்கும் ஆற்றல் உடையவர்கள். தம்முடைய உடம்பை வைத்து விட்டு மற்றொரு உடம்பிலே புகுந்து நடமாடும் வழி அறிந்தனர்.
பெரியானைக்குட்டிச் சித்தர் சிறுவயதில் கண்டியில் தன்னை வளர்த்த தாய், தந்தையர்களோடு ஏற்பட்ட மனக்கசப்பின் காரணமாக கண்டி கதிரேசன் கோயில்படிக் கட்டில் வாழ்ந்து வந்தார். அவரை பலர் பைத்தியக்காரன் என இழந்து வந்தனர். 
ஆயினும் இந்தியாவுக்குச் சென்று தாம் செல்ல முடியாத புகை வண்டிகளை நிறுத்தியும், பின்பு இயங்கச் செய்தும், வாய்பேச முடியாதவரை கன்னத்தில் அடித்து பேசச் செய்தும், வேறு சில சித்துக்கள் செய்தும் புகழடைந்தார். பின்பு பெரியானைக்குட்டி அவர்கள் கொழும்புக்கு வந்து ‘ஈனமுத்து’ என்பவருடன் பல காலம் இருந்து அநேக அற்புதங்களைச் செய்தார்.
ஆனைக்குட்டி சுவாமிகள் சேர். பொன். அருணாசலம் அவர்களுடைய இல்லத்திற்கு அடிக்கடி சென்று வருவார்.
பெரிய ஆனைக்குட்டி அவர்கள் சமாதி அடைந்த போது சேர். பொன். இராமநாதன், சேர். பொன். அருணாசலம் யாவரும் ஒன்று சேர்ந்து கொழும்பு முகத்துவாரம் கடல்கரையச் சமாதி வைத்து வணங்கி இன்புற்றனர்.

