உலோகத்தை மூலப்பொருளாகக் கொண்டகைத்தொழில் முயற்சியாளர் பாதிப்பு


(ஹாரிஸ்பத்துவ குறூப் நிருபர்)
ஹாரிஸ்பத்துவ பிரதேசத்தில் பித்தளை உலோகத்தை மூலப்பொருளாகக் கொண்ட கைத்தொழில் முயற்சிகளில் ஈடுபட்டுள்ளோர் தமது தொழில் துறையை முன்னெடுக்க இயலாத இக்கட்டான நிலைக்கு ஆளாகி உள்ளனர்.
பித்தளை, வெள்ளி போன்ற உலோகங்களின் விலை அதிகரித்துள்ளமை காரணமாகவே இந்த நிலை ஏற்பட்டுள்ளதாகவும் அவர்கள் தெரிவிக்கின்றனர். 
மேற்படி உலோகங்களினால் உருவாக்கப்படும் அலங்காரப் பொருட்களுக்கு வெளிநாட்டு உல்லாசப் பயணிகள் மத்தியில் மிகுந்த கிராக்கி இருந்து வருவதாகவும் தெரிவிக்கும் தொழிலாளர்கள், இதனால் தமக்கு வருமானம் கிடைத்து வரும் அதே வேளை நாட்டுக்கும் அந்நிய செலாவணி குறிப்பிடத்தக்க அளவு கிட்டிவந்ததாகவும் அவர்கள் சுட்டிக்காட்டுகின்றனர்.
தமக்கு இத்தொழில் முயற்சியை முன்னெடுக்க விலை அதிகரிப்பு தடையாக அமைந்துள்ளதால் இதில் ஈடுபட்டு வந்த பல நூறு குடும்பங்கள் நடத்தெருவில் நிற்க வேண்டிய அவலம் ஏற்பட்டுள்ளதாகவும் அவர்கள் கூறுகின்றனர்.
எனவே, பித்தளையை மூலப்பொருளாகப் பாவித்து ஆபரணம் மற்றும் அலங்காரப் பொருள் உற்பத்தியில் ஈடுபட்டுள்ளோருக்கு சலுகை விலையில் அதனைப் பெற்றுத்தர அரசு உரிய நடவடிக்கைகளை மேற்கொள்ள வேண்டும் எனவும் அவர்கள் வேண்டுகோள் விடுக்கின்றனர். (ஐ-ஞ)
