நாளந்தா பல்கலைக்கழகம் தோன்றிய வரலாறு


நாளந்தா பல்கலைக்கழகத்தை பற்றி நம்மில் பலர் அறிந்திருப்போம் ஆனால் மிக புழ்பெற்ற அந்த நாளந்தா பல்கலைக்கழகம் எப்போது எங்கே இருந்தது? அதன் சிறப்புகள் என்ன? என்பது பலருக்கு தெரியாது தற்போதைய பீகார் மாநில தலைநகரமான பாட்னாவின் ஆதிகால பெயர் பாடலிபுத்திர நகரம் ஆகும். கி. பி. பதினொன்றாம் நூற்றாண்டில் பிரமாண்டமாக இங்கு கட்டப்பட்டதே நாளந்தா பல்கலைக்கழகம் ஆகும். 
இன்று கேம்பிரிட்ஸ் பல்கலைக்கழகத்தில் பயின்ற மாணவர்களுக்கு எத்தகைய மதிப்பும் மரியாதையும் உலகளவில் தரப்படுகிறதோ அதைவிட பத்து மடங்கு மரியாதை நாளந்தா பல்கலைக்கழக மாணவர்களுக்கு அக்காலத்தில் இருந்தது.
ஆரம்பத்தில் நாளந்தா இருந்த இடம் பிரமாண்டமான மாந்தோப்பாக இருந்தது. அதை பத்து கோடி தங்க நாணயங்கள் கொடுத்து ஐநூறு வணிகர்கள் சேர்ந்த விலைக்கு வாங்கி அந்த இடத்தை கெளதம புத்தருக்கு தானமாக கொடுத்தனர். 
புத்தர் அந்த இடத்தில் ஒரு பிரமாண்ட பல்கலைக்கழகம் வர வேண்டும் என்ற ஆவல் கொண்டார். புத்தரின் எண்ணத்தில் தோன்றிய அந்த சிந்தனை புத்தரின் கால த்திற்கு பிறகு மகதநாட்டு அரசன் சக் கராதித்தனும் அவனது வழித்தோன்றல்க ளான புத்த குப்த, தகாத குப்த, பால நித்யா, வஞ்சரா ஆகியோர்கள் நாளந் தாவை பிரமாண்ட வடிவில் கட்டி முடித்து நிறைவேற்றினர். கி. பி. நானூறு ஆண்டளவில் சீனாவிலிருந்து வந்த பாகியான் நாளந்தா சென்றுள்ளார். 
அவர் அதை சீன மொழியில் நாளோ என்று அழைக்கிறார். நாளந்தா பல்கலைக்கழகத் தின் மைய மைதானத்தில் புத்தரின் நேரடிய சீடரான சாரி புத்தன் சமாதி இருந்ததைக் தான் பார்த்ததாக எழுதி வைத்துள்ளார். இந்த பல்கலைக்கழகத்தின் ஆசிரியர்க ளாக ஆயிரம் பெளத்த துறவிகள் இருந் திருக்கிறார்கள் என்று கல்வெட்டுகள் கூறுகின்றன.
கல்வி போதிப்பதற்கு பகல் பொழுது மட்டும் போதாமல் இரவு வேளையிலும் வகுப்புகள் நடத்தப்பட்டதாக யுவாங் – சுவாங் கூறுகிறார். பல வெளிநாட்டு மாணவர்களும் அங்கு இருந்திருக்கி றார்கள். தர்ம பாலர், சந்திர பாலர், பிராக மித்திரர், ஜீன மித்திரர், ஞான சங் கீரர், சீலர் கார் போன்ற புகழ்பெற்ற பேராசிரியர்கள் பணி புரிந்ததாகவும் யுவான் – சுவாங் கூறுகிறார்.
கி. பி. அறுநூற்று எழுபத்தி ஐந்தில் இந்தியாவிற்கு வந்த ட்சிங் என்ற சீன யாத்திரிகர் நாளந்தாவில் பத்து வருடம் தங்கியிருந்திருக்கிறார். அவர் நாளந்தா கட்டட அமைப்பு எட்டு மண்டபங்களும் முன்னூறு தங்குமிடங்களும் பல நூறு வகுப்பறைகளும் இருந்ததாகவும் 200 கிராமங்களிலிருந்து கிடைக்கிற வருவாய், நிர்வாக செலவிற்கு பயன்பட்டதாகவும், மூவாயிரத்திற்கும் மேற்பட்ட பணியாளர் கள் இருந்ததாகவும் எழுதுகிறார். 
நாளந்தாவில் எல்லா விதமான கல்வியும் துறை வாரியாக போதிக்கப்பட்டது. மிக குறிப்பாக பெளத்த மெய் பொருளியலும், பெளத்த தந்ர யோகமும் போதிக்கப்பட் டது. சீனா, கொரியா, திபெத், ரஷ்யாவின் சில பகுதிகளிலிருந்தும் மாணவர்கள் வருகை தந்தார்கள். வந்தவர்கள் அனை வருமே நாளந்தாவில் சேர்க்கப்படுவதி ல்லை. பல தகுதி தேர்வுகள் நடத்தப்பட்டு நூற்றுக்கு இருபது பேர் மட்டுமே கல்வி பயில சேர்க்கப்பட்டனர்.
தற்போது நாளந்தா இருந்த இடத்தில் புதை பொருள் ஆய்வு நடத்தும் போது பல தெய்வ திருவுரு சிலைகள் கிடைக்கப்பட்டிருப்பதை வைத்து அங்கு சடங்கு முறை பயிற்சியும் வழங்கப்பட் டதாக தெரிகிறது. 
ஒவ்வொரு மாணவ னும் குறைந்தது ஏழு வருடமாவது நாளந்தாவில் படித்தனர். படிக்கும் காலத்தில் மாணவர்களிடமிருந்து எந்த கட்டணமும் வசூலிக்கப்படவில்லை. மாறாக அவர்களுக்கு உணவு, தங்குமிடம், உடை, வைத்திய செலவு எல்லாமே இலவசமாக கொடுக்கப்பட்டது.
ஆதிகால இந்தியர்கள் கல்வியை அறிவு வளர்ச்சிக்கான கருவியாக கருதினார்களே தவிர வயிறு வளர்ச்சிக்கான பொருளாக கருத வில்லை.
