அருள்மறையாம் அல்குர்ஆனும்,இமாம் ஹஸனுல் பன்னா (ரஹ்)வும்


மர்லின் மரிக்கார்


இருபதாம் நூற்றாண்டில் இஸ்லாமிய சமூக பொருளாதார, அரசியல், கலாசார, அறிவியல் எழுச்சிக்கு வித்திட்டவர்களில் இமாம் ஹஸனுல் பன்னா (ரஹ்) அவர்கள் பிரதானமானவராவார். இவர் நவீன கால இஸ்லாமிய பிரசாரங்களின் தலைவராகக் கருதப்படுகின்றார்.
இமாம் ஹஸனுல் பன்னா (ரஹ்) அவர்கள் எகிப்து நாட்டில் ஆழ்ந்த இஸ்லாமிய பற்று மிக்க குடும்பத்தில் பிறந்து வளர்ந்தவரா வார். அதனால் அவர் சிறுபராயம் முதலே இஸ்லாமிய சூழலிலேயே வளர்ந்தார். 
இதன்பயனாக அருள் மறையாம் அல்குர்ஆன் உலகில் மீண்டும் உயிரோட்டம் பெற வேண்டும் என்பதில் அவர் உறுதியாகச் செயற்பட்டார். அதற்கான திட்டங்களையும் அவர் முன்னெடுத்தார். இஸ்லாமிய சகோதரத்துவ அமைப்பு என்ற நிறுவனத்தை ஸ்தாபித்து அதன் ஒவ்வொரு உறுப்பினரையும் முழுமையான இஸ்லாமிய மனிதர்களாகப் புடம் போட்டார்.
இவ்வாறு இஸ்லாத்தையும், அல்-குர்ஆனையும் மீண்டும் உயிரோட்டம் மிக்கதாக ஆக்குவதற்காக அயராது உழைத்தவர் தான் இமாம் ஹஸனுல் பன்னா (ரஹ்) அவர்கள். அவர் சிறுபராயம் முதல் அல்குர்ஆனுடன் மிகவும் நெருக்கமான உறவை ஏற்படுத்திக் கொண்டிருந்தார். இது தொடர்பாக அவரது தந்தை வெவ்வேறு சந்தர்ப்பங்களில் விபரித்திருக்கின்றார். அவை வரலாற்றில் அழியாத் தடம்பதித்த வரிகளாக அமைந்திருக்கின்றன.
அந்த வகையில் அவரது தந்தை ஒருமுறை, பின்வருமாறு குறிப்பிட்டிருக்கிறார், ஒரு முறை ஹஸனுல் பன்னாவுக்கு நான்கு வயதாகும் போது அவரை குர்ஆன் மத்ரஸாவில் சேர்த்தேன். அவர் குறுகிய காலத்தில் அல்குர்ஆனின் மூன்று ஜுஸ¤க்களைத் தவிர ஏனைய 27 ஜுஸ¤க்களையும் மனனமிட்டுக் கொண்டார். இவ்வாறான நிலையில் அவரை தமன்ஹ¤ர் கல்லூரியில் சேர்ப்பதற்கு நினைத்தேன். 
ஆனால் அங்கு அல்குர்ஆனை முழுமையாக மனனம் செய்தவர்களைச் சேர்ப்பதே வழமையாகும். இது விடயமாக ஹஸனுல் பன்னாவுடன் நான் ஒரு நாள் கலந்துரையாடினேன். அப்போது அவர் ‘தந்தையே! நீங்கள் சொல்லும்படி நான் செய்கின்றேன். நான் என்ன செய்ய வேண்டும்? என்று நீங்கள் விரும்புகிaர்கள் சொல்லுங்கள் என்று கேட்டார். அப்போது நான், ‘அல்குர்ஆன் எழுதும் பலகையை எடுத்து வாருங்கள். 
அதில் நான் எழுதும் ஜுஸ¤க்களை மனனமிடுங்கள்’ என்றேன். அதற்கேற்ப அவர் அம்மூன்று ஜுஸ¤க்களையும் குறுகிய காலத்தில் மனனமிட்டார். அதனைத் தொடர்ந்து அவரை அக்கல்லூரியில் சேர்த்தேன் என்று தெரிவித்திருக்கின்றார்.
மற்றொரு சந்தர்ப்பத்தில் ஹஸனுல் பன்னா (ரஹ்)ன் தந்தை இவ்வாறு கூறியுள்ளார், ஹஸனுல் பன்னா வீட்டில் இருக்கும் போது எப்போதும் கையில் அல்குர்ஆன் பிரதியுடனேயே இருப்பார். நித்தமும் அதனை ஓதிக் கொண்டும், அதன் கருத்துக்களைச் சிந்தித்துக் கொண்டும் தான் அவர் இருப்பார்.
‘குர்ஆனை மனனமிட்டவர்கள் யாராவது வீட்டில் இருந்தால், அவர்களைச் சரி பார்க்கச் சொல்லி இவர் அல்குர்ஆனை ஓதுவார். இல்லாத பட்சத்தில் சிறிய ஒருவரிடம் அல்குர்ஆனைக் கொடுத்து சரி பார்க்கும்படி கூறிவிட்டு இவர் ஓதுவார்.
அல்குர்ஆனை ஓதும் போது இடையிடையே தஸ்பீஹ்களைச் சொல்லுவார். அல்குர்ஆனின் கருத்துக்களில் அவர் ஆழ்ந்து லயித்திருப்பார். இஸ்லாத்தின் இறுதித் தூதரான முஹம்மத் (ஸல்) அவர்கள் ஓதிய முறையை அறிந்து ஓதுவார்.
‘ஹஸனுல் பன்னா அல்குர்ஆனை ஓதும் போது அவரது உடலும், உள்ளமும் நடுங்குவதைக் காணக் கூடியதாக இருக்கும். அல்குர்ஆனை ஓதும் போது தண்டனைகள் தொடர்பான வசனங்களின் முன்பாக அவர் மண்டியிட்டு விடுவார். சுபசோபனங்களைக் கூறும் வசனங்களை ஓதும் போது அவரது முகம் மலர்ந்துவிடும். அச்சமயங்களில் அவர் தாமிருக்கும் இடத்தையும் மறந்து போய்விடுவார் என்றும் கூறியுள்ளார் அன்னாரின் தந்தை.
உண்மையில் இமாம் ஹஸனுல் பன்னா (ரஹ்) அல்குர்ஆனுடன் மிகவும் நெருக்கமான உறவையும் ஆழ்ந்த பற்றையுமே கொண்டிருந்தார். அதனால் அவர் ஒரு குர்ஆனிய மனிதராகவே விளங்கினார். இதற்கு அவரது தந்தையின் கூற்றுக்கள் நல்ல எடுத்துக் காட்டாகும்.
அதேநேரம் இமாம் ஹஸனுல் பன்னா (ரஹ்) அவர்களின் பத்து புத்திமதிகளில் அல்குர்ஆனை ஓது அல்லது அல்குர்ஆன் ஓதப்படுவதை செவிமடு என்பதும் ஓர் முக்கிய அம்சமாக இடம்பெற்றிருக்கின்றது. அவர் அல்குர்ஆனின் பக்கம் திரும்புங்கள் என்ற அழைப்பை முன்நிறுத்தியே தனது நடவடிக்கைகளை முன்னெடுத்தார்.
அல்லாஹ்வின் அன்பையும், அருளையும் பெற்றுக் கொள்ளு வதையே இலட்சியமாகக் கொண்டு அவர் செயற்பட்டார். மாறாக சுயலாபம் பெறும் நோக்கில் அவர் எந்த நடவடி க்கையிலும் ஈடுபடவில்லை. அல்குர்ஆனை சரியான முறையில் அறிந்து தெரிந்து கொள்ளுபவரின் செயற்பாடுகள் நிச்சயம் இவ்வாறே இருக்கும்.
ஆகவே, அருள்மறையாம் அல்குர்ஆனுடன் நெருக்கமானதும் இறுக்கமானதுமான உறவைப் பேணி ஈருலகிலும் விமோசனத்தைப் பெற்றுக் கொள்ளுவதற்காக ஒவ்வொருவரும் முயற்சி செய்வோமாக.
ஆமீன்
