ஆழ்ந்த மூச்சுப் பயிற்சி மூலம்ஆஸ்துமாவைக் கட்டுப்படுத்தலாம்



பழமை மிகு வரலாறு மிகுந்ததாக உலகில் ஆஸ்துமா நோய் காணப் படுகிறது. இற்றைக்கு சுமார் 3500 ஆண்டுகளுக்கு முன்னர் மொசப் பத்தேமிய நாகரிக காலத்தில் இந்நோய், எகிப்தில் இனங் காணப்பட்டுள்ளமையை உலக வைத்தியர்கள் உறுதிப்படுத்துகின்றனர். 
சுற்றாடலோடு தொடர்புடையதாக இந்நோய் உள்ளதென இப்ரோகிறடிஸ் எனும் மருத்துவர் குறிப்பிட்டுள்ளார். போதியளவு மருந்து வகைகள் இந்நோய்க்காக கண்டு பிடிக்கப் பட்டுள்ளதெனினும் ஆழ்ந்த மூச்சுப் பயிற்சி மூலம் ஆஸ்துமா நோயைக் கட்டுப்படுத்த முடியுமென வைத் தியர்களால் விதப்புரை செய் யப்படுகிறது.
19ம் நூற்றாண்டின் இறுதியிலேயே ஆஸ்துமா நோய் பற்றிய வரை விலக்கணம் நோக்கப்பட்டது. இந்நோய் பல வகையானதாகவும் இனங்காணப்பட்டது. இந்நோய் சுவாசப்பையோடு தொடர்புடையது. சுவாச தொகுதியிலுள்ள மென் குழாய்கள் சுருங்குவதனூடாக ஆஸ்துமா நோய் உருவாகிறது. 
சுவாசக் குழாய் வீக்கம், சளிப்பிடித்தல், என்பனவும் காரணியாக அமைகின்றன. மட்டுப்படுத்தப்பட்ட உடற்செயற்பாடு, சுவாசிப்பதில் சிரமம், இருமல், இளைப்பு, நெஞ்சில் இறுக்கம் என்பன இந்நோயின் அறிகுறிகளாகும் எனினும் இந்நோயின் அறிகுறிகள் தொடர்ச்சியாகக் காணப்படுவதில்லை. 
செல்லப்பிராணிகளின் துகள்கள், தூசித்துகள்கள், ஒலி, காற்றடைப்பு, ஒட்டடை, பூக்களின் மகரந்தம், சிறு சிறு பூச்சிகள், நுளம்புத்திரி, சாம்பிராணி, மண்ணெண்ணெய், பிளாஸ்டிக் எரியும் போது உருவாகும் மணம், சில வகை கடலுணவு போன்றவை ஆஸ்துமாவை ஏற்படுத்தும் காரணிகளாக அறியப் பட்டுள்ளன.
பூகோள ரீதியில் சுமார் 300 மில்லியன் பேர் ஆஸ்துமா நோயினால் பாதிக்கப் பட்டுள்ளனர். ஒவ்வொரு 350 பேருக்கு ஒரு உயிரிழப்பு ஏற்படுகிறது. நான்கு பிள்ளை களுக்கு ஒரு பிள்ளையும் இறக்கிறது. இலங்கையில் 1.5 மில்லியன் பேர் பாதிக் கப்பட்டுள்ளமையை சுகாதார அமைச்சின் அறிக்கை மூலம் அறிய முடிகிறது. எதிர்காலத்தில் மேலும் பல பேர் இந் நோயினால் பாதிக்கப்படலாம் என எதிர்வு கூறப்பட்டுள்ளது.
உலகளாவிய ரீதியில் பரந்து காணப்படும் இந்நோயினால் அவுஸ்திரேலியா, நியூசிலாந்து போன்ற நாடுகளில் பெருந் தொகையானோர் பாதிக்கப்பட்டுள்ளனர். அபிவிருத்தி அடைந்த நாடுகளுக்கான நோயாக ஆரம்பத்தில் இந்நோய் கருதப்பட்டாலும் இன்று உலகளாவிய ரீதியில் வியாபித்துக் காணப்படுகின்றது. 
இலங்கையில் ஆஸ்துமா நோயினால் பீடிக்கப்பட்டோரில் கணிசமானள வானோர் அந்நோய் தமக்கிருப்பதை ஏற்றுக் கொள்வதில்லை. நெஞ்சிலுள்ள சளியை பல வகையான மருந்துகள் மூலம் வெளியேற்றிக் குணம் பெறலாம் என நம்புகின்றனர் என சுவாச நோயியல் நிபுணர் இர்ஷாத் பெரேரா கூறியுள்ள கருத்து சிந்திக்க தக்கது. இத்தகைய மனப்பாங்கு கொண்டோர் தமது மன நிலையை மாற்றி தகுந்த சிகிச்சை பெறல் அவசியமாகும்.
உலகளாவிய ரீதியில் இந்நோயைக் கட்டுப்படுத்த உலக சுகாதார ஸ்தாபனம் பெருமளவு அமெரிக்கன் டொலர்களைச் செலவிடுவதுடன் விழிப்புணர்வுத் திட்டங்களையும் முன்வைத்துள்ளது. 
இலங்கையும் இந்நோயினைக் கட்டுப்படுத்த நவீன மருத்துவ முறைகளை வழங்குகின்றது. இந்நோயைக் கட்டுப்படுத்த தூள் உறிஞ்சிகள் யிnhalலீr தற்போது அறிமுகப்படுத்தியுள்ள சிறந்த கருவியாகும். இதற்காக கூட்டுக் குளிகைகள் தயாரித்து விற்பனை செய்யப்படுகி ன்றன. 
இது ஆஸ்துமா நோயை கட்டுப்படுத்த சிறந்ததும் செலவு குறைந்ததுமான முறையாகும்.
ஆத்துமா நோய் ஆரம்பமாகும் வேளையிலும் இல்லாத வேளையிலும் மருத்துவர்கள் சிபார்சு செய்யும் மருந்துகளை முறைப்படி பயன் படுத்தினால் மகிழ்ச்சியாக வாழலாம். 
சுற்றுப் புறச்சூழல் வீட்டுச் சூழல் போன்றவை சுத்தமாகப் பாதுகாக் கப்படுதல், செல்லப்பிராணிகள் பற வைகள் என்பவற்றின் துகள்களிலிருந்து பாதுகாப்புபெறல், மலர்களை நுகர்வதைத் தடுத்தல், புகை பிடிப் போருக்கருகில் இருத்தல், புகைகளி லிருந்து காத்தல் போன்றவை இந் நோயிலிருந்து மீளச் சிறந்த வழிமுறை யாகும்.
உலக ஆஸ்துமா தினத்தில் இந்நோயைப் பற்றிய விழிப்புணர்வுத் திட்டங்கள், பிரசாரங்கள், கருத்தரங்குகள், மருந்துச் செயன்முறை போன்ற ஒருங்கிணைந்த திட்டங்களை மேற்கொள்ள உலக நாடுகளை உலக சுகாதார ஸ்தாபனம் பணி த்துள்ளது. 
நோயற்ற வாழ்வே குறைவற்ற செல்வம் என்பதற்கேற்ப ஆஸ்மா நோயிலிருந்து பாதுகாப்புப் பெரும் செயன்முறைகளைக் கைக்கொள்ள இன்றைய உலக ஆஸ்துமா தினத்தில் முடிவெடுப்போமாக.

