புதிய பாடநூல் விநியோகம்


(ஒலுவில் கிழக்கு தினகரன் நிருபர்)
புதிய 2012 வருடத்திற்கான பாடசாலை மாணவர்களுக்கு இன்று செவ்வாய்க்கிழமை (2011.12.06) புதிய பாடநூல்களை வழங்குமாறும் அன்றைய தினத்தை பாடநூல் விநியோகத்தினமாக பிரகடனப்படுத்தியுள்ளதாகவும், இது தொடர்பாக சகல பாடசாலை அதிபர்களுக்கும் சுற்றுநிருபம் அனுப்பப்பட்டுள்ளதாகவும் கல்வி அமைச்சின் செயலாளர் எச்.எம். குணசேகர தெரிவித்தார்.
குறிப்பிட்ட தினத்தில் பாடசாலைகளில் வைபவம் ஒன்றை ஏற்பாடு செய்து பாடநூல் தொடர்பான கருக்கீதத்தை இசைத்து சகல மாணவர்களுக்கும் பாட நூல்களை விநியோகித்தல் வேண்டும். 
இவ்வருடம் பாடநூல்களை சிறப்பாக பேணிப்பயன் படுத்திய மாணவர்களுக்கும் சான்றிதழ்கள் வழங்குவதுடன் பாடநூல்களைச் சிறப்பாகப் பயன் படுத்துவதன் அவசியம் தொடர்பில் உபதேசங்களை வழங்குதல் வேண்டும் எனவும் கல்வி அமைச்சின் செயலாளர் மேலும் தெரிவித்தார்.
