கத்தி குத்து, வீடு எரிப்பு: சாய்தமருதுவில் சம்பவம்


சாய்தமருது பகுதியில் தச்சுத் தொழிலில் ஈடுபடும் இருவருக்கிடையில் ஏற்பட்ட பணம் கொடுக்கல் வாங்கல் பிரச்சினையில் ஒருவர் கத்தி குத்துக்கு இலக்காகியதோடு மற்றைய ஒருவரின் வீடு எரிக்கப்பட்டுள்ளது.

சம்பவம் தொடர்பில் தெரியவருவதாவது, சாய்தமருதுவில் தச்சுத் தொழிலில் ஈடுபடும் இருவருக்கிடையில் பணம் கொடுக்கல் வாங்கலில் பிரச்சினை ஏற்பட்டுள்ளது. இதனையடுத்து நேற்று பிற்பகல் ஒருவர் மற்றுமொருவரின் தலையில் கத்தியால் குத்தியுள்ளார்.
கத்தி குத்துக்கு இலக்கான நபர் ஆபத்தான நிலையில் அஸ்ரப் ஞாபகார்த்த வைத்தியசாலையில் அனுமதிக்கப்பட்ட போதும் மேலதிக சிகிச்சைகளுக்காக கண்டி போதனா வைத்தியசாலைக்கு மாற்றப்பட்டார்.
இந்நிலையில் சம்பவம் தொடர்பில் ஆத்திரமுற்ற சிலர் கத்தியால் குத்திய சந்தேக நபரின் வீட்டை இரவு நேரத்தில் தீயிட்டு கொளுத்தியுள்ளனர். இதனால் இப்பகுதியில் பெரும் பரபரப்பு நிலை ஏற்பட்டுள்ளது.

இதனையடுத்து சம்பவ இடத்திற்கு விரைந்த பொலிஸாரினால் பிரச்சினையை இயல்பு நிலைக்கு கொண்டு வந்துள்ளதுடன் கத்தியால் குத்திய சந்தேக நபரை கைது செய்தும் உள்ளனர்.

