பசுமை புல் பூங்கா பணிகள்துரிதமாக நடைபெறுகின்றன

(ஹேவாஹெட்டை தினகரன் நிருபர்)
கண்டி, பேராதனை நகரில் மண் சரிவு ஏற்பட்ட இடத்தில் பசுமை புல் பூங்கா அமைக்கும் வேலைத் திட்டம் மிக துரிதமாக மேற்கொள்ளப்பட்டு வருகின்றது. 
பேராதனை பிரதான பாலத்துக்கு அருகில் மேட்டு நிலப் பகுதியில் அண்மைக் காலங்களில் ஏற்பட்ட மழை வீழ்ச்சியை தொடர்ந்து இப்பகுதியில் தொடர் மண் சரிவு அனர்த்தம் ஏற்பட்டு பிரதான போக்குவரத்து பாதையும் சில காலம் மூடப்பட்டிருந்தமை குறிப்பிடத்தக்கது. 
மத்திய மாகாண மத்திய சூழல் அபிவிருத்தி நிலையத்தின் அனுசரணையுடன் சரிவான கற்பாறைக்கு மேல் அழகிய பசுமையான புற் பூங்கா அமைக்கப்பட்டுள்ளது. மத்திய மாகாண முதலமைசச்ர் சரத் ஏக்கநாயக்காவின் ஆலோசனையின் பேரிலேயே இவ் வேலைத்திட்டம் ஆரம்பிக்கப்பட்டுள்ளது. இவ் வேலைத்திட்டத்துக்கு பொது மக்கள் பலரும் மகிழ்ச்சி தெரிவிக்கின்றர். (ஐ)
