மக்களின் வாழ்;;க்கை மேம்பாட்டுக்காகஉச்ச அளவில் உதவ தயாராகவுள்ளேன்

பெண்கள் அமைப்புகள் மத்தியில் யமுனா கணேசலிங்கம்பீ
“என்னால் கொழும்பு வாழ் மக்களுக்கு சிறப்பான முறையில் சேவையாற்ற முடியும். அவ்வாறான நம்பிக்கை இருப்பதன் காரணமாகவே கொழும்பு மாநகர சபை தேர்தலில் ஐக்கிய மக்கள் சுதந்திர முன்னணி சார்பாக போட்டியிட முன்வந்தேன்”
இலக்கம் 8, லோரன்ஸ் வீதி, பம்பலப்பிட்டி என்ற முகவரியில் பெண்கள் அமைப்புகளால் பெண்கள் அரங்கு என்ற நிகழ்வு நடத்தப்பட்டது. இந்த நிகழ்வில் கலந்து கொண்டு ஐக்கிய மக்கள் சுதந்திர முன்னணியின் கொழும்பு மாநகர சபை வேட்பாளர் திருமதி யமுனா கணேசலிங்கம் உரையாற்றும் போது இவ்வாறு கூறினார். 
அவர் தொடர்ந்து உரையாற்றுகையில், “வெற்றிலைச் சின்னத்தில் போட்டியிடுவது சிலருக்கு பிரச்சினையாக இருக்கலாம். இப்போது யுத்தம் முடிந்துவிட்டது. மக்கள் சமாதானமாக வாழவே ஆசைப்படுகின்றனர். சமாதான வாழ்வு நிலைபெற வேண்டும். அபிவிருத்தி நடவடிக்கைகள் முன்னெடுக்கப்பட வேண்டும். 
எமது மக்கள் அவர்களது வாழ்நிலையை முன்னேற்ற ஆக்கபூர்வமான நடவடிக்கைகள் எடுக்கப்பட வேண்டிய தேவை இருக்கின்றது. கொழும்பு மாநகர சபை பகுதிக்குள் வாழுகின்ற தமிழ், முஸ்லிம் மக்களின் பிரச்சினைகளை என்னால் சிறப்பான முறையில் இனங்கண்டு சேவையாற்ற முடியும் என்ற நம்பிக்கை எனக்கிருக்கிறது. அந்த அடிப்படையில் கொழும்பு வாழ் மக்களுக்கு சிறப்பான முறையில் சேவையாற்ற நான் தயாராக உள்ளேன்.
கொழும்பு மாநகர சபை பகுதியில் தமிழ், முஸ்லிம் மக்கள் 60 சதவீதம உள்ளனர். இவர்களது வாக்குகள் தேர்தலில் கணிசமான பங்களிப்பை செலுத்தும். தமிழ் மக்கள் அதுவும் வடக்கு கிழக்கை பின்புலமாக கொண்டவர்கள் தேர்தலில் அக்கறையற்று இருக்கிறார்கள். 
இந்த நிலை மாற வேண்டும். இம்முறை நடைபெறுகின்ற கொழும்பு மாநகர சபை தேர்தலில் அவர்கள் எனக்கு வாக்களிப்பார்கள் என நான் நம்புகிறேன். பெண் என்ற வகையில் கஷ்டப்படுகின்றவர்களின் பிரச்சினைகளை என்னால் இலகுவில் இனங்காண முடியும். உங்களின் வாழ்க்கை முன்னேற்றத்திற்கு என்னால் ஆன வகையில் உதவி புரிய தயாராக இருக்கின்றேன். 
படித்துவிட்டு வேலையற்று இருக்கும் பெண் பிள்ளைகளுக்கு மாநகர சபையினால் நடத்தப்படும் தொழிற்பயிற்சி பட்டறைகளில் முக்கியத்துவம் கொடுத்து அவர்களுக்கு தொழிற் தேர்ச்சி அளிக்க நான் எண்ணியுள்ளேன். கொழும்பு மாநகர சபைக்குள் வசிக்கின்ற பெண்களுக்கென மாநகர சபையால் தனியான பேரூந்து சேவைகளை நடத்தவும் நான் எண்ணியுள்ளேன். 
வெற்றியையும் தோல்வியையும் சமமாக மதிக்கும் மனோநிலை எனக்கிருக்கிறது” என்று குறிப்பிட்ட திருமதி யமுனா கணேசலிங்கம், “பெண் என்ற வகையில் நான் வெற்றி பெறுவது பெண்களுக்கு உற்சாகத்தை ஏற்படுத்தும். 
அவர்களது பிரச்சினைகளை இலகுவாக தீர்க்க உதவுவதாக இருக்கும். கொழும்பு மாநகர சபை வேலைகளை இலகுவாக்கும் பொருட்டு பொது அமைப்புகளின் சேவைகளையும் உள்வாங்க உள்ளேன். அவைகளின் சேவைகளைப் பெற்று கொழும்பு மாநகர சபையை வினைத்திறன் உள்ள சபையாக இயங்க வைக்க முடியும் என நம்புகிறேன். என்னால் ஒரு பணியை செவ்வையாக செய்ய முடியும் என்று எண்ணினால் மாத்திரமே அந்த பணியை நான் பொறுப்பெடுப்பேன். 
எனது கணவர் திரு. கணேசலிங்கம் அவர்கள் சிறப்பான முறையில் கொழும்பு மாநகர சபை மேயராக இருந்து மக்களுக்கு பணியாற்றினார். அவரது மனைவி என்ற வகையில் எனக்கும் மாநகர சபையின் வேலைத் திட்டங்கள் பற்றி நன்கு தெரியும்.
நான் பல பொது அமைப்புகளில் அங்கம் வகிக்கின்றேன். அதன் ஊடாக பல பணிகளை ஆற்றிய அனுபவம் எனக்கு இருக்கிறது. பலத ரப்பட்ட மக்களோடும் பழகி இருக்கின்றேன். 
இந்த அனுபவங்களை கொண்டு கொழும்பு மாநகர சபை தேர்தலில் உறுப்பினராக தேர்ந்தெடுக்கப்படும் பட்சத்தில் சிறப்பான முறையில் கொழும்பு வாழ் மக்களுக்கு என்னால் சேவையாற்ற முடியும் என நம்புகி றேன்” இவ்வாறு ஐக்கிய மக்கள் சுதந்திர முன்னணி சார்பாக கொழும்பு மாநகர சபை தேர்தலில் போட் டியிடும் வேட்பாளர் திருமதி யமுனா கணேசலிங்கம் பெண்கள் அமைப் புகளினால் நடத்தப்பட்ட பெண்கள் அரங்கு நிகழ்வில் கலந்து கொண்டு உரையாற்றும் போது கூறினார்.
பெண்கள் அரங்கில் கலந்து கொண்டு சிரேஷ்ட ஒலிபரப்பாளர் செல்வி சற்சொரூபவதி நாதன் கருத்துத் தெரிவிக்கையில், “மீனா ரட்ணத்துக்கு பிறகு கொழும்பு மாநகர சபையில் உறுப்பினராக போகும் தமிழ் பெண் திருமதி யமுனா கணேசலிங்கம் ஆகத்தான் இருக்க வேண்டும் என நான் எண்ணுகிறேன். கொழும்பு மாநகர சபையில் தமிழ் பெண்களின் பங்களிப்பு குறைவானதாகவே இருந்திருக்கிறது.
அந்தக் குறையை திருமதி யமுனா கணேசலிங்கம் அவர்கள் நிவர்த்தி செய்வார் என நான் நம்புகிறேன். இவர் திடமான மனது படைத்தவர். எடுத்த காரியத்தை சிறப்பாக செய்து முடிக்கும் ஆற்றல் படைத்தவர்.
கொழும்பு மாநகர சபை பகுதிக்குள் வாழுகின்ற மக்களுக்கு பல பிரச்சினைகள் இருக்கின்றன. நீர் பிரச்சினை, மின்சார பிரச்சினை இவைகளை எவ்வாறு மாநகர சபைக்கு தெரியப்படுத்துவது என்பதில் தமிழ் மக்கள் தயக்கம் காட்டுகின்றனர். தமிழ் பிரதிநிதித்துவம், அதுவும் பெண் ஒருவர் மாநகர சபை உறுப்பினராக இருந்தால் எவ்வளவு நல்லது. அந்த வகையில் திருமதி யமுனா கணேசலிங்கம் அவர்களை மாநகர சபை உறுப்பினராக தேர்ந்தெடுக்க வேண்டிய தேவை எமக்கிருக்கின்றது. 
இதன் மூலம் எமது மக்களே நன்மை அடைவார்கள்” இவ்வாறு பெண்கள் அமைப்புகளால் நடத்தப்பட்ட பெண்கள் அரங்கில் கலந்து கொண்டு சிரேஷ்ட ஒலிபரப்பாளர் சற்சொரூபவதிநாதன் உரையாற்றும் போது கூறினார். இந்த நிகழ்வில் திருமதி செல்வி திருச்சந்திரன், திருமதி மீரா தயாபரன், திருமதி அபிராமி கைலாசப்பிள்ளை ஆகியோர் உட்பட பல மாதர் அமைப் புகளைச் சேர்ந்த பெண்களும் கலந்து கொண்டனர்.
