விளக்கேந்திய சீமாட்டியின் தோழிகளானவைத்தியத் தாதிமாரை கௌரவிக்க வேண்டும்


மே மாதம் 12ம் திகதி சர்வதேச வைத்தியத் தாதியர் தினமாக பிர கடனம் செய்யப்பட்டுள்ளது. 1899ம் ஆண்டு முதல் மே மாதம் 12ம் திகதி சர்வதேச வைத்திய தாதியர் தினமாக உலகெங் கிலும் நினைவு கூரப்படுகின்றது. நவீன தாதியர் துறையின் ஸ்தா பகரான புளோரன்ஸ் நைட்டிங்கேள் அம்மையாரை கெளரவிப்பதற் காகவே இந்த சர்வதேச தாதியர் தினம் பிரகடனப்படுத்தப்பட்டுள்ளது.
தாதியர் தொழிலை நிபுணத்துவம் மிக்க தொழிலாக மாற்ற வேண்டுமென் பதில் குறியாக செயற்பட்டு வந்த நைட்டிங்கேள் அம்மையார் பல த்த போராட்டங்கள் மூலம் அதில் வெற்றிகண்டார். விளக்கேந்திய சீமாட்டி என புகழ்பெற்ற நைட்டிங்கேள் அம்மையார் தனது வாழ்க் கையை தாதியர் சேவைக்காகவே அர்ப்பணித்தார்.
1820ம் ஆண்டு மே மாதம் 12ம் திகதி புளோரன்ஸ் நகரில் நைட்டிங் கேள் பிறந்தார். பிரிட்டிஷ் தாய், தந்தையருக்கு மகளாக பிறந்த இவர் பிரித்தானியா உள்ளிட்ட நாடுகளில் வாழ்ந்து வந்தார். இவரது தந்தையின் பெயர் வில்லியம் எட்வட். தாயார் பிரன்ஸிஸ் சுமித்.
கிறிஸ்தவர் என்ற முறையில் தனக்கு இறைவனால் விதிக்கப்பட்ட பணியாக தாதியர் சேவை அமைந்துள்ளது என்று நைட்டிங்கேள் உணர்ந்து கொண்டார். 1837ம் ஆண்டில் அவருக்கு ஏற்பட்ட இந்த உணர்வு இறுதி வரை அவரை பற்றிப் பிடித்திருந்தது. பெற் றோரின் எதிர்ப்புகளுக்கு மத்தியிலேயே நைட்டிங்கேள் தாதியர் சேவையை விரும்பினார்.
தாதியர் தொழில் என்பது அனைவராலும் மதிக்கப்படாத வறிய குடும் பங்களைச் சேர்ந்த பெண்கள் மாத்திரமே செய்யும் தொழிலாக கருதப்பட்ட காலகட்டத்தில், பொதுவாக பெற்றோர் தாதியத் தொழிலை பற்றி கற்றுக் கொள்வதற்கு தடை விதித்திருந்தனர். அத்தடை யையும் மீறியே நைட்டிங்கேள் தாதியர் துறையை தேர்ந்தெடுத்து தாதியர் தொழிலில் ஈடுபடுவது என்ற முடிவை 1845ம் ஆண்டில் அறிவித்தார்.
புளோரன்ஸ் நைட்டிங்கேள் வறியவர்கள் மீதும் இயலாதவர்கள் மீதும் அக்கறை கொண்டிருந்தார். 1844ம் ஆண்டு டிசம்பர் மாதத்தில் லண்டனில் இருந்த ஆதரவற்றோர் விடுதியில் இருந்த ஒரு வறிய வர் இறந்துவிட்ட சம்பவத்தினால் மனம் நொந்து போன நைட்டிங் கேள் அம்மையார் ஆதரவற்றவர்கள் தங்கியிருக்கும் விடுதிகளு க்கு மருத்துவ வசதிகள் மேம்படுத்த வேண்டுமென்று வாதாடினார்.
இவ்விதம் தாதியர் தொழிலுக்கு புத்துயிர் அளித்த இந்த மனிதருள் மாணிக்கமாக விளங்கும் நைட்டிங்கேள் அம்மையாரை கெளரவிக் கும் முகமாகவே தாதியர் தினம் உலகெங்கிலும் நினைவு கூரப்படு கின்றது.
1907ம் ஆண்டு பிரிட்டிஷ் மகாராணியார் ‘ஓடர் ஒப் மேரி’ என்ற விருதை வழங்கி, புளோரன்ஸ் நைட்டிங்கேள் அம்மையாரை கெளர வித்தார். இந்த சாதனை படைத்த வீராங்கனை 1910ம் ஆண்டு ஓக ஸ்ட் 13ம் திகதியன்று இவ்வுலகில் இருந்து நிம்மதி யாக விடை பெற்றுச் சென்றார்.
பிரிட்டிஷார் இலங்கையில் ஆட்சி நடத்திக் கொண்டிருந்த கால கட்டத்தில் வெளிநாடுகளில் இருந்து தருவிக்கப்பட்ட கத்தோலிக்க மத கன்னியாஸ்திரிகள் அரசாங்க ஆஸ்பத்திரிகளில் நோயாளிகளு க்கு தாதியர் பணியை சிறப்பாக நிறைவேற்றி வந்தார்கள். இந்த கன்னியாஸ்திரிமார்களே ஒவ்வொரு வாட்டிலும் வைத்தியர்களுக்கு அடுத்த படியாக அதிகாரம் படைத்தவர்களாக இருந்தார்கள்.
அப்போது அரசாங்க ஆஸ்பத்திரிகள் சுத்தமாக நிர்வகிக்கப்பட்டதுடன், பிரிட்டிஷ் ஆஸ்பத்திரிகளை விட ஒருபடி கூடுதலாக சுத்தமாக இருந்ததென்று அன்றைய பிரிட்டிஷ் ஆட்சியாளர்கள் பெருமிதம் படுமளவிற்கு அன்று எமது அரசாங்க ஆஸ்பத்திரிகள் தூய்மை யாகவும், நோயாளிக்கு சிறந்த சிகிச்சையையும் பணிவிடையையும் அளிக்கும் தெய்வீக நிலையங்களாக இருந்தன.
ஆயினும் இலங்கை சுதந்திரம் அடைந்து 10 ஆண்டுகாலம் இந்த கன்னி யாஸ்திரிகளின் சேவை அரசாங்க ஆஸ்பத்திரிகளில் தொடர்ந்து கொண்டிருந்தன. பின்னர் ஏதோ ஒரு காரணத்திற்காக அவர்களின் சேவை அரசாங்க ஆஸ்பத்திரிகளில் நிறுத்தப்பட்டு அதற்கு பதி லாக உள்ளூர் தாதிமார் மற்றும் வைத்திய சிஸ்டர்களுக்கு அந்தப் பொறுப்பு கொடுக்கப்பட்டது. வெளிநாட்டு கன்னியாஸ்திரிகள் மட்டு மன்றி நம்நாட்டு தாதிமாரும் வைத்திய சிஸ்டர்களும் முன்னைய பாரம்பரியத்தை கடைப்பிடித்து நோயாளிகளை அன்புடன் சிறப் பாக பராமரித்து வருகிறார்கள்.
கடந்த திங்கட்கிழமை சர்வதேச தாதியர் தின நிகழ்வில் கலந்து கொண்ட ஜனாதிபதி மஹிந்த ராஜபக்ஷ அவர்கள் உலகிலேயே நலன்புரி செயற்பாடுகளில் முதன்மை வகிக்கும் நாடு இலங்கை தான் என்று மகிழ்ச்சியுடன் தெரிவித்தார். கல்வி, சுகாதாரம், விவசாயம் போன்ற துறைகளிலும் இலவச சேவையை வழங்குவதுடன், வெளிநாட்ட வர்களுக்கும் எமது ஆஸ்பத்திரிகளில் இலவச சிகிச்சை அளிக் கப்படுகிறது. அத்துடன் மானியங்களையும் வழங்கி வரும் முதன் மையான நாடாக நம் நாடு விளங்கி வருவதாக கூறினார்.
அரசாங்க சேவையில், அனேகமாக எல்ல மட்டத்தில் உள்ள ஊழி யர்கள் மத்தியில் கைலஞ்சம் வாங்கும் ஊழல் விஸ்வரூபம் எடுத் துள்ள இவ்வேளையில், மக்களுக்கு மனிதத் தொண்டை அளிக் கும் மனித நேய தொழிலை புரிந்துவரும் தாதிமார்கள் மாத்திரம் லஞ்ச ஊழல்களில் என்றுமே சம்பந்தப்படவில்லை என்ற உண் மையை நான் மகிழ்ச்சியுடன் இங்கு அறிவிக்க விரும்புகிறேன் என்று ஜனாதிபதி தெரிவித்தார்.
வைத்தியத் தாதிமார் ஒரு பிள்ளைக்கு அன்னை அளிக்கும் அன்பு, அரவணைப்பையும் ஆதரவையும் தங்கள் பராமரிப்பின் கீழ்வரும் சகல நோயாளிகளுக்கும் அவர்களின் வயதையோ, அவர்களுக்கு பீடிக்கப்பட்டிருக்கும் நோய் தொற்றுநோயாக இருந்தாலும், அல் லது சாதாரண நோயாக இருந்தாலும் அதைப் பற்றி பொருட் படுத்தாமல் நோயாளிகளை தொட்டு அவர்களின் உடற்காயங் களைப் போக்கி, ஆடைகளை மாற்றி அன்புடன் பணிவிடை செய்யும் தெய்வத்தாய்களாக விளங்குகிறார்கள். அதனால்தான் நாம் சீருடை அணிந்திருக்கும் வைத்தியத் தாதிமார்களை சந்திக் கும் போது அவர்களை கெளரவமாக நடத்தும் அளவிற்கு அவர் கள் தங்கள் அன்பான பணிவிடையின் மூலம் மக்களின் உள்ளங் களை கவர்ந்துள்ளார்கள் என்பதை ஞாபகப்படுத்த விரும்புகிறோம்.
