அரசியல் சமூக நலப் பணிகளில் இன்றும்ஆர்வமாக ஈடுபடும் சிரேஷ்ட தலைவர்கலாநிதி எம். எச். முஹம்மத்

இன்று 91 வயது

எப். எம். பைரூஸ்

இந்நாட்டின் அரசியல் வரலாற் றில் முத்திரை பதித்த ஒரு தலைவராக கலாநிதி எம். எச். முஹம்மத் கொள்ளப்படுகிறார்.
‘எம். எச்.’ என்ற இரு எழுத்துக்கள் இத்தலைவருக்கு முகவரி பெற்றுக் கொடுத்தது எனலாம்.
இன்று 91 வயதைக் கொண்டாடும் இந்தத் தலைவர் சகல இன மக்களின் அன்புக்கும் பாத்திரமானவர்.
அரசியல் துறையில் பல படித் தரங்களைக் கண்டு நாடாளுமன்றச் சபாநாயகராகவும் உயர்ந்தவரே அவர்.
மாநகர சபை அரசியல் மூலம் அரசியல் உலகுக்குள் இவர் பிர வேசித்தார்.
கொழும்பில் மாளிகாவத்தை பகுதியே இவரின் ஆரம்ப அரசியல் தளமாக அமைந்தது.
காலக்கிரமத்தில் பொரளைத் தேர்தல் தொகுதியில் இருந்து பெரும்பான்மை பெளத்த மக்களின் வாக்குகளோடு, இவர் பாராளுமன்றத் துக்குத் தெரிவு செய்யப்பட்டமையும் வரலாறு தான்.
இடதுசாரிக் கொள்கையால் ஈர்க்கப்பட்டு 24 வயதில் அரசியலில் பிரவேசித்த எம். எச். முஹம்மத் மாநகர சபை உறுப்பினராக, கொழும்பில் முஸ்லிம் மேயராக, பாராளுமன்ற உறுப்பினராக, அமைச்சராக சபா நாயகராக என்றெல்லாம் பொறுப்பான பதவிகளை வகித்த மூத்த அரசியல் வாதியாவார்.
அல்ஹாஜ் எம். எச். முஹம்மது புகழ்பூத்த ஒரு குடும்பத்தில் பிறந்தவர். இவருடைய தந்தை அட்வகேட் முஹம்மது ஹனிபா. எம். எச். முஹம்மது ஐந்தாவது ஆண் மகன்.
பாராளுமன்றத்துக்கு பிரவேசித்த போதே இவர் அமைச்சரும் ஆக்கப் பட்டார். டட்லி சேனநாயக்க அரசில் அமைச்சரான இவர், தொழில், வேலை வசதி பின்னர் போக்குரவத்து நகர அபிவிருத்தி, பாராளுமன்ற விவகாரம் எனப் பல அமைச் சுப் பொறுப்புகளை ஏற்றார்.
போக்குவரத்து அமைச்சராக இருந்தபோது தனியார் பஸ் முறையை அறிமுகம் செய்து போக்குவரத்துத் துறையில் வரலாறு படைத்தார்.
சேரும், சகதியுமாக இருந்த கொழும்பு மாளிகாவத்தை பகுதியில் மக்களுக்காக வீடமைப்புத் திட்டத்துக்கு கால்கோள் இட்டவரும் இவரே!
முஸ்லிம் மத, கலாசாரத் தைப் பாதுகாப்பதற்காக ஜே. ஆர். ஜெயவர்த்தனா அரசில் முஸ்லிம் மத கலா சாரத் திணைக்களத்தை உரு வாக்குவதில் எம். எச். முஹம்மதுவின் பங்கு பாரியது.
இத்திணைக்களத்துக்குப் பொறுப்பான அமைச்சராகவும் இவரே முதன் முதலாக இருந்தார்.
பயங்கரவாதம் ஒழிய வேண்டுமென் பதில் மிக ஆர்வமாகப் பாடுபட்டார்.
வட பகுதிக்குச் சென்று புலிகள் இயக்கத் தலைவருடனும் பேச்சு வார்த்தை நடத்த இவர் முன்வந்த மையும் நினைவிற் பதிகிறது.
பெளத்தர்கள் இவருடன் நிரம்பிய அன்பை வைத்திருக்கின்றனர். பெளத்த - முஸ்லிம் உறவுகள் பழுதடையாமல் இருக்க இவர் காத்திரமான பங்களிப்பை இன்றும் தொடர்கிறார்.
‘உலக சமாதானத்தைக் கட்டி எழு ப்புவதில் முஸ்லிம் - பெளத்த பேச்சு வார்த்தை’ என்ற தலைப்பில் இவர் முக்கிய மாநாட்டை கொழும்பில் ஏற்பாடு செய்தார். இவ்விடயமாக பல சர்வதேச மாநாடுகளையும் இவர் நடத்தினார். முஸ்லிம் உலகம் மிகவும் நேசிக்கும் ஒரு தலைவர் தான் இவர்.
‘ராபிதத்துல் ஆலமுல் இஸ்லாமி’ என்ற உலக முஸ்லிம் லீக்கின் ஸ்தாபக உறுப்பினரான இவர், அதன் இலங்கைக் கெளன்சிலின் தலைவராகவும் உள்ளார்.
இன்றும் அரபுலக தொடர்புகள் இவருக்கு இருந்தே வருகிறது. இவர் தலைமைதாங்கி நடத்தும் ஸ்ரீலங்கா இஸ்லாமிய நிலையப் பணிகள் இவரின் மதப் பணிகளுக்கு நல்ல உதாரணம்.
சவூதி அரேபிய இஸ்லாமிய அபிவிருத்தி வங்கி ஊடாக இவரின் பெரு முயற்சியினால் இலங்கை மாணவர்கள் உயர் கல்விக்கான புலமைப் பரிசில்களை இன்றும் பெற்று வருகின்றனர்.
இவரின் சேவைகளை மதித்து ‘முஸ்லிம் உலகின் அதி சிரேஷ்ட பிரஜை’ என்ற விருதும் அண்மையில் இவருக்குக் கிடைத்தது. இதனை வழங்க இவர் சவூதி அரேபியாவுக்கு அழைக்கப்பட்டு அங்கு விருதைப் பெற்றார்.
‘நான் சேவைக் குடும் பத்தில் இருந்து வந்தவன். எனது தள்ளாத வயதிலும் நான் நாளாந்தம் இஸ்லா மிய நிலையத்துக்கு வருகி றேன். அங்கு பணிகளை மேற்கொள்கிறேன்.
எனக்கு மக்கள் சேவை யால் மனமகிழ்வும், பெருநிறைவும் கிடைக்கிறது’ என எம். எச். முஹம்மத் எம்மிடம் தெரிவித்தார்.
கலாநிதி எம். எச். முஹம்மத் மஸ்ஜித்கள், மத்ரஸாக்களின் வளர்ச்சிக்கும் இயலுமான பணிகளை செய்துள்ளார், செய்கிறார்.
சுனாமி அனர்த்தத்தின் போதும் இஸ்லாமிய நிலையம் கலாநிதி எம். எச். முஹம்மதுவின் பணிப் பின் பேரில் நிவாரணங்க ளைப் பரவலாக முன்னெ டுத்தது.
உலகத் தலைவர்கள் அநேகரை எம். எச். முஹம் மத் சந்தித்துள்ளார். மகா ராணி இலங்கை வந்த போது அவ ரின் உபசரணை அமைச்சராகவும் இவர் இருந்தார். நாட்டில் எரிபொருள் தட்டுப்பாடு ஏற்பட்ட போது, எண்ணெய் வேண்டி எம். எச். முஹம்மது தூதும் சென்றார்.
‘ஒபெக்’ எண்ணெய் வள அமைச்சர் ஷேக்யமானி இலங்கைக்கு வந்தார்.
எம். எச். முஹம்மதுவின் பணிகளை அவர்களின் குடும்பத்தவர்கள் தொடர்ந்து கொண்டே வருகின்றனர்.
அவரின் புதல்வர்களான ஹுஸைன் முஹம்மத், ஷாஹுல் ஹமீத் முஹம்மத் போன்றோர் மிக ஆர்வத்துடன் தந்தைக்கு ஒத்துழைப்பாக இருந்து சேவைகளை தொடர்ந்து ஆர்வமாகச் செய்கின்றனர்.
மக்கள் சேவைக்காக வாழ்வை அர்ப்பணித்து வரும் இந்த சிரேஷ்ட தலைவரின் நற்சேவைகளை சமூகம் என்றும் நாடி, வேண்டி நிற்கிறது.
தேகாரோக்கியத்துடன் அவர் இன்றும் பல்லாண்டு வாழ நாம் இந்நாளில் பிரார்த்திப்போம்.
